kishore sathya- karuthamuth- dr balachandran | ചന്ദനമഴയിലെ മേഘ്‌നയ്ക്ക് പിന്നാലെ കറുത്തമുത്തിലെ ഡോക്ടർ ബാലചന്ദ്രനും പിന്മാറി; സീരിയലിന്റെ ഇനിയുള്ള ഭാഗങ്ങളിൽ തനിക്ക് കാര്യമായ റോളില്ലാത്തിനാലാണ് പിന്മാറ്റമെന്ന് കിഷോർ സത്യ; പ്രതിഫലം കൂട്ടിച്ചോദിച്ചെന്ന പ്രചരണം തെറ്റ് - MarunadanMalayali.com\nചന്ദനമഴയിലെ മേഘ്‌നയ്ക്ക് പിന്നാലെ കറുത്തമുത്തിലെ ഡോക്ടർ ബാലചന്ദ്രനും പിന്മാറി; സീരിയലിന്റെ ഇനിയുള്ള ഭാഗങ്ങളിൽ തനിക്ക് കാര്യമായ റോളില്ലാത്തിനാലാണ് പിന്മാറ്റമെന്ന് കിഷോർ സത്യ; പ്രതിഫലം കൂട്ടിച്ചോദിച്ചെന്ന പ്രചരണം തെറ്റ്\nApril 28, 2017 | 12:25 PM IST | Permalink\nകറുത്തമുത്ത് സീരിയലിലെ ഡോ ബാലചന്ദ്രനം അവതരിപ്പിക്കുന്ന കിഷോർസത്യ സീരിയലിൽനിന്ന് പിന്മാറുന്നു. ചന്ദനമഴ സീരിയലിൽ നിന്ന് മേഘ്ന എന്ന നടി പിന്മാറിയതിന് പിന്നാലെയാണ് പുതിയ വാർത്ത പുറത്തു വരുന്നത്. എന്നാൽ കിഷോർസത്യ പ്രതിഫലം കൂട്ടിച്ചോദിച്ചെന്നു പോലും സോഷ്യൽ മീഡിയയിൽ പ്രചാരണമുണ്ടായി. സീരിയലിൽ നിന്ന് ഒരു കഥാപാത്രം മാറുമ്പോൾ എന്തിനാണ് നെഗറ്റീവ് ആയി ചിന്തിക്കുന്നതെന്നാണ് നടൻ കിഷോർ സത്യ ചോദിക്കുന്നത്.\nകറുത്തമുത്തിൽ കഴിഞ്ഞ രണ്ടര വർഷമായി ഞാൻ ഡോക്ടർ ബാലചന്ദ്രൻ എന്ന കഥാപാത്രമായി അഭിനയിച്ചു. കഥ പറഞ്ഞ് പോയതും ഇത് വരെ ഡോ. ബാലചന്ദ്രന്റെയും ഭര്യ കാർത്തികയുടെയും മകളുടെയും കഥയായിരുന്നു. എന്നാൽ കഥാഗതി മാറുകയാണ്. സീരിയലിന്റെ സ്വാഭാവികമായ പരിണാമത്തിൽ പല കഥാപാത്രങ്ങൾക്കും മാറി നിൽക്കേണ്ടി വരും. റേറ്റിങ്ങിൽ കറുത്തമുത്ത് ഏറെ മുന്നിലാണ് എന്നതുകൊണ്ട് തന്നെ മറ്റൊരു കഥാസന്ദർഭത്തിലൂടെ സീരിയൽ പുരോഗമിക്കും. അതിൽ എനിക്ക് റോളില്ല അതുകൊണ്ട് തന്നെയാണ് പടിയിറക്കം.\nഒടുവിൽ ആ കെണിയിൽ മലയാളിയും വീണു; ഫേസ്‌ബുക്കിൽ പഞ്ചാരയടിച്ചെത്തി ബാലപീഡകൻ ആണോ എന്ന് പരിശോധിക്കുന്ന ബ്രിട്ടീഷ് സർക്കാരിന്റെ കെണിയിൽ വീണത് 13കാരിയ്‌ക്കൊപ്പം കിടക്ക പങ്കിടാമെന്ന് കരുതി ലണ്ടനിൽ നിന്നും ബെർമിങ്ഹാമിൽ എത്തി ഹോട്ടൽ മുറിയെടുത്ത് താമസിച്ച വിവാഹിതനായ മലയാളി ബാങ്ക് മാനേജർ; 15 മാസം തടവ് കിട്ടിയ ബാലചന്ദ്രൻ പിടിയിലായപ്പോൾ നിലവിളിച്ചത് യുകെയിൽ വൈറലായി\nപെൺകുട്ടികൾക്കാണെങ്കിൽ അവരുടെ വിവാഹം കുടുംബ ജീവിതം ഒക്കെയായി മറി നിൽക്കേണ്ടി വരും. ഇതൊക്കെ സർവസാധാരണമാണ്. ഒരു സീരിയലിൽ നിന്ന് ഏതെങ്കിലും കഥാപാത്രം മാറുമ്പോൾ അതിന് മറ്റു പല വ്യാഖ്യാനങ്ങളും ദയവു ചെയ്ത് നടത്തരുത്. സിനിമയിൽ ഒരു കഥാപാത്രത്തിന്റെ റോൾ കഴിയുകയോ മരണപ്പെടുകയോ ചെയ്യുന്നതു പോലെയാണ് ഇതും. സീരിയലിന്റെ കഥ സ്നേഹിച്ച് ഞാൻ ചെയ്ത കഥപാത്രത്തെ ഇപ്പോഴും ഇഷ്ടപ്പെടുന്ന പ്രേക്ഷകർക്കെല്ലാം നന്ദി'' കിഷോർ സത്യ പറയുന്നു.\nജിത്തുജോസഫിന്റെ തിരക്കഥയിൽ അൻസാർ ഖാൻ സംവിധാനം ചെയ്യുന്ന 'ലക്ഷ്യം' സിനിമയിൽ ബിജുമേനോൻ, ഇന്ദ്രജിത്ത് എന്നിവർക്കൊപ്പം ശ്രദ്ധേയമായ വേഷത്തിൽ കിഷോർ സത്യയും എത്തുന്നുണ്ട്.


Sports – OhIthokkeEnthu.com\nടോസിനെത്തിയത് ട്രൗസറുമിട്ട്; കോലിക്കെതിരേ ആരാധകർ\nDecember 1, 2018 - by OhIthokkeEnthu - LeaveaComment\nസിഡ്‌നി: ഓസ്‌ട്രേലിയക്കെതിരായ ഇലവനെതിരെയുള്ള സന്നാഹ മത്സരത്തില് ടോസിനായി ഷോര്‍ട്‌സ് ധരിച്ചെത്തിയ ഇന്ത്യന് ക്യാപ്റ്റന് വിരാട് കോലിക്കെതിരേ വിമര്‍ശനവുമായി സോഷ്യല് മീഡിയ. ചതുര്‍ദിന സന്നാഹ മത്സരത്തിന്റെ ടോസിനായാണ് കോലി ഷോര്‍ട്‌സ് ധരിച്ചെത്തിയത്. ക്രിക്കറ്റ് ഓസ്ട്രേലിയ ഇലവന് ക്യാപ്റ്റന് സാം വൈറ്റ്മാന് ഔദ്യോഗിക ജേഴ്‌സി …\nഐഎസ്എല്ലിൽ ഇന്ന് ബ്ലാസ്റ്റേഴ്സ് ചെന്നൈയിൻ പോരാട്ടം: ഇരു ടീമുകൾക്കും നിർണായകം\nചെന്നൈ : ഐ.എസ്.എല്ലിൽ പ്ലേ ഓഫ് സാധ്യത നിലനിർത്താൻ കേരള ബ്ലാസ്റ്റേഴ്സും ചെന്നൈയിൻ എഫ്.സിയും ഇന്ന് നേർക്കുനേർ. എട്ട് കളിയിൽ ഒരു ജയം മാത്രമായി നാല് പോയിന്‍റുമായി ചെന്നൈയിൻ ഒമ്പതാം സ്ഥാനത്താണ്. ഇന്ന് തോറ്റാൽ നിലവിലെ ചാമ്പ്യൻമാരുടെ പ്ലേ ഓഫ് സാധ്യത …\nഓസിസ് കീഴടക്കാൻ ഇന്ത്യൻ ടീം പുറപ്പെട്ടു\nഓസ്‌ട്രേലിയയില് ആദ്യമായി ഒരു ടെസ്റ്റ് പരമ്പര ജയിച്ച് ചരിത്രമെഴുതുക. ഓസ്‌ട്രേലിയന് പര്യടനത്തിന് പുറപ്പെട്ട വിരാട് കോലി നയിക്കുന്ന ഇന്ത്യന് സംഘത്തിന്‍റെ ലക്ഷ്യമിതാണ്. തികഞ്ഞ ആത്മവിശ്വാസത്തോടെയാണ് കോലിപ്പട കങ്കാരുക്കളുടെ മണ്ണിലേക്ക് പറന്നത്. പുറപ്പെടും മുന്‍പുള്ള ഇന്ത്യന് താരങ്ങളുടെ ചിത്രങ്ങള് ബിസിസിഐ ട്വിറ്ററില് പങ്കുവെച്ചിട്ടുണ്ട്. …\nസക്സേന കരുത്തിൽ കേരളം :രഞ്ജിയിൽ ആന്ധ്രയെ തകർത്ത് കേരളം\nരഞ്ജി ട്രോഫി ഗ്രൂപ്പ് ബി മത്സരത്തില് ആന്ധ്രാ പ്രദേശിനെ ഒമ്പതു വിക്കറ്റിനു തകര്‍ത്ത് കേരളം. നാലാം ദിനം 43 റണ്‍സ് വിജയ ലക്ഷ്യവുമായിറങ്ങിയ കേരളം ഒരു വിക്കറ്റ് നഷ്ടത്തിൽ ലക്ഷ്യം മറികടന്നു. ജലജ് സക്സേന (19) രോഹന് പ്രേമുമാണ് (8) ടീമിനെ വിജയത്തിലെത്തിച്ചത്. …\n‘ബൈചുങ് ബൂട്ടിയ’യുടെ ജീവിതവും വെള്ളിത്തിരയിലേക്ക്\nമുൻ ഇന്ത്യൻ ഫുട്ബോള് ക്യാപ്റ്റൻ ബൈചുങ് ബൂട്ടിയയുടെ ജീവിതം സിനിമയാകുന്നു. ‘ജില ഗാസിയാബാദ്’ എന്ന സിനിമയിലൂടെ ശ്രദ്ധേയനായ ആനന്ദ് കുമാറാണ് ബൂട്ടിയയുടെ കഥ ബിഗ് സ്ക്രീനിലെത്തിക്കുന്നത്. രാജ്യത്ത് യുവാക്കള്‍ക്കിടയില് ഫുട്ബോളിനോടുള്ള താത്പര്യം വര്‍ധിച്ചുവരുന്ന പശ്ചാത്തലത്തിലാണ് ബൂട്ടിയയുടെ കഥ സിനിമയാക്കുന്നതെന്ന് ആനന്ദ് കുമാര് …\nകളിക്കളത്തിനോട് വിട പറഞ്ഞ് മുനാഫ്\nNovember 10, 2018 - by OhIthokkeEnthu - LeaveaComment\nഇന്ത്യൻ പേസ് ബൗളർ മുനാഫ് പട്ടേല് ക്രിക്കറ്റിൻ്റെ എല്ലാ ഫോർമാറ്റുകളില് നിന്നും വിരമിച്ചു. ഒരുകാല ഘട്ടത്തിൽ ബൗളിങ്ങിൽ ഇന്ത്യയുടെ കുന്തമുനയായിരുന്നു മുനാഫ് പട്ടേല്. 2011ലെ ലോകകപ്പ് നേടിയ ടീമിൽ അംഗമായിരുന്നു. ‘തനിക്കൊപ്പം കളിച്ചവരെല്ലാം വിരമിച്ചു. ധോണി മാത്രമാണ് ഇപ്പോഴും തുടരുന്നത്. അതുകൊണ്ട് …\nദീപാവലി വെടിക്കെട്ടുമായി രോഹിത്; ഇന്ത്യക്ക് അനായാസ ജയം\nNovember 7, 2018 - by OhIthokkeEnthu - LeaveaComment\nലക്നൗ : വിൻഡീസിനെതിരായ രണ്ടാം ടി ട്വന്റിയിൽ ക്യാപ്റ്റൻ രോഹിത് ശർമ്മയുടെ സെഞ്ച്വറി കരുത്തിൽ ഇന്ത്യക്ക് തകർപ്പൻ ജയം. ടി ട്വന്റിയിൽ പുറത്താകാതെ നാലാം സെഞ്ചുറി നേടിയ ക്യാപ്റ്റന് രോഹിത് ശര്‍മ കളം നിറഞ്ഞാടിയപ്പോൾ ഇന്ത്യ രണ്ടു വിക്കറ്റ് നഷ്ടത്തില് 195 …


www.mathsblog.in : Maths Blog for School Teachers & Students: പുതിയ പാഠപുസ്തകത്തെപ്പറ്റി\nലോകാരംഭം മുതല്‍ക്കേ അനവരതം തുടരുന്ന ഒരു പ്രതിഭാസമാണ് മാറ്റം. പ്രാകൃത മനുഷ്യനില് നിന്നും ആധുനിക മനുഷ്യനിലേക്കുള്ള വികാസം തന്നെ ഈ പ്രതിഭാസത്തിന്റെ പരിണിതഫലമാണെന്ന് നമുക്കറിയാം. ഉരുളന് തടികളില് നിന്നും വൃത്താകൃതിയിലുള്ള നേര്‍ത്ത മരച്ചക്രങ്ങളിലേക്കുള്ള ചക്രത്തിന്റെ മാറ്റം അവന്റെ പ്രയാണത്തിന് വേഗത കൂട്ടി. ജീവിതത്തിന്റെ നാനാമേഖലകളിലും അനുദിനം സംഭവിച്ചുകൊണ്ടിരിക്കുന്ന മാറ്റമാണ് ആധുനിക കാലഘട്ടത്തിന്റെ ജീവനാഡി.\nമറ്റേതു മേഖലകളിലുമെന്ന പോലെ വിദ്യാഭ്യാസ രംഗത്തും ഈ മാറ്റം പ്രകടമാണ്. വിദ്യാര്‍ത്തിയുമായി നമ്മുടെ മുന്നിലിരിക്കുന്ന വിദ്യാര്‍ത്ഥികളുടെ ബൗദ്ധിക പരിണാമം ഏത് ഗുരുവാണ് കൊതിക്കാത്തത്? പുതിയ എട്ടാം ക്ലാസ് പാഠപുസ്തകം പരിചയപ്പെട്ടു കാണുമല്ലോ. എന്താണ് അഭിപ്രായം? കാലാകാലങ്ങളായി അദ്ധ്യാപകലോകം മുറവിളി കൂട്ടുന്ന അവതരണരീതിയിലെ വഴക്കം ഈ പാഠപുസ്തകത്തില് കാണാനാകുന്നുണ്ടോ? കുട്ടിക്ക് അവന്റെ സര്‍വ്വതോന്മുഖമായ വളര്‍ച്ചയ്ക്ക് ഈ പുസ്തകം വഴികാട്ടിയാകുമോ ? അദ്ധ്യാപകന് താന് നയിക്കുന്ന വഴിയിലൂടെ കുട്ടിയെ നടത്താനും എളുപ്പത്തില് അവനെ ലക്ഷ്യപ്രാപ്തിയിലെത്തിക്കാനും കഴിയുമോ? പാഠപുസ്തക രചയിതാക്കള് എന്തെങ്കിലും വിസ്മരിച്ചിട്ടുണ്ടോ?\nശക്തവും ഗുണകരവുമായ ഒരു ചര്‍ച്ച പ്രതീക്ഷിക്കുന്നു.\nAnonymous May 23, 2009 at 2:32 PM\nCourse valare nannaayirunnu. abhinandanagal\nAnonymous May 27, 2009 at 5:18 PM\nPls inform change of date/timings thru newspaper instead of giving in blogs so that everyone can be known\nAnonymous May 27, 2009 at 6:17 PM\nഞങ്ങളെക്കൊണ്ട് കഴിയുന്ന ഒരേ ഒരു കാര്യം ഇതു മാത്രമാണ്. പത്രത്തില് വിവരം കൊടുക്കാന് ഒഫീഷ്യല്‍സിനല്ലേ കഴിയൂ. ആ വിവരം ബ്ലോഗിലൂടെ പങ്കു വെക്കാനെങ്കിലും ഞങ്ങള് ശ്രമിച്ചില്ലേ ടീച്ചര്?\nഗണിതശാസ്ത്രവും ഐ.ടി അധിഷ്ടിത പഠനവും...\nGovernment have ordered 10% increase in DA\nRevised the Rate of interest in Treasuries\nMIDDLE ZONE DRG Training


Tuesday 18 October 2011 4:29 pm IST\nബംഗളൂരു: ഭൂമി ഇടപാട് കേസില് റിമാന്‍ഡിലായ കര്‍ണാടക മുന് മുഖ്യമന്ത്രി ബി.എസ്. യെദിയൂരപ്പ സമര്‍പ്പിച്ച ഇടക്കാല ജാമ്യാപേക്ഷ പരിഗണിക്കുന്നതു ഹൈക്കോടതി വ്യാഴാഴ്ചത്തേക്കു മാറ്റി. ജസ്റ്റിസ് ബി.വി. പിന്റോയാണ് ജാമ്യാപേക്ഷയില് വാദം കേള്‍ക്കുന്നത് മാറ്റിവച്ചത്. തിങ്കളാഴ്ചയായിരുന്നു യെദ്യൂരപ്പ ജാമ്യാപേക്ഷ നല്‍കിയത്. ലോകായുക്ത കോടതി ജാമ്യം നിഷേധിച്ചതിനെ തുടര്‍ന്ന് യെദ്യൂരപ്പയെ റിമാന്‍ഡ് ചെയ്തിരുന്നു. എന്നാല് ഞായറാഴ്ച രാവിലെ നെഞ്ചുവേദന അനുഭവപ്പെട്ടതിനെ തുടര്‍ന്ന് യെദ്യൂരപ്പയെ ജയദേവ കാര്‍ഡിയോളജി ആശുപത്രിയിലേക്ക് മാറ്റുകയായിരുന്നു. ബുധനാഴ്ച വൈകുന്നേരത്തോടെ യെദ്യൂരപ്പയ്ക്ക് ആശുപത്രി വിടാനാകുമെന്ന് ചികിത്സയ്ക്ക് നേതൃത്വം നല്‍കുന്ന ആശുപത്രി ഡയറക്‌ടര് ഡോ. സി.എന്.മഞ്ജുനഥ് പറഞ്ഞു.\nജയരാജന്റെ ജാമ്യാപേക്ഷ വെള്ളിയാഴ്ച പരിഗണിക്കും\nകനിമൊഴിയുടെ ജാമ്യാപേക്ഷ നാളെ പരിഗണിക്കും\nകനിമൊഴിയുടെ ജാമ്യാപേക്ഷ 17 ന് പരിഗണിക്കും\nയെദ്യൂരപ്പയെ ആശുപത്രിയിലേക്ക് മാറ്റി


clash in sfi university march\nതിരുവനന്തപുരത്ത് എസ്.എഫ്.ഐ മാര്‍ച്ചില് സംഘര്‍ഷം: വിദ്യാര്‍ത്ഥികള്‍ക്ക് പരിക്ക്\nTuesday 20th September 2011 12:33pm\nതിരുവനന്തപുരം: തിരുവനന്തപുരത്ത് എസ്.എഫ്.ഐയുടെ സെക്രട്ടറിയേറ്റ് മാര്‍ച്ചില് സംഘര്‍ഷം. എസ്.എഫ്.ഐ സംസ്ഥാന സെക്രട്ടറി പി. ബിജുവിന്റെ നേതൃത്വത്തില് നടന്ന മാര്‍ച്ച് സെക്രട്ടറിയേറ്റ് ഗേറ്റിന് മുന്നില് പോലീസ് തടയാന് ശ്രമിച്ചതോടെയാണ് ഉന്തും തള്ളുമുണ്ടായത്. തുടര്‍ന്ന് പോലീസ് ചെറിയ രീതിയില് ലാത്തി വീശുകയും ജലപീരങ്കി പ്രയോഗിക്കുകയും ചെയ്തു. ഇതേ തുടര്‍ന്ന് വിദ്യാര്‍ത്ഥികള് ചിതറിയോടി.\nകഴിഞ്ഞ ദിവസം പെട്രോള് വില വര്‍ധനയ്‌ക്കെതിരേ പ്രതിഷേധിച്ച എസ്.എഫ്.ഐ വിദ്യാര്‍ഥികളെ പോലീസ് മര്‍ദിച്ചതില് പ്രതിഷേധിച്ചാണ് സമരം. പോലീസിന്റെ ലാത്തിചാര്‍ജില് നിരവധി വിദ്യാര്‍ത്ഥികള്‍ക്കു പരിക്കേറ്റു. എസ്.എഫ്.ഐ സംസ്ഥാന കമ്മിറ്റിയംഗം ഷിജുവിന് സാരമായി പരിക്കേറ്റു. ഷിജുവിനെ വിദ്യാര്‍ത്ഥികള് ആശുപത്രിയിലെത്തിച്ചു.\nപോലീസിന്റെ ലാത്തിചാര്‍ജില് പ്രതിഷേധിച്ച് വിദ്യാര്‍ത്ഥികള് പോലീസിനു നേരെ കല്ലെറിഞ്ഞു. വിദ്യാര്‍ത്ഥികളെ നേരിടാന് പോലീസ് ഗ്രനേഡ് പ്രയോഗിച്ചു. പോലീസ് നടപടികളില് പ്രതിഷേധിച്ച് വിദ്യാര്‍ത്ഥികള് യൂണിവേഴ്‌സിറ്റി കോളേജിനു മുന്നില് കുത്തിയിരിപ്പു സമരം നടത്തി. സ്ഥലത്തുനിന്നും പോലീസ് പിന്‍വാങ്ങിയതോടെ സംഘര്‍ഷാവസ്ഥയ്ക്ക് അയവുവന്നിട്ടുണ്ട്.


കിടിലന് പണി എന്ന് പറഞ്ഞാല് ഇതാണ്.. ചില രംഗങ്ങള് മതിമറന്ന് അഭിനയിച്ചപ്പോള് ഈ അബദ്ധം ആരും ശ്രദ്ധിച്ചില്ല,, അവസാനം വീഡിയോ പുറത്ത് വന്നപ്പോള് ആണ് എല്ലാവരും ഇത് കണ്ടത് – My Blog\nMay 31, 2021 adminLeaveaComment on കിടിലന് പണി എന്ന് പറഞ്ഞാല് ഇതാണ്.. ചില രംഗങ്ങള് മതിമറന്ന് അഭിനയിച്ചപ്പോള് ഈ അബദ്ധം ആരും ശ്രദ്ധിച്ചില്ല,, അവസാനം വീഡിയോ പുറത്ത് വന്നപ്പോള് ആണ് എല്ലാവരും ഇത് കണ്ടത്\nപ്രേം ലവ് എന്ന യൂട്യൂബ് ചാനലിൽ അപ്‌ലോഡ് ചെയ്ത വീഡിയോ ട്രെൻഡുചെയ്യുന്നു. ഇത് ഇൻസ്റ്റാഗ്രാമിൽ ഏറ്റവും കൂടുതൽ ആവശ്യപ്പെടുന്ന ഇനങ്ങളിൽ ഒന്നാണ്. സിനിമകളുടെ നൃത്തം മികച്ച ഭാവത്തോടെ സംയോജിപ്പിച്ചാണ് എഡിറ്റിംഗ് നടത്തുന്നത്.\nഡാന്‍സ് വളരെ നന്നായി സംയോജിപ്പിച്ചിരിക്കുന്നു. ഇതൊരു എഡിറ്റിംഗ് ഗാനമല്ലെന്ന് കാഴ്ചക്കാർ ഒരിക്കലും പറയില്ല. ഇതിന് അത്തരമൊരു എഡിറ്റിംഗ് പൂർണതയുണ്ട്. അതിന്റെ പ്രധാന കാര്യം കൃത്യത വളർത്തുക എന്നതാണ്. ഇപ്പോൾ അതിന്റെ കാഴ്ച ഒരു കോടിക്ക് അടുത്താണ്. ഏത് കാഴ്‌ച വന്നാലും 1 കോടി അടിക്കും..\nവീഡിയോ ചുവടെ കൊടുത്തിരിക്കുന്നു.\nപ്രഭാസ് ശ്രദ്ധ കപൂര് തുടങ്ങിയ താരങ്ങള് അഭിനയിച്ച സിനിമയിലെ സോണ്ഗ് ആണ് കാധല് സൈകോ എന്നത്. മികച്ച പ്രേഷക മുന്നേറ്റം നടന്ന ഒരു പാട്ട് എന്ന് വേണം പറയാന്. അനിരുധ് രവിച്ചധര് ആണ് പട്ടു പാടിയത് ധവനി യും ആണ് കൂടെ.\nഈ പാട്ടിന്റെ തന്റെതയ രീതിയില് എഡിറ്റ് ചെയ്യ്ത് മനോഹരമാക്കിയിരിക്കുകയാണ് ഇവിടെ. മറ്റൊരു പാട്ടിന്റെ സീന് ആണ് ഇതില് കൂട്ടി ചേര്‍ത്ത്. ഒരു കൌതുകം നിരക്കുന്ന ഈ പാട്ട് ഇപ്പോള് ഇരുപത് ലക്ഷം ആളുകള് കണ്ടിട്ടുണ്ട് എന്നതാണ് എടുത്ത് പറയണ്ട പ്രത്യേകത.\nനിരവധി വ്യത്യസ്ത വീഡിയോകല് നമ്മള് എന്നും കാണാറുണ്ട്അതുപോലെ ഇതും വളരെ വൈറല് ആകുകയാണ്. ഈ പാട്ടിലെ സീന് അല്പം പ്രേമം തുളുമ്പുന്നത് ആണ്അത് കൊണ്ടുതന്നെ ആരാധകര് വേഗം തന്നെ ഈ പാട്ടിനെ ഏറ്റെടുത്തു.\nതമിഴിലെ മിക്ക സൂപ്പര് ഹിറ്റ് സോണ്ഗ് ഇപ്പോള് അനിരുധ്ന്റെയാണ് അതുകൊണ്ട് തന്നെ അനിരുധ് പാടുന്നത് കൊണ്ട് തന്നെ പാട്ടിന് മറ്റൊരു ഭാവം തന്നെയാണ്. ചെറു പ്രായത്തിലെ നിരവധി ഹിറ്റ് പാട്ടുകളും പശ്ചാത്തല സംഗീതവും ഒരുക്കിയിട്ടുണ്ട്.\nഇനി പച്ചക്കു പറയാം. ഇറങ്ങി പോടോ…. “അഭിമാനത്തോടെ പതിനറാണെന്ന വിചാരമുള്ള തള്ളച്ചി” കൈയ്യടി നേടി വൈറല് ആകുന്ന ഒരു ക്ലാസ്സ് മറുപടിയുമായി പ്രിയ പാട്ടുകാരി അമൃത സുരേഷ്


യുഎസിൽ ആം ട്രാക്ക് ട്രെയിൻ പാളംതെറ്റി മൂന്നു മരണം, 50 പേർക്ക് പരുക്ക് : Deepika.com Nri News Americas\nചെസ്റ്റർ: 147 യാത്രക്കാരും 16 ജീവനക്കാരുമായി പോർട്ട്ലാസ്റ്റിലേക്കു യാത്ര തിരിച്ച ആം ട്രാക്ക് ട്രെയിൻ പാളം തെറ്റിയതിനെ തുടർന്ന് മൂന്നു പേർ മരിക്കുകയും 50ൽ അധികം പേർക്കു പരുക്കേൽക്കുകയും ചെയ്തു. ശനിയാഴ്ച വൈകിട്ടു നാലിനായിരുന്നു അപകടം\nസിയാറ്റലിനും ഷിക്കാഗോക്കും ഇടയിൽ ഓടുന്ന ആം ട്രാക്കിൽ 10 ബോഗികൾ ആണുള്ളത്. പാളം തെറ്റി വശത്തേക്കു മറിഞ്ഞ ട്രെയിനിൽ നിന്നു യാത്രക്കാർ രക്ഷപെടുന്ന ചിത്രങ്ങൾ സോഷ്യൽ മീഡിയയിൽ പ്രചരിച്ചിരുന്നു. ഏഴു ബോഗികളാണ് അപകടത്തിൽപ്പെട്ടത്. പരുക്കേറ്റവരെ സമീപത്തുള്ള വിവിധ ആശുപത്രികളിൽ പ്രവേശിപ്പിച്ചിരുന്നു. പരുക്കേറ്റവരുടെ കൃത്യമായ സംഖ്യ ഇതുവരെ ലഭ്യമായിട്ടില്ലെങ്കിലും അൻപതിലധികം പേർക്ക് പരുക്കേറ്റതായാണ് അനൗദ്യോഗിക കണക്ക്. സംഭവ സ്ഥലത്ത് യാത്രക്കാരുടെ ലഗേജുകൾ ചിതറിക്കിടപ്പുണ്ട്.\nനാഷനൽ ട്രാൻസ്പോർട്ടേഷൻ സേഫ്റ്റ് ബോർഡ് സംഭവത്തെ കുറിച്ച് അന്വേഷണം ആരംഭിച്ചിട്ടുണ്ട്. പരുക്കേറ്റ യാത്രക്കാർക്കു ശരിയായ ചികിത്സ ലഭിക്കുന്നുണ്ടെന്ന് ഉറപ്പു വരുത്തണമെന്ന് ആം ട്രാക്ക് കന്പനി അധികൃതർ പറഞ്ഞു. അപകടസ്ഥലത്തു നല്ല സൂര്യപ്രകാശം ഉണ്ടായിരുന്നതായുംകാലാവസ്ഥ അനുകൂലമായിരുന്നുവെന്നും അധികൃതർ പറഞ്ഞു.


തര്‍ത്താവുമായി വാക്കുതര്‍ക്കം: കൊല്ലത്ത് യുവതി ആറ്റില് ചാടി ജീവനൊടുക്കി\nകൊല്ലം: കൊല്ലത്ത് കടപുഴ പാലത്തില് നിന്നു കല്ലട ആറ്റിലേക്ക് ചാടിയ യുവതി മുങ്ങിമരിച്ചു. കിഴക്കേ കല്ലട നിലമേല് സ്വദേശി സൈജുവിന്റെ ഭാര്യ ആരതി കൃഷ്ണന് (22) ആണ് മരിച്ചത്. സൈജുവും ആരതിയും ആത്മഹത്യയുടെ കാരണം വ്യക്തമായിട്ടില്ല. പ്രദേശവാസികള് രക്ഷിച്ച് കരയ്ക്ക് എത്തിച്ചെങ്കിലും ആശുപത്രിയിലേക്ക് കൊണ്ടുപോകുംവഴി മരണം സംഭവിക്കുകയായിരുന്നു.\nകഴിഞ്ഞ വര്‍ഷം ആഗസ്റ്റ് 30നാണ് ആരതിയും സൈജുവും തമ്മിലുള്ള വിവാഹം നടന്നത്. കിഴക്കേ കല്ലട പോലീസ് സ്ഥലത്തെത്തി സാഹചര്യം വിലയിരുത്തി. ഭര്‍ത്താവുമായുണ്ടായ നിസാര വാക്കുതര്‍ക്കം ആത്മഹത്യക്ക് വഴിവെച്ചെന്നാണ് പോലീസിന്റെ പ്രാഥമിക നിഗമനം.


ഡൽഹിയിൽ മണിക്കൂറിൽ5മരണം ; രാജ്യത്ത് രോഗികൾ 91 ലക്ഷം കടന്നു | National | Deshabhimani | Monday Nov 23, 2020\nമുക്തരേക്കാൾ കൂടുതൽ രോഗികൾ\nകോവിഡ് രോഗികൾ കുതിച്ചുയരുന്ന ഡൽഹിയിൽ സാഹചര്യം രൂക്ഷമായി തുടരുന്നു. 24 മണിക്കൂറിനിടെ മണിക്കൂറിൽ ശരാശരി അഞ്ച് പേർ വീതം മരിച്ചെന്നാണ് കണക്ക്. ഡൽഹി, രാജസ്ഥാൻ, ഗുജറാത്ത്, ഗോവ എന്നിവിടങ്ങളിൽനിന്ന് വരുന്നവർ ആർടിപിസിആർ നെഗറ്റീവ് പരിശോധനാഫലം കരുതണമെന്ന് മഹാരാഷ്ട്ര സർക്കാർ അറിയിച്ചു.\nഹിമാചൽപ്രദേശിലെ നാല് ജില്ലയിൽ ചൊവ്വാഴ്‌ചമുതൽ രാത്രി നിരോധനാജ്ഞ പ്രഖ്യാപിച്ചു. എല്ലാ വിദ്യാഭ്യാസസ്ഥാപനങ്ങളും ഡിസംബർ 31 വരെ അടച്ചിടും. ഗുജറാത്ത്, ഉത്തർപ്രദേശ്, പഞ്ചാബ്, രാജസ്ഥാൻ, മണിപ്പുർ തുടങ്ങിയ സംസ്ഥാനങ്ങളിലും പുതിയ രോഗബാധിതരുടെ എണ്ണത്തിൽ വർധനയുണ്ട്.\nപ്രധാനമന്ത്രി മുഖ്യമന്ത്രിമാരുമായി ഇന്ന് ചർച്ച നടത്തും\nപ്രധാനമന്ത്രി നരേന്ദ്ര മോഡി ചൊവ്വാഴ്‌ച മുഖ്യമന്ത്രിമാരുമായി ചർച്ച നടത്തും. സംസ്ഥാനങ്ങളിലെ കോവിഡ് സാഹചര്യങ്ങൾക്ക് ഒപ്പം വാക്‌സിനുകൾ എത്തിയാൽ വിതരണം ചെയ്യാനുള്ള നടപടിക്രമങ്ങൾ എങ്ങനെയാകണമെന്നും ചർച്ചചെയ്യും. രാജ്യത്ത് അഞ്ച് കോവിഡ് വാക്‌സിൻ പരീക്ഷണഘട്ടത്തിലാണ്. ഡിസംബർ അവസാനമോ അടുത്തവർഷം ആദ്യമോ വാക്‌സിൻ ജനങ്ങളിൽ എത്തിക്കാനാകുമെന്നാണ് പ്രതീക്ഷ.\nകോവിഡ് രൂക്ഷമായ എട്ട് സംസ്ഥാനത്തെ മുഖ്യമന്ത്രിമാരുമായി പ്രധാനമന്ത്രി പ്രത്യേകചർച്ച നടത്തും. ഡൽഹി, മഹാരാഷ്ട്ര, ഹരിയാന തുടങ്ങിയ സംസ്ഥാനങ്ങളിലെ മുഖ്യമന്ത്രിമാരാകും ഇതിൽ പങ്കെടുക്കുക.\nരോഗികൾ 91 ലക്ഷം കടന്നു\nരാജ്യത്ത് 44,059 പേർകൂടി കോവിഡ് ബാധിതരായതോടെ ആകെ രോഗികൾ 91,39,866 ആയി. 24 മണിക്കൂറിൽ 511 മരണം റിപ്പോർട്ട് ചെയ്‌തു. ആകെ മരണം 1,33,738. ചികിത്സയിലുള്ളത് 4,43,486 പേർ. 41,024 പേർ രോഗമുക്തരായി. ആകെ രോഗമുക്തരായത് 85,62,642 പേർ.\nരാജ്യത്ത് കോവിഡ് വ്യാപനം വീണ്ടും തീവ്രമാക്കി തുടർച്ചയായ രണ്ടാം ദിവസവും രോഗമുക്തരേക്കാൾ കൂടുതൽ പുതിയ രോഗികൾ. 24 മണിക്കൂറിൽ 41024 പേർ രോഗമുക്തരായപ്പോൾ 44059 പേർക്ക് രോഗം സ്ഥിരീകരിച്ചു. രോഗികൾ വർധിച്ചതോടെ പഞ്ചാബ്, യുപി, ഹിമാചൽ എന്നീ സംസ്ഥാനങ്ങളിലേക്ക് ഉന്നതതല കേന്ദ്രസംഘത്തെ അയച്ചു. ഉത്തരേന്ത്യയിൽ പലയിടത്തും നിയന്ത്രണ നടപടികൾ കൂടുതൽ കർക്കശമാക്കി.\nരോഗികൾ വർധിച്ചതോടെ ലഡാക്കിൽ ഒരാഴ്‌ചത്തെ അടച്ചിടൽ പ്രഖ്യാപിച്ചു. ലഡാക്കിൽ മരണം നൂറിലെത്തി. ഞായറാഴ്‌ച 74 പേർക്ക് രോഗം സ്ഥിരീകരിച്ചു. ഹിമാചലിൽ കുളു, കാങ്‌ഡ, മണ്ഡി, ഷിംല എന്നിവിടങ്ങളിൽ ഡിസംബർ 15 വരെ രാത്രി കർഫ്യൂ പുനഃസ്ഥാപിച്ചു.


Gokula Kerala FC sacked Manager Varela- ഐ ലീഗ് തൊട്ട് മുന്നില് എത്തി നില്‍ക്കെ ഗോകുലം കേരള എഫ്‌സി പരിശീലകന് പുറത്ത്\nGokula Kerala Fc Sacked Manager Varela\nഐ ലീഗ് തൊട്ട് മുന്നില് എത്തി നില്‍ക്കെ ഗോകുലം കേരള എഫ്‌സി പരിശീലകന് പുറത്ത്\nപ്രീ സീസണ് മത്സരങ്ങളില് ടീമിന്റെ മോശം പ്രകടനവും കളിക്കാരോടു മികച്ച ബന്ധം സൃഷ്ടിക്കാന് പരാജയപ്പെട്ടതുമാണ് പുറത്താവലിലേക്കു വഴി തെളിച്ചതെന്നാണ് റിപ്പോര്‍ട്ടുകള്\nകോഴിക്കോട്: ഗോകുലം കേരള എഫ്‌സിയുടെ പരിശീലക സ്ഥാനത്തു നിന്നും ഫെര്‍ണാണ്ടോ വരേല പുറത്ത്. അടുത്ത മാസം ഐ ലീഗ് ടൂര്‍ണമെന്റ് തുടങ്ങാനിരിക്കെയാണ് ഫെര്‍നാണ്ടോ വരേല ക്ലബ് വിട്ടതായി സൂചനകള് വരുന്നത്.\nപ്രീ സീസണ് മത്സരങ്ങളില് ടീമിന്റെ മോശം പ്രകടനവും കളിക്കാരോടു മികച്ച ബന്ധം സൃഷ്ടിക്കാന് വരേല പരാജയപ്പെട്ടതുമാണ് പുറത്താവലിലേക്കു വഴി തെളിച്ചതെന്നാണ് റിപ്പോര്‍ട്ടുകള്. അതേസമയം, ഇത് സംബന്ധിച്ച ഔദ്യോഗിക പ്രതികരണങ്ങളൊന്നും ലഭ്യമായിട്ടില്ല.\nകഴിഞ്ഞ തവണ ഐ ലീഗില് പ്രഥമ സീസണ് കളിച്ച ഗോകുലം കേരള മികച്ച പ്രകടനമാണ് ലീഗില് കാഴ്ച വെച്ചത്. ആദ്യ ഘട്ടത്തില് പതറിയ ടീം രണ്ടാം ഘട്ടത്തില് തകര്‍പ്പന് തിരിച്ചു വരവാണ് നടത്തിയത്. വമ്പന് ശക്തികളായ മോഹന് ബഗാനെയും ഈസ്റ്റ് ബംഗാളിനെയുമെല്ലാം ഗോകുലം ഞെട്ടിച്ചിരുന്നു. ഇതിന് പിന്നാലെയാണ് വരേല പരീശിലകനായി എത്തുന്നത്.\nപരിശീലകനായിരുന്ന ബിനോ ജോര്‍ജിനെ മാറ്റി ഗോകുലം കേരള വരേലയെ നിയമിക്കുകയായിരുന്നു. എന്നാല് പ്രി സീസണ് മത്സരങ്ങളില് ടീം തൃപ്തികരമായ പ്രകടനം നടത്താത്തതിനെ തുടര്‍ന്നാണ് വരേല മാനേജ്‌മെന്റിന് വിലക്കപ്പെട്ടവനാകുന്നത്.\nവരേല ആദ്യമായി പരിശീലക വേഷത്തിലെത്തുന്ന ക്ലബായിരുന്നു ഗോകുലം കേരള എഫ്‌സി. ടീമിന്റെ പുതിയ പരിശീലകന് ആരാകുമെന്നാണ് ആരാധകര് ഇപ്പോള് ഉറ്റു നോക്കുന്നത്. കഴിഞ്ഞ സീസണു ശേഷം പരിശീലക സ്ഥാനം വിട്ട് ടീമിന്റെ ടെക്‌നിക്കല് ഡയറക്ടറായി സേവനമനുഷ്ഠിക്കുന്ന ബിനോ ജോര്‍ജ് തന്നെ പരിശീലകനാകാനാണ് കൂടുതല് സാധ്യത.\nTags: Football, Gokulam FC, i league\nധൈര്യമുണ്ടോ 30 മണിക്കൂർ ശവപ്പെട്ടിയിൽ കിടക്കാൻ? വെല്ലുവിളിയുമായി തീം പാർക്ക്\nശബരിമല മുന്നൊരുക്കം: നവീകരണ പ്രവര്‍ത്തനങ്ങളില് മുഖ്യമന്ത്രിക്ക് സംതൃപ്തി


Tovino Thomas new movie Maradona Announced\nTovino Thomas New Movie Maradona Announced\nമറഡോണയായി ടൊവീനോ തോമസ്\nമറഡോണ എന്ന് പേരിട്ടിരിക്കുന്ന ചിത്രം നിര്‍മ്മിക്കുന്നത് ധനുഷിന്റെ വണ്ടര്‍ബാര് ഫിലിംസാണ്\nJuly 15, 2017 07:48:15 pm\nഎറണാകുളം: യുവതാരം ടൊവീനോ തോമസ് നായകനാകുന്ന പുതിയ സിനിമ പ്രഖ്യാപിച്ചു. നവാഗത സംവിധായകൻ വിഷ്ണു ഒരുക്കുന്ന സിനിമയ്ക്ക് മറഡോണ എന്നാണ് പേരിട്ടിരിക്കുന്നത്. പുതുമുഥ നടി ശരണ്യ ആർ. നായരാണ് ചിത്രത്തിൽ ടൊവീനോയുടെ നായികയായി എത്തുന്നത്.\nആഷിക് അബു, ദിലീഷ് പോത്തന്, സമീര് താഹിര് എന്നീ സംവിധായകരുടെ അസോസിയേറ്റ് ആയി പ്രവര്‍ത്തിച്ച വ്യക്തിയാണ് വിഷ്ണു. ചിത്രത്തിന്റെ പ്രഖ്യാപനത്തിനായുള്ള ചടങ്ങിൽ ദിലീഷ് പോത്തനും, ആഷിഖ് അബുവും പങ്കെടുത്തിരുന്നു. മറഡോണ എന്ന് പേരിട്ടിരിക്കുന്ന ചിത്രം നിര്‍മ്മിക്കുന്നത് ധനുഷിന്റെ വണ്ടര്‍ബാര് ഫിലിംസാണ്.\nഅങ്കമാലി ഡയറീസില് യു ക്ലാമ്പ് രാജനായി അസാമാന്യ പ്രകടനം കാഴ്ച്ചവെച്ച ടിറ്റോ വില്‍സണ്, പോര്‍ക്ക് വര്‍ക്കിയായി അഭിനയിച്ച കിച്ചു വര്‍ക്കി, ചെമ്പന് വിനോദ് ജോസ്, ബര്‍ജര് പട്ടേല്, നിഷ്താര് അഹമ്മദ്, ലിയോണ ലിഷോയ്, ജിന്‍സ് ഭാസ്‌കര്, നിരഞ്ജന് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. നവാഗതനായ കൃഷ്ണമൂര്‍ത്തിയുടേതാണ് തിരക്കഥ. ദീപക് ഡി മേനോന് മറഡോണയ്ക്ക് വേണ്ടി ക്യാമറ ചലിപ്പിക്കും. സുഷിന് ശ്യാമാണ് സംഗീതസംവിധാനം.\nബലാത്സംഗ പരാമര്‍ശം; ബിജെപി എംപി രൂപ ഗാംഗുലിക്കെതിരെ കേസെടുത്തു\nകശ്മീരില് പാക്കിസ്ഥാന് നടത്തിയ വെടിവെപ്പില് ഇന്ത്യന് സൈനികന് വീരമൃത്യു\n‘ഞാനും എന്റെ ഫാമിലിയും’; മക്കൾക്കും ഭാര്യയ്‌ക്കുമൊപ്പമുള്ള ചിത്രം പങ്കുവച്ച് ടൊവിനോ\nസിനിമ ചിത്രീകരണത്തിനിടെ നടൻ ടൊവിനോ തോമസിന് പരുക്കേറ്റു\nഅപ്പന് മത്സരിച്ചു മുത്തം നൽകി കൺമണികൾ ; ചിത്രം പങ്കുവെച്ചു ടോവിനോ\nജീവിതത്തിന് മധുരം പകർന്നവൾ; വിവാഹവാർഷിക ചിത്രങ്ങളുമായി ടൊവിനോ തോമസ്\nസിനിമ റിലീസ് വരെ പണം വേണ്ടെന്ന് ടൊവിനോ, പ്രതിഫലം കുറയ്ക്കാമെന്ന് ജോജു\nടൊവിനോയ്ക്ക് ഒരു അപരൻ; അതിശയകരമായ രൂപസാദൃശ്യവുമായി ഷഫീഖ്\n‘സ്നേഹത്തിനും പ്രാർത്ഥനകൾക്കും നന്ദി’; ടൊവിനോ ആശുപത്രി വിട്ടു\nഅടക്കം പറഞ്ഞ് ടൊവിനോയും ഇസമോളും; കുഞ്ഞിനെ ഉണർത്തിയതിന് വഴക്ക് പറഞ്ഞ് വീട്ടുകാർ


ശൈഖ് മുസ്ഥഫാ സബ്‌രി; തീച്ചൂളയിലൂടെ നടന്ന പണ്ഡിതന്|Islamic Personalities|MuslimWorldOnWeb\nഷഹിന്‍ഷാ ഹുദവി ഏമങ്ങാട്\n1922 ല് ഒട്ടോമന് ഖിലാഫത്ത് ഇല്ലായ്മ ചെയ്യപ്പെടുമ്പോള് അതിനെതിരെ ശക്തമായി പോരാടിയ, ഇസ്‍ലാമിക മൂല്യങ്ങള്‍ക്ക് വേണ്ടി ഘോരഘോരം ശബ്ദമുയര്‍ത്തിയ ഒരു പണ്ഡിതനുണ്ടായിരുന്നു തുര്‍ക്കിയില്. അത്താതുര്‍ക്കിന്റെ ഇസ്‍ലാം വിരുദ്ധ 'പരിഷ്‌കാരങ്ങളെ' തടുക്കാന് ശ്രമിച്ച, തുര്‍ക്കിയുടെ അവസാനത്തെ ശൈഖുല് ഇസ്‍ലാം ശൈഖ് മുസ്ഥഫാ സബ്‌രി എഫന്ദി.\nതുര്‍ക്കിയിലെ തോകാത് പ്രവിശ്യയില് 1869 ലാണ് മുസ്ഥഫാ സബ്‌രിയുടെ ജനനം. ഒട്ടോമന് മദ്‌റസാ സംവിധാനങ്ങളില് വിദ്യ നുകര്‍ന്ന അദ്ദേഹം ചെറുപ്പത്തില് തന്നെ ഖുര്‍ആന് ഹൃദ്യസ്ഥമാക്കി. പിന്നീട് കയ്‌സരിയിലും ഇസ്തംബൂളിലുമായി പഠനം തുടര്‍ന്ന് അധികം വൈകാതെ തന്നെ സുല്‍ത്താന് അബ്ദുല് ഹമീദ് രണ്ടാമന്റെ ലൈബ്രേറിയന് ആയി മാറി. 1908 ല് ജന്മദേശത്തെ പ്രതിനിധീകരിച്ച് പാര്‍ലമെന്റിലെത്തി. ബയാനുല് ഹഖ് എന്ന പ്രസിദ്ധീകരണത്തിന്റെ പത്രാധിപരായും പിന്നീട് പല പാര്‍ട്ടികളുടെയും അമരക്കാരനായും അദ്ദേഹം പ്രവര്‍ത്തിച്ചു. അങ്ങനെയാണ് തുര്‍ക്കിയിലെ സഈദ് നൂര്‍സി അടക്കമുള്ള പണ്ഡിതരുടെ കൂടെ നിന്ന് പ്രവര്‍ത്തിക്കാന് അദ്ദേഹത്തിന് അവസരം ലഭിക്കുന്നത്.\n1919 ല് ഫരീദ് പാഷ പ്രധാനമന്ത്രിയായിരിക്കുന്ന സമയത്താണ് അദ്ദേഹം തുര്‍ക്കിയിലെ ഏറ്റവും വലിയ മതസ്ഥാനമായ ശൈഖുല് ഇസ്‍ലാം പദവിയിലെത്തുന്നത്. തുര്‍ക്കിയില് കമാല് പാഷ അധികാരത്തില് വന്നതോടെ അവിടത്തെ ജീവിതം ദുഃസ്സഹമായി. രാജ്യത്ത് നിന്നും പുറത്താക്കപ്പെടേണ്ടവരുടെ ലിസ്റ്റില് ശൈഖുല് ഇസ്‍ലാമും ഉണ്ടായിരുന്നു. ആദ്യം റൊമാനിയയിലേക്കും പിന്നീട് ഈജിപ്തിലേക്കും അദ്ദേഹം പലായനം ചെയ്യുകയും അവസാനം 1954 ല് അവിടെ വെച്ച് പരലോകം പുല്‍കുകയും ചെയ്തു.\nമുസ്‍ലിം സമൂഹത്തിന്റെ രാഷ്ട്രീയ സാമൂഹിക തകര്‍ച്ച വേദനയോടെ നേരില് കണ്ട പണ്ഡിതരില് പ്രധാനിയാണ് ശൈഖ് മുസ്ഥഫാ സബ്‌രി. തന്നാലാവും വിധം ഖിലാഫത്തിനെയും മുസ്‍ലിം ലോകത്തെയും രക്ഷിക്കാന് ശ്രമിച്ച അദ്ദേഹത്തിന് വിജയിക്കാനായില്ല എന്നതാണ് ദുഃഖസത്യം. പാശ്ചാത്യന് സംസ്‌കാരത്തെയും അതിന്റെ കുത്തൊഴുക്കില് വന്ന ഇസ്‍ലാമിക പരിഷ്‌കരണ പ്രസ്ഥാനങ്ങളെയും ശൈഖ് ഒരുപോലെ വിമര്‍ശിച്ചു. മുസ്‍ലിം ലോകം തങ്ങളുടെ പൈതൃകത്തില് നിന്നും മാറി സഞ്ചരിക്കാന് തുടങ്ങിയതാണ് ഇസ്‍ലാമിക ലോകത്തിന്റെ തകര്‍ച്ചയിലേക്ക് നയിച്ചതെന്ന് അദ്ദേഹം ആണയിട്ട് പറഞ്ഞു.\nപാശ്ചാത്യരുടെ അനുഭവത്തിലുള്ള മതമല്ല (ചര്‍ച്ചുകളിലൂടെ അവര് പരിചയപ്പെട്ട) ഇസ്‍ലാം എന്നും യൂറോപ്പില് ഉപയോഗിച്ച അതേ അളവുകോലു കൊണ്ട് മുസ്‍ലിം സമൂഹത്തെ അളക്കുന്നത് വിപരീത ഫലമേ നല്‍കൂ എന്നും മുസ്‍ലിം നേതാക്കളെ അദ്ദേഹം ഉണര്‍ത്തിക്കൊണ്ടിരുന്നു. ഇന്‍ഡക്ടീവ് മെത്തേഡിനും റാഷണലിസ്റ്റ് ഫിലോസഫിക്കും നല്‍കേണ്ട പ്രാധാന്യവും പ്രാതിനിധ്യവും ഇസ്‍ലാം നല്‍കുന്നുവെന്നും അതിനപ്പുറത്തേക്ക് പാശ്ചാത്യര് അടിച്ചേല്‍പിക്കുന്ന പുതിയ 'സംസ്‌കരണ' പ്രവര്‍ത്തനങ്ങള് ഇസ്‍ലാമിനെ അതിന്റെ തനതായ സ്വരൂപത്തില് നിന്നും അകറ്റുമെന്നും അദ്ദേഹം അന്ന് തന്നെ ആശങ്കപ്പെട്ടിരുന്നു.\nഈജിപ്തിലെത്തിയ അദ്ദേഹം തന്റെ വൈജ്ഞാനിക പ്രവര്‍ത്തനങ്ങള് തുടര്‍ന്ന് കൊണ്ടിരുന്നു. മുസ്‍ലിംകള് പാശ്ചാത്യന് പാത പിന്തുടണമെന്ന് ആഹ്വാനം ചെയ്തിരുന്ന അവിടുത്തെ മുഴുവന് ആളുകളെയും തന്റെ അക്കാദമിക പഠനങ്ങളിലൂടെ അദ്ദേഹം എതിര്‍ത്തു. ഫരീദ് വജ്ദി, ഹുസൈന് ഹൈകല്, ജമാലുദ്ദീന് അഫ്ഗാനി, ഖാസിം അമീന്, മുഹമ്മദ് അബ്ദു, മുസ്ഥഫാ അല് മറാഗി തുടങ്ങിയ ഈജിപ്ഷ്യന് ആധുനികതയുടെ മുടിചൂടാ മന്നന്മാരൊക്കെ ശൈഖ് സബ്‌രിയുടെ ചോദ്യശരങ്ങള്‍ക്കിരയായി.\nഒട്ടനവധി മൂല്യവത്തായ രചനകള് മുസ്ഥഫാ സബ്‌രിയുടേതായിട്ടുണ്ട്. നാല് വാല്യങ്ങളടങ്ങിയ 'മൗഖിഫുല് അഖ്‌ലി വല് ഇല്‍മി മിന് റബ്ബില് ആലമീന് വ ഇബാദിഹില് മുര്‍സലീന്' ആണ് അതില് എടുത്തു പറയേണ്ടത്. പാശ്ചാത്യന് തത്വശാസ്ത്രവും അതിന് സംഭവിച്ചിട്ടുള്ള അപചയങ്ങളും തുറന്ന് കാട്ടുന്നുണ്ട് ഈ കൃതി. മതവും തത്വശാസ്ത്രവും ശാസ്ത്രവും യുക്തിവാദവും എത്ര മാത്രം ഇഴുകി ചേര്‍ന്ന് നില്‍ക്കുന്നു എന്നദ്ദേഹം വിശദീകരിക്കുന്നു.\n'അല് നകീര് അലാ മുന്‍കിരീ നിഅ്മത്തി മിനദ്ദീനി വല് ഖിലാഫത്തി വല് ഉമ്മഃ', മസ്അലത്തു തര്‍ജുമത്തില് ഖുര്‍ആന്' തുടങ്ങിയവ പ്രധാനപ്പെട്ട മറ്റു കൃതികളാണ്.


government Archives - Media Mangalam\nകേരള സർക്കാർ സ്ഥാപനങ്ങളിൽ താൽക്കാലിക ഒഴിവുകൾ; അപേക്ഷിക്കേണ്ടതിങ്ങനെ..\nമഴവില്ല് പ്രോജക്ടിലേക്ക് വോളണ്ടിയറിനെ ആവശ്യമുണ്ട് സർക്കാരിൻറെയും കെ-ഡിസ്കിൻറെയും ആഭിമുഖ്യത്തിൽ കൊച്ചിൻ കോർപറേഷൻറെ സഹായത്തോടു കൂടി എറണാകുളം മഹാരാജാസ് കോളേജിൽ നടന്നുവരുന്ന മഴവില്ല് പദ്ധതിയിലേക്ക് ബി.എ, ബി.എസ്.സി ബിരുദം…\n‘ആ നീക്കമുണ്ടായാല് ദിലീപ് മിണ്ടാതിരിക്കാന് പോവുന്നില്ല: മിണ്ടി തുടങ്ങിയാൽ അത് സര്‍ക്കാറിനും തലവേദന’; നടിയെ ആക്രമിച്ച കേസിൽ വരാനിരിക്കുന്നത് വമ്പൻ ട്വിസ്റ്റ്\nകൊച്ചി: നടിയെ ആക്രമിച്ച കേസിൽ വിഐപി ശരത്തിനെ അറസ്റ്റ് ചെയ്ത് ജാമ്യത്തിൽ വിട്ടതോടെ ഇനി മാഡത്തിന്റെഗതി എന്താകും? എന്ന ചോദ്യമാണ് ഉയരുന്നത്. കേസിൽ ഇപ്പോഴും ഒളിച്ചിരിക്കുന്ന മാഡത്തെ…\nജവാന്റെ വില പത്തു ശതമാനം കൂട്ടും; മദ്യകമ്പനികളുടെ ആവശ്യം സർക്കാർ അംഗീകരിക്കാൻ പോകുന്നു; കുടിയന്മാർ വെട്ടിലാകുമോ..?\nതിരുവനന്തപുരം: സംസ്ഥാനത്തു മദ്യത്തിന്റെ വില വർധിപ്പിക്കേണ്ട സാഹചര്യമാണുള്ളതെന്നു മന്ത്രി എം.വി.ഗോവിന്ദൻ. മദ്യകമ്പനികളുടെ ആവശ്യത്തിൽ സര്‍ക്കാര് അനുകൂല തീരുമാനം എടുത്തേക്കുമെന്നാണ് പുറത്ത വന്നിരിക്കുന്ന വിവരം. ജവാൻ മദ്യത്തിന്റെ വില…\n‘100 പൊതുമേഖല സ്ഥാനപങ്ങളിലൊന്ന് മാത്രമാണ് കെഎസ്ആര്‍ടിസി; ശമ്പളം നല്‍കേണ്ടത് മാനേജ്മെന്റാണ്’; സര്‍ക്കാരിന് ഉത്തരവാദിത്തമില്ലെന്ന് ആന്‍റണി രാജു\nതിരുവനന്തപുരം: കെഎസ്ആര്‍ടിസി ശമ്പളക്കാര്യത്തില് കൈയ്യൊഴിഞ്ഞ് മന്ത്രി ആന്‍റണി രാജു. ഇനി സര്‍ക്കാരിന് ഉത്തരവാദിത്തം ഇല്ലെന്നാണ് മന്ത്രി പറഞ്ഞത്. പത്താം തിയതി ശമ്പളം നല്‍കാമെന്ന് പറഞ്ഞത് സമരത്തിന് മുമ്പാണ്.…\nതടവുകാർക്ക് 24 മണിക്കൂറിനകം വൈദ്യ പരിശോധന നടത്തണം, റിപ്പോർട്ട് പ്രതിക്കും നൽകണം; സർക്കാരിന്റെ പുതിയ മാർഗ്ഗനിർദ്ദേശങ്ങൾ ഇങ്ങനെ\nതിരുവനന്തപുരം: തടവുകാർക്ക് 24 മണിക്കൂറിനുള്ളിൽ വൈദ്യ പരിശോധന നിർബന്ധമായും നടത്തണമെന്നും പരിശോധനാ റിപ്പോർട്ട് പൊലീസിനും പ്രതിക്കും നൽകണമെന്നും സംസ്ഥാന സർക്കാർ. മന്ത്രിസഭ അംഗീകരിച്ച അറസ്റ്റുമായി ബന്ധപ്പെട്ട പുതിയ…\nപളളി ഭരിക്കുന്നത് ക്രിസ്ത്യാനി, മോസ്‌ക് ഭരിക്കുന്നത് മുസ്ലീങ്ങൾ, ക്ഷേത്രങ്ങൾ ഭരിക്കുന്നതോ..? സർക്കാരും; ഹൈന്ദവൻ ആരാണെന്ന് സ്വയം ആലോചിക്കേണ്ട സമയം കഴിഞ്ഞെന്ന് പിസി ജോർജ്; ശബരിമലയിൽ പിണറായി ശ്രമിച്ചത് വിശ്വാസത്തെ ഞങ്ങൾ തകർത്തു എന്ന് അവകാശപ്പെടാനെന്നും പിസി\nതിരുവനന്തപുരം: ശബരിമല യുവതിപ്രവേശനത്തെ കുറിച്ച് തുറന്നടിച്ച് പിസി ജോർജ്. ലോകം മുഴുവൻ അറിയപ്പെടുന്ന വലിയ വിശ്വാസത്തെ ഞങ്ങൾ തകർത്തു എന്ന് അവകാശപ്പെടാനായിരുന്നു ശബരിമലയിൽ യുവതികളെ കയറ്റിയതിലൂടെ പിണറായി…\nWeb Desk April 4, 2022\nസംസ്ഥാന സർക്കാരുകളുടെ സൗജന്യ പദ്ധതികൾ വൻ സാമ്പത്തിക ബാധ്യതക്ക് കാരണമാകുന്നു; മോദിക്ക് മുന്നറിയിപ്പുമായി ഉന്നത ഉദ്യോഗസ്ഥർ\nന്യൂഡൽഹി: സംസ്ഥാന സർക്കാരുകളുടെ സൗജന്യപദ്ധതികള് വന് സാമ്പത്തിക ബാധ്യതക്ക് കാരണമാകുന്നുവെന്ന മുന്നറിയിപ്പ് നല്‍കി ഉന്നത ഉദ്യോസ്ഥര്. പ്രധാനമന്ത്രി നരേന്ദ്ര മോദിയുമായുള്ള കൂടിക്കാഴ്ചയില് ആണ് ആശങ്ക രേഖപ്പെടുത്തിയത്. നിയന്ത്രണമുണ്ടായില്ലെങ്കില്…\nWeb Desk March 31, 2022\nവധഗൂഢാലോചന കേസിൽ അന്വേഷണം നിഷ്പക്ഷം, ആർക്കും പരാതിയില്ല; സിബിഐ അന്വേഷണം വേണ്ടെന്ന് സർക്കാർ\nകൊച്ചി: നടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ വധിക്കാൻ ഗൂഢാലോചന നടത്തിയെന്ന കേസ് സിബിഐയ്ക്ക് വിടേണ്ടതില്ലെന്ന് സർക്കാർ. പ്രോസിക്യൂഷനാണ് ഇക്കാര്യം കേടതിയെ അറിയിച്ചത്. അന്വേഷണത്തിൽ ആർക്കും പരാതി…\nകെട്ടിവലിയ്ക്കേണ്ടി വരുമോ ഈ ജീപ്പ്? തകരാറിലായ സർക്കാർ ജീപ്പ് സാറാമ്മയുടെ വീട്ടുമുറ്റത്ത് കിടക്കാൻ തുടങ്ങിട്ട് വർഷങ്ങൾ; തിരിഞ്ഞ് നോക്കാതെ അധികൃതർ\nറാന്നി: കട്ടപ്പുറത്തായ സർക്കാർ ജീപ്പ് മൂലം കഷ്ടത്തിലായൊരു കുടുംബം. അങ്ങാടി പൂലൂർ വീട്ടിൽ സാറാമ്മ തോമസും കുടുംബവുമാണു സാമൂഹിക നീതി വകുപ്പിന്റെ തകരാറിലായ ജീപ്പ് മൂലം ദുരിതത്തിലായത്.…\nസർക്കാർ ജീവനക്കാരുടെ പണിമുടക്ക് നേരിടാൻ നടപടി; ഇന്ന് രാത്രിതന്നെ ഉത്തരവിറക്കും; ശരിക്കും സർക്കാർ ജീവനക്കാർക്ക് സമരം ചെയ്യാമോ…? വിശദ വിവരങ്ങൾ ഇങ്ങനെ..\nതിരുവനന്തപുരം: സർക്കാർ ജീവനക്കാരുടെ പണിമുടക്ക് നേരിടാൻ നടപടി. ഇന്ന് രാത്രി തന്നെ ഉത്തരവിറക്കുമെന്നാണ് പുറത്ത് വരുന്ന വിവരം. കേരള സർക്കാർ ജീവനക്കാർക്കുള്ള പെരുമാറ്റച്ചട്ടം (1960) അനുസരിച്ച്, സർക്കാർ…


കണ്ണുകളുടെ ആരോഗ്യം പ്രധാനം\nBy BLive News Wed, 14 Jul 2021\nകുഞ്ഞുങ്ങൾ മുതൽ മുതിർന്നവർ വരെ ഇന്ന് ഏറ്റവും അധികം സമയം ചിലവിടുന്നത് കമ്പ്യൂട്ടറിന്റെ മുന്നിലാണ്. വർക്ക് ഫ്രം ഹോമും , ഓൺലൈൻ ക്ലാസ്സുകളുമാണ് അതിന്റെ പ്രധാന കാരണം. തുടർച്ചയായുള്ള കമ്പ്യൂട്ടർ, മൊബൈൽ ഫോൺ ഉപയോഗം മൂലം നമ്മുടെ കണ്ണുകൾക്ക് ചൊറിച്ചിൽ, വരൾച്ച തുടങ്ങിയുള്ള ചില ആരോഗ്യ പ്രശ്നങ്ങൾ ഉണ്ടാവാൻ സാധ്യതയേറെയാണ്. ബുദ്ധിമുട്ടു തോന്നുമ്പോൾ തന്നെ ഒരു നേത്ര രോഗ വിദഗ്‌ദ്ധന്റെ അടുത്തേയ്ക്ക് ഓടാൻ വരട്ടെ. വീട്ടിൽ തന്നെ ചെയ്യാവുന്ന ചില പൊടിക്കൈകൾ ഉണ്ട് . അത് എന്തൊക്കെയെന്ന് നോക്കാം.\nകണ്ണുകൾക്ക് ചെറിയ ചൂട് നല്കുക\nകണ്ണിൽ എണ്ണ, മ്യൂക്കസ്, വെള്ളം എന്നിവകൊണ്ടാണ് കണ്ണുനീർ രൂപപ്പെടുന്നത്. ഇതുമൂലമാണ് കണ്ണുകൾക്ക് നല്ല അയവ് ഉണ്ടാകുന്നത്. എന്നാൽ, കൺപോളകളിലെ വീക്കം, പാളികൾപോലെ അടർന്ന് പോകുന്ന തൊലി, എന്നിവ എണ്ണ പുറപ്പെടുവിക്കുന്ന ഗ്രന്ഥികളെ അടച്ചു കളയുന്നു. തൽഫലമായി, കണ്ണുകൾ വരണ്ടതും ചൊറിച്ചിലുള്ളതുമായി മാറുന്നു. ശുദ്ധമായ തുണി ചെറുചൂടുള്ള വെള്ളത്തിൽ നനച്ച്5മിനിറ്റ് കണ്ണിൽ വയ്ക്കുക. അടഞ്ഞുപോയ ഗ്രന്ഥികൾ തുറക്കാനും അതിലൂടെ എണ്ണയുടെ അംശം ഉണ്ടാകാനും സഹായിക്കും.\nനേരത്തെ സൂചിപ്പിച്ചപോലെ കൺപോളകളിലെ വീക്കം പാളികൾപോലെ അടർന്ന് പോകുന്ന തൊലികൾ എന്നിവ എണ്ണ പുറപ്പെടുവിക്കുന്ന ഗ്രന്ഥികളെ അടച്ചു കളയുന്നു. അതിലൂടെ കണ്ണുകൾ വരണ്ടതായി അനുഭവപ്പെടുന്നു. അതിനാൽ, ദിവസവും കൺപോളകളും കൺതടങ്ങളും വൃത്തിയാക്കി സൂക്ഷിക്കേണ്ടത് അത്യാവശ്യമാണ്. ബേബി ഷാംപൂ ഉപയോഗിച്ച് കണ്ണടച്ച് പിടിച്ച് കണ്ണിന് ചുറ്റും വളരെ മൃദുവായി മസ്സാജ് ചെയ്‌താൽ മതിയാകും. ഷാംപൂ കണ്ണുകളിലേയ്ക്ക് പടരാതെ ശ്രദ്ധിക്കണം.\nകൂടുതൽ തവണ കണ്ണുചിമ്മുക\nകമ്പ്യൂട്ടറിൽ നിരന്തരം സൂക്ഷിച്ച് നോക്കുന്നതിനിടെ ഇടയ്ക്കിടയ്ക്ക് കണ്ണ് ചിമ്മുന്നത് നല്ലതാണ്. ലൂബ്രിക്കേഷൻ വർദ്ധിപ്പിക്കുന്നതിന് ഇത് സഹായകമാകും. കമ്പ്യൂട്ടർ നോക്കുന്നതിന് ഇടയിൽ ഓരോ 20 മിനിറ്റിലും 20 സെക്കൻഡ് നേരം കണ്ണടയ്ക്കുക.\nസാൽമൺ, ട്യൂണ, മത്തി, അയല മുതലായവയിൽ ഒമേഗ3ഫാറ്റി ആസിഡ് അടങ്ങിയിട്ടുണ്ട്, ഇത് എണ്ണ ഉണ്ടാക്കുന്ന ഗ്രന്ഥികളുടെ പ്രവർത്തനം ഉത്തേജിപ്പിക്കുന്നു. അതിനാൽ, ഈ മത്സ്യങ്ങൾ ദിവസവും ഭക്ഷണത്തിൽ ഉൾപെടുത്താൻ ശ്രമിക്കുന്നത് വളരെ നല്ലതാണ്.\nശരീരത്തിൽ ജലാംശം നിലനിർത്തുക\nഎല്ലായ്‌പ്പോഴും ശരീരത്തിൽ ജലാംശം നിലനിർത്തുക. കണ്ണുകൾക്ക് അയവ് ലഭിക്കാനും , പുതുമ നിലനിർത്താനും ആവശ്യമായ അളവിൽ വെള്ളം കുടിക്കുക.


കോഴിക്കോട് എം.കെ രാഘവന് യു.ഡി.എഫ് സ്ഥാനാര്‍ത്ഥി..പ്രഖ്യാപനവുമായി മുല്ലപ്പള്ളി | Daily Indian Herald\nFebruary 8, 2019 3:09 am By : Indian Herald Staff\nകോഴിക്കോട്:അടുത്ത് ലോക്‌സഭാ തിരഞ്ഞെടുപ്പില് സിറ്റിംഗ് എം.പി എം.കെ രാഘവന് കോഴിക്കോട് സ്ഥാനാര്‍ത്ഥിയാകും. ജനമഹായാത്രയ്ക്ക് കോഴിക്കോട് കൊടുവള്ളിയില് നല്‍കിയ സ്വീകരണത്തിനിടെ കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രനാണ് പ്രഖ്യാപനം നടത്തിയത്. മൂന്നാം തവണയും അവസരം നല്‍കുമ്പോള് എം.കെ രാഘവനെ വന് ഭൂരിപക്ഷത്തില് വിജയിപ്പിക്കണമെന്ന് മുല്ലപ്പള്ളി പ്രവര്‍ത്തകരോട് പറഞ്ഞു.\n2009ലാണ് എം.കെ രാഘവന് ആദ്യമായി കോഴിക്കോട് മത്സരിക്കുന്നത്. മുഹമ്മദ് റിയാസായിരുന്നു എതിരാളി. കന്നി മത്സരത്തില് 833 വോട്ടുകള്‍ക്ക് രാഘവന് വിജയിച്ചു. 2014ല് എ. വിജയരാഘവനായിരുന്നു എതിരാളി. 2014ലെ മത്സരത്തില് രാഘവന് തന്റെ ഭൂരിപക്ഷം 16880 ആയി ഉയര്‍ത്തി. ഇത് മൂന്നാം തവണയാണ് എം.കെ രാഘവന് കോഴിക്കോട് മത്സരിക്കുന്നത്. 2009ല് കേരളത്തിലെ തന്നെ ഏറ്റവും കുറവ് ഭൂരിപക്ഷത്തില് ജയിച്ച രാഘവന് 2014 ല് 16883 വോട്ടിന്റെ ഭൂരിപക്ഷത്തിലാണ് വിജയരാഘവനെ പരാജയപ്പെടുത്തിയത്.\nവികസനം മാത്രം പ്രചരണായുധമാക്കിയ എം.കെ രാഘവന്റെ വിജയം അക്ഷരാര്‍ത്ഥത്തില് കോണ്‍ഗ്രസ് ക്യാമ്പിനെ തന്നെ ഞെട്ടിക്കുന്നതായിരുന്നു. സി.പി.ഐ.എം കേന്ദ്ര കമ്മിറ്റി അംഗമായ എ. വിജയരാഘവനെ സ്ഥാനാര്‍ത്ഥിയാക്കിയ മണ്ഡലം തിരിച്ച് പിടിക്കാനുള്ള ഇടതിന്റെ ശ്രമം ഫലത്തിലെത്തിയില്ല.ഇത്തവണയും സി.പി.എം റിയാസിനെ രംഗത്ത് ഇറക്കിയേക്കുമെന്നാണ് സൂചന.\nTags: 2019 ELECTION KERALA, 2019 parliament election, mk raghavan


നിരവധി തവണ പരാതി നൽകിയിട്ടും നടപടിയില്ല; കോട്ടയം മെഡിക്കൽ കോളജിലെ പ്ലാന്റിനെതിരെ നഴ്‌സിംഗ് വിദ്യാർത്ഥികൾ\nകോട്ടയം മെഡിക്കൽ കോളജിലെ പ്ലാന്റിനെതിരെ നഴ്‌സിംഗ് വിദ്യാർത്ഥികൾ. മാലിന്യ പ്ലാന്റ് പ്രവർത്തിക്കുന്നത് അശാസ്ത്രീയമായി. നിരവധി തവണ പരാതി നൽകിയിട്ടും നടപടിയിലെന്ന് വിദ്യാർത്ഥികൾ ചൂണ്ടിക്കാട്ടി. കുട്ടികൾക്ക് ഗുരുതര ആരോഗ്യ പ്രശ്‌നങ്ങൾ ഉണ്ടാകുന്നെന്നും വിദ്യാർത്ഥികൾ വ്യക്തമാക്കി.\nകോട്ടയം മെഡിക്കൽ കോളജിലെ മാലിന്യ സംസ്കരണ കേന്ദ്രത്തിലാണ് ഇന്ന് തീ പിടിച്ചത്. അഗ്നിശമന സേന തീ അണച്ചു. ആശുപത്രിയിലെ ശുചീകരണ തൊഴിലാളികളാണ് തീ കത്തുന്നത് കണ്ടത്. ഷോർട്ട് സർക്യൂട്ടാണ് അപകടകാരണമെന്നാണ് പ്രാഥമിക നിഗമനം. തീ നിലവിൽ നിയന്ത്രണ വിധേയമാണ്.\nപ്ലാസ്റ്റിക്ക് മാലിന്യം വേർതിരിക്കുന്ന സ്ഥലത്താണ് തീ പിടിച്ചത്. പതിനൊന്ന് തൊഴിലാളികൾ ഈ ഗോഡൗണിന് അകത്ത് ഉണ്ടായിരുന്നു, തീ കത്തുന്നത് കണ്ട് ഇവർ ഓടി പുറത്തിറങ്ങി. പെട്ടന്ന് തീ ആളിപ്പടരുകയായിരുന്നുവെന്നാണ് തൊഴിലാളികൾ പറയുന്നത്.\nStory Highlights : students-protest-kottayam-medical-college-fire\nRead more on: kottayam medical college


തൃക്കരിപ്പൂരില് പരക്കെ സിപിഎം ആക്രമം\nWednesday 18 May 2016 1:22 pm IST\nകാസര്‍കോട്: കാസര്‍കോട് ജില്ലയിലെ തൃക്കരിപ്പൂരും പരിസര പ്രദേശങ്ങളിലും പരക്കെ സിപിഎം ആക്രമം അരങ്ങേറി. തെരഞ്ഞെടുപ്പ് സമയത്ത് സിപിഎം കേന്ദ്രങ്ങളില് വ്യാപകമായി കള്ളവോട്ട് നടന്നിരുന്നു. ഇതിനെ ബിജെപി ശക്തമായി എതിര്‍ത്തതാണ് ആക്രമണത്തിന് കാരണം. ജില്ലയിലെ ഏഴോളം പോലീസ് സ്‌റ്റേഷന് പരിധിയിലാണ് ആക്രമണം നടന്നത്. ആക്രമണത്തില് നാല് ബിജെപി പ്രവര്‍ത്തകരുടെ വീടുകള് അക്രമികള് തകര്‍ത്തു. നിരവധി വാഹനങ്ങള്‍ക്കും കേടുപാടുണ്ടായി. ബിജെപി തൃക്കരിപ്പൂര് പഞ്ചായത്ത് ജനറല് സെക്രട്ടറി എ വി സുധാകരന്റെ എടാട്ടുമ്മലിലെ വിടുംവിട്ടു മുറ്റത്ത് നിരത്തിയിട്ട അംബാസിഡര് കാറും തച്ചു തകര്‍ത്തു . ബി ജെ പി തൃക്കരിപ്പൂര് മണ്ഡലം കമ്മിറ്റിയംഗം ടി എം നാരായണന്റെ വീട്ടില് പാര്‍ക്ക് ചെയ്തിരുന്ന ഓട്ടോറിക്ഷ കത്തിച്ചു. റിക്ഷയുടെ മുകള്‍ഭാഗത്ത് പെട്രോള് ഒഴിച്ച് തീ കൊടുത്തതാണ് ഓട്ടോ റിക്ഷ കത്തിച്ചത് . വീട്ടുകാര് പുറത്തിറങ്ങിയപ്പോഴേക്കും ബൈക്കില് എത്തീയ ആക്രമികള് രക്ഷപ്പെട്ടിരുന്നു. ചെവ്വഴ്ച്ച രാത്രി ഒന്‍പതരയോടെയാണ് സംഭവം. വാഹനത്തിലെത്തിയ ഏഴംഗ സിപിഎം ക്രിമിനല് സംഘമാണ് ആക്രമത്തിന് പിന്നില് . പിലിക്കോട് വയലിലെ ബൂത്ത് ലെവല് ഓഫീസറായി പ്രവര്‍ത്തിച്ച കോണ്‍ഗ്രസ് അനുഭാവി റിട്ട അദ്ധ്യാപകന് കെ വി ശശിധരന്റെ വീട്ടുമുറ്റത്ത് നിര് ത്തിയിട്ടിരുന്ന സ്‌കൂട്ടര് കത്തിച്ചു. പുലര്‍ച്ചെ ഒരു മണിയോടെയാണ് സംഭവം. പിലിക്കോട് 105 ബൂത്തിലെ ബി എല് .ഒ ആയിരുന്നു. തിരെഞ്ഞെടുപ്പ് സംബന്ധിച്ച രേഖകളും ബാങ്ക് പാസ് ബുക്ക്, എല് ഐ സി രേഖകളും സ്‌കൂട്ടരോടൊപ്പം കത്തിനശിച്ചു. ആക്രമണത്തെ തുടര്‍ന്ന് പ്രദേശത്ത് കേന്ദ്രസേനയെ നിയോഗിച്ചിട്ടുണ്ട്. പ്രവര്‍ത്തകര് സംയമനം പാലിക്കണമെന്ന് ഇരുപാര്‍ട്ടി നേതൃത്വങ്ങളും നിര്‍ദ്ദേശം നല്‍കി. അക്രമികള്‍ക്കെതിരെ കര്‍ശന നടപടി സ്വീകരിക്കുമെന്ന് പോലീസ് പറഞ്ഞു.\nസിപിഎം പഞ്ചായത്തംഗവും സംഘവും ബിജെപി തെരഞ്ഞെടുപ്പ് കാര്യാലയം അടിച്ചുതകര്‍ത്തു\nസിപിഎം ഹര്‍ത്താലിനിടെ പരക്കെ ആക്രമണം\nകോഴിക്കോട് ജില്ലയില് പരക്കെ സിപിഎം അക്രമം


യൂണിവേഴ്‌സിറ്റി കോളേജിലെ മനുഷ്യാവകാശ ലംഘനങ്ങൾക്കെതിരെ പ്രതിഷേധപ്രസ്ഥാനം രൂപപ്പെടുന്നു | SUCI Communist KERALA\nകലാലയങ്ങളിലെ സ്വാതന്ത്ര്യ നിഷേധത്തിന് ഒരു ഇര കൂടി പിറന്നിരിക്കുന്നു. സംഘടനാ സ്വാതന്ത്ര്യനിഷേധത്തിന്റെ ഇരയല്ല; സംഘടന, വിദ്യാർത്ഥികൾക്ക് സ്വാതന്ത്ര്യം നിഷേധിക്കുന്നതിന്റെ ഇരയാണ്, തിരുവനന്തപുരം യൂണിവേഴ്‌സിറ്റി കോളേജിൽ ആത്മഹത്യാ ശ്രമം നടത്തിയ വിദ്യാർത്ഥിനി. കാലങ്ങളായി കടുത്ത മനുഷ്യാവകാശലംഘനങ്ങൾ അരങ്ങേറുന്ന കലാലയമാണ് തലസ്ഥാനത്തെ ഹൃദയ ഭൂമിയിൽ നിലകൊള്ളുന്ന ആ കോളേജ്. നൂറ്റാണ്ടിലേറെ പാരമ്പര്യമുള്ള ‘ചരിത്രമുറങ്ങുന്ന’ യൂണിവേഴ്‌സിറ്റി കോളേജിൽ സ്വപ്‌നങ്ങൾ നിലച്ചിട്ട് കാലമേറെയായി. അക്ഷരാർത്ഥത്തിൽ ചരിത്രം അവിടെ ഉറങ്ങുകയാണ്.\nഒന്നാം വർഷം ബിഎസ്‌സി കെമിസ്ട്രി പഠിക്കാൻ വളരെയേറെ പ്രതീക്ഷയോടെയാണ് ആ വിദ്യാർത്ഥിനി യൂണിവേഴ്‌സിറ്റി കോളേജിന്റെ കവാടം കടന്നെത്തിയത്. എന്നാൽ, കടുത്ത നിരാശയാണ് ആ കുട്ടിയെ എതിരേറ്റത്. അക്കാദമിക സാഹചര്യങ്ങളുടെ അപര്യാപ്തതകളോ, അധ്യാപകരുടെ ഭാഗത്ത് നിന്നുള്ള പെരുമാറ്റ ദൂഷ്യമോ, ഇന്റേണൽ അസസ്‌മെന്റു പോലുമോ അല്ല അവളിൽ ആത്മസംഘർഷം സൃഷ്ടിച്ചത്. കലാലയങ്ങളിൽ അപ്രമാദിത്വം സ്ഥാപിച്ച് അരങ്ങു വാഴുന്ന അക്രമി സംഘത്തിന്റെ നിരന്തരമായ ശല്യം മൂലമാണ് ആത്മഹത്യാ കുറിപ്പ് തയ്യാറാക്കി മരിക്കാൻ ആ വിദ്യാർത്ഥിനി ശ്രമിച്ചത്. രണ്ടു പേജുള്ള ആ കുറിപ്പിൽ നിറയെ എസ്എഫ്‌ഐ പ്രവർത്തകരുടെ അസഹനീയമായ പെരുമാറ്റമാണ് വർണ്ണിച്ചിട്ടുള്ളത്.\nഎസ്എഫ്‌ഐയുടെ സ്വേച്ഛാധിപത്യം അടിമുടി നിലനിൽക്കുന്ന ഒരു കലാലയത്തിൽ അവരുടെ നിർദ്ദേശങ്ങൾക്ക് അനുസരിച്ച് എല്ലാ വിദ്യാർത്ഥികളും പെരുമാറണമെന്ന ജനാധിപത്യ വിരുദ്ധത സഹനത്തിന്റെ എല്ലാ സീമകളും കടന്നിരിക്കുന്നുവെന്നതിന് ഇതിൽപ്പരം ഒരു തെളിവാവശ്യമില്ല. എസ്എഫ്‌ഐ യൂണിറ്റ് സെക്രട്ടറിയുടെ അനുവാദമില്ലാതെ ലൈബ്രറിയിൽ പോകാൻ വിദ്യാർത്ഥികൾക്ക് കഴിയില്ലായെന്ന് കേട്ടാൽ വിശ്വസിക്കാനാവുമോ? അതാണ് സാഹചര്യമെന്ന് പറയുന്ന വിദ്യാർത്ഥികൾ ഭയവിഹ്വലരായിട്ടാണ് അത് സൂചിപ്പിക്കുന്നത് പോലും. പക്ഷേ, തുറന്നു പറയാൻ എന്തുകൊണ്ട് വിദ്യാർത്ഥികൾ ധൈര്യം കാട്ടുന്നില്ല? കാരണം, പ്രതിഷേധിക്കുന്നവർക്ക് ഈ കോളേജിൽ തുടർ പഠനം അസാധ്യമാകുമെന്നതുതന്നെയാണ്.\nഎങ്കിൽ എന്തുകൊണ്ട് നിങ്ങൾ അധ്യാപകരോട് പരാതിപ്പെടുന്നില്ലായെന്ന ചോദ്യത്തിന്, അദ്ധ്യാപകർ തങ്ങളെക്കാൾ മോശം അവസ്ഥയിലാണ് കഴിയുന്നതെന്നാണ് ഒരു വിദ്യാർത്ഥി പറഞ്ഞത്. സംഘടനയുടെ നേതൃനിരയിൽ പ്രവർത്തിക്കുന്ന ഒരു സംഘമാണ് അവിടെ കാര്യങ്ങൾ തീരുമാനിക്കുന്നത്. അതിനെ ചോദ്യം ചെയ്യാൻ ഒരദ്ധ്യാപകനും തയ്യാറാകില്ല. എത്രമേൽ ദുഃഖകരമായ അവസ്ഥാവിശേഷം!\nഎസ്എഫ്‌ഐയുടെ മുഖപത്രമായ ‘സ്റ്റുഡന്റി’ന്റെ വരിക്കാരാകാൻ സർവ്വവിദ്യാർത്ഥികളും നിർബന്ധിതരാണ് ആ ക്യാമ്പസ്സിൽ. വാർഷിക വരിസംഖ്യ എല്ലാ വിദ്യാർത്ഥികളും നൽകിയിരിക്കണം. അങ്ങനെയല്ലാത്തവർക്ക് നിരന്തരമായ ശകാരം കേൾക്കേണ്ടി വരുമത്രെ! ഒരു ഡിപ്പാർട്ട്‌മെന്റിലെ വിദ്യാർത്ഥിയ്ക്ക് മറ്റൊരു ഡിപ്പാർട്ടുമെന്റിലെ വിദ്യാർത്ഥിയെ കാണണമെങ്കിൽ കാരണം വിശദീകരിയ്ക്കണം. അല്ലെങ്കിൽ ചേട്ടൻമാർ ദേഷ്യപ്പെടുമെന്നതിനാൽ അതിനും കീഴ്‌വഴങ്ങുന്ന വിദ്യർത്ഥികളാണ് അവിടെയുള്ളതെന്നറിയുമ്പോൾ തല താഴ്ത്താതെ നിർവ്വാഹമില്ല.\nഗൂണ്ടായിസം ഒരു ആൺമേൽക്കോയ്മയുടെ മാത്രം സൃഷ്ടിയല്ല അവിടെ. പെൺകുട്ടികളെ മാനസികമായി കൈകാര്യം ചെയ്യാൻ പെൺഗുണ്ടകളും ആ കോളേജിലുണ്ട്. ആത്മഹത്യാ ശ്രമം നടത്തിയ വിദ്യാർത്ഥിനി നേരിട്ട മാനസിക പീഡനങ്ങൾക്ക് നേതൃത്വം നൽകിയവരിൽ മേൽപ്പറഞ്ഞ പെൺകോയ്മകളുടെ മുഷ്‌ക്കുമുണ്ടായിരുന്നു.\nതിരുവനന്തപുരം ആർട്‌സ് കോളേജിലും സമാനമായ സാഹചര്യത്തിലൂടെയാണ് വിദ്യാർത്ഥികൾ കടന്നു പോകുന്നത്. കലാലയമെന്ന് അവയെ വിളിയ്ക്കാനാവില്ല. വിദ്യാർത്ഥികളുടെ തടവറകളായി പല കലാലയങ്ങളും മാറിയിരിക്കുന്നുവെന്ന വസ്തുതയ്ക്ക് നേരെ കണ്ണടയ്ക്കുന്നത്, വ്യക്തിത്വങ്ങൾ രൂപപ്പെടേണ്ട ഭാവി തലമുറയോട് സമൂഹം ചെയ്യുന്ന അപരാധമായിരിക്കും. സ്വാശ്രയ സ്ഥാപനമായ പാമ്പാടി നെഹ്‌റു കോളേജിലെ ഇടിമുറിക്കെതിരെ കേരള മനഃസാക്ഷിയുണർന്നതാണ്. ആ ഇടിമുറിയിലെ പീഡനങ്ങൾ മാനേജ്‌മെന്റുകളുടെ വകയായിരുന്നുവെന്നതിനാൽ, വിദ്യാർത്ഥി സംഘടനകൾ രൂപപ്പെട്ടാൽ മാത്രമേ അത്തരം മനുഷ്യാവകാശ ലംഘനങ്ങൾക്ക് തടയിടാനാകൂ എന്ന വസ്തുത ചൂണ്ടിക്കാണിക്കപ്പെട്ടു. തീർച്ചയായും ജനാധിപത്യാന്തരീക്ഷം നിലനിൽക്കണമെങ്കിൽ വിദ്യാർത്ഥികൾക്ക് സംഘടനാ സ്വാതന്ത്ര്യം ആവശ്യമാണ്. അത് സംരക്ഷിക്കപ്പെടുക തന്നെ വേണം. എന്നാൽ, ആ സംഘടനാ സ്വാതന്ത്ര്യത്തെയും പൗരസ്വാത്രന്ത്യത്തെയും സ്വേച്ഛാപരമായി പ്രവർത്തിക്കുന്ന ഏതെങ്കിലും ഒരു സംഘടന തങ്ങളുടെ വിശേഷാവാകാശമാക്കി മാറ്റിയാൽ അവിടെ മരിക്കുന്നത് സ്വാതന്ത്ര്യം തന്നെയാണ്. യൂണിവേഴ്‌സിറ്റി കോളേജിൽ സംഘടനാ സ്വാതന്ത്ര്യം മാത്രമല്ല, പൗരസ്വാതന്ത്ര്യവും ഹനിക്കപ്പെട്ടിരിക്കുന്നു. ജനാധിപത്യാവകാശമെന്നാൽ വിദ്യാർത്ഥിയ്ക്ക്/പൗരന് സ്വതന്ത്രമായി സംസാരിക്കാനുള്ള അവകാശമെന്നാണർത്ഥം. ആ സംസാരത്തിൽ രാഷ്ട്രീയവും ഉൾപ്പെടുന്നു.\nഎൺപതുകളിൽ, എതിരാളികളെ, രാഷ്ട്രീയ കാരണങ്ങളാൽ ആക്രമിക്കുന്ന ഒരു സംഘമായിരുന്നു അവിടെയുണ്ടായിരുന്നത്. എന്നാൽ, ഇന്ന് രാഷ്ട്രീയം പേരിനുപോലും ആ കലാലയത്തിൽ നമുക്ക് കാണാനാവില്ല. ഒരു രാഷ്ട്രീയവുമില്ലാത്ത നിസ്സഹായരായ അനേകം വിദ്യാർത്ഥികളാണ് പീഡനങ്ങൾക്കും താഡനങ്ങൾക്കും ഇരകളായി, വ്യക്തിത്വം നഷ്ടപ്പെട്ട്, അക്കാദമികമായി പരാജയപ്പെട്ട്, ഭയത്തിനടിമകളായി, ജാഥകളിൽ ആടുകളെപ്പോലെ അണിനിരക്കാൻ നിർബന്ധിതരായി കഴിഞ്ഞുകൂടുന്നത്.\nഫാസിസത്തിനെതിരെ മുറവിളികൂട്ടുന്നവർ യഥാർത്ഥ ഫാസിസത്തിന്റെ വക്താക്കളും പ്രയോക്താക്കളുമായി കലാലയങ്ങൾ ഏകപക്ഷീയമായി ഭരിക്കുന്നുവെന്നത് ജനാധിപത്യകേരളം എത്രകാലം കണ്ടില്ലെന്നുനടിക്കും? കലാലയങ്ങൾ സ്വാതന്ത്രവിഹായസുകളാകണം . ഭയരഹിതമാകണം അവിടം. സത്യാന്വേഷണ സപര്യകളാണ് കലാലയങ്ങളുടെ ജീവൻ. ആശയസംവാദങ്ങളാണ് കേരളത്തെ കേരളമാക്കിയതെന്നു മറക്കരുത്. പ്രബുദ്ധതയുടെ ഉയിരും ഉണർവും സ്വതന്ത്രകലാലയങ്ങൾ സൃഷ്ടിച്ചതാണ്. എന്നാൽ, സർഗവസന്തത്തിന്റെ ആ നാളുകൾ അസ്തമിച്ചിട്ട് കാലമെത്രയോ കഴിഞ്ഞു. അക്രമത്തിന്റെയും ജനാധിപത്യവിരുദ്ധതയുടെയും രാഷ്ട്രീയം കലാലയങ്ങളെ ഏറെക്കൂറെ നിശ്ചലമാക്കി മാറ്റിയിരിക്കുന്നു. ആരാണ് അതിനുത്തരവാദികൾ?\nസംഘടനാസ്വതന്ത്ര്യം അവിടെ നിൽക്കട്ടെ, വിദ്യാർത്ഥികളുടെ പൗരാവകാശങ്ങൾ സംരക്ഷിക്കാൻ പോലും കഴിയുന്നില്ലെങ്കിൽ പിന്നെ കലാലയങ്ങൾ എന്ന സങ്കൽപ്പം പോലും വ്യർത്ഥമല്ലേ? യഥാർത്ഥത്തിൽ, വിദ്യാർത്ഥികൾക്ക് സ്വാതന്ത്ര്യം നൽകാൻ ചുമതലപ്പെട്ട സംഘടനകൾ, അത് കവർന്നെടുക്കുന്ന കവർച്ചക്കാരെപ്പോലെയായാൽ എന്തുചെയ്യും. വാസ്തവത്തിൽ വിദ്യാർത്ഥികളുടെ സംഘടനാ സ്വാതന്ത്ര്യത്തെ തടയുന്ന വിധ്വംസക പ്രവർത്തനങ്ങൾ നടത്തുന്നത് സംഘടിത വിദ്യാർത്ഥി സംഘടനകൾ തന്നെയാണ്. വിദ്യാർത്ഥി രാഷ്ട്രീയം നിരോധിക്കാനുള്ള ചട്ടുകങ്ങളായി അവർ ബോധപൂർവ്വം പ്രവർത്തിക്കുന്നുവെന്ന് പറയാതെ വയ്യ.\nഅത്തരമൊരു സാഹചര്യത്തിൽ, സേവ് എജ്യൂക്കേഷൻ കമ്മിറ്റിയുടെയും പൊതുപ്രവർത്തകരുടെയും മുൻകൈയിൽ വിദ്യാഭ്യാസ സ്‌നേഹികളും പൂർവ്വവിദ്യാർത്ഥികളും അദ്ധ്യാപകരിൽ ചിലരും ചേർന്ന് സേവ് യൂണിവേഴ്‌സിറ്റി കോളേജ് ക്യാമ്പയിൻ കമ്മിറ്റിക്ക് രൂപം നൽകി.\nആ സംഘടനയുടെ ആഭിമുഖ്യത്തിൽ മേയ് 10-ാം തീയതി തിരുവനന്തപുരം പ്രസ്സ് ക്ലബ്ബ് ഹാളിൽ ഒരു പൗരസംഗമം വിളിച്ചുചേർത്തു. വി.എം.സുധീരൻ ഉദ്ഘാടനം ചെയ്ത ആ പൗരസംഗമത്തിൽ ക്യാമ്പയിൻ കമ്മിറ്റി ചെയർമാൻ ആർ.എസ്.ശശികുമാർ അദ്ധ്യക്ഷത വഹിച്ചു. പൗരസംഗമത്തിലെ മുഖ്യപ്രമേയം കെ.എം.ഷാജഹാൻ അവതരിപ്പിച്ചു. പൂർവ്വവിദ്യാർത്ഥികളും അദ്ധ്യാപകരും അടങ്ങുന്ന വലിയ സദസ്സ് ഒന്നടങ്കം കൈയടിച്ച് പാസ്സാക്കിയ പ്രമേയം സമ്മേളനത്തിന്റെ പ്രഖ്യാപനമായി. വിദ്യാർത്ഥികൾക്ക് സ്വതന്ത്രമായി പഠിക്കാനും വ്യത്യസ്ത സംഘടനകളിൽ പ്രവർത്തിക്കുവാനും അധ്യാപകർക്ക് പഠിപ്പിക്കാനും നിർഭയം അഭിപ്രായങ്ങൾ പങ്ക് വെയ്ക്കാനും കഴിയുന്ന ജനാധിപത്യാന്തരീക്ഷം പുനഃസ്ഥാപിയ്ക്കപ്പെടുന്നതുവരെ പൗരസമൂഹം ജാഗ്രതയോടെ നിലയുറപ്പിക്കുമെന്ന് സംഗമം പ്രഖ്യാപിച്ചു.\nസംഗമത്തിന്റെ പ്രധാന തീരുമാനം, ഉയർന്നുവന്ന പരാതികൾ അന്വേഷിക്കാൻ ഒരു സ്വതന്ത്ര ജനകീയാന്വേഷണ കമ്മീഷനെ നിയോഗിക്കുമെന്നതായിരുന്നു. സംഗമത്തിൽ യൂണിവേഴ്‌സിറ്റി കോളേജിലെ മുൻ പ്രിൻസിപ്പാൾ പ്രൊഫ. മോളി മെഴ്‌സലിൻ, മുൻ പ്രിൻസിപ്പാളും മനുഷ്യാവകാശ കമ്മിഷൻ മുൻ അംഗവുമായ പ്രൊഫ.എസ്.വർഗ്ഗീസ്, മുൻ അധ്യാപകൻ റ്റി.പി.ശങ്കരൻകുട്ടി, മുൻ ഗുജറാത്ത് കേഡർ ഡിജിപി ആർ.ബി. ശ്രീകുമാർ, കെഎസ്‌യു സംസ്ഥാന പ്രസിഡന്റ് കെ.എം.അഭിജിത്ത്, എഐഡിഎസ്ഒ സംസ്ഥാന പ്രസിഡന്റ് ബിനു ബേബി, എഐഡിഎസ്ഒ മുൻ നേതാവ് എസ്.ശ്രീകുമാർ, പൂർവ്വവിദ്യാർത്ഥികളായ ബി.എസ്.എമിൽ, അജു എന്നിവർ പ്രസംഗിച്ചു.\nമെയ് 20ന് സ്വതന്ത്ര ജുഡീഷ്യൽ അന്വേഷണ കമ്മീഷൻ നിയോഗിക്കപ്പെട്ടു\nപ്രധാനമായും തിരുവനന്തപുരം യൂണിവേഴ്‌സിറ്റി കോളേജിൽ നിന്ന് ഉയർന്നുവന്ന പരാതികളുടെ അടിസ്ഥാനത്തിൽ അവയുടെ നിജസ്ഥിതി പരിശോധിച്ച് റിപ്പോർട്ട് സമർപ്പിക്കാനായി സേവ് യൂണിവേഴ്‌സിറ്റി കോളേജ് ക്യാമ്പയിൻ കമ്മിറ്റി മെയ് 20ന് സ്വതന്ത്ര ജനകീയ ജുഡീഷ്യൽ കമ്മീഷനെ പ്രഖ്യാപിച്ചു.\nകമ്മീഷന്റെ ചെയർമാൻ ഹൈക്കോടതിയിലെ തലമുതിർന്ന റിട്ടയേർഡ് ജസ്റ്റിസ് പി.കെ.ഷംസുദ്ദീനാണ്. അംഗങ്ങളായി മുൻ മനുഷ്യാവകാശ കമ്മീഷൻ അംഗവും യൂണിവേഴ്‌സിറ്റി കോളേജ് മുൻ പ്രിൻസിപ്പാളുമായ പ്രൊഫ.എസ്.വർഗ്ഗീസ്, കേരള സർവ്വകലാശാലയിലെ മുൻ സിൻഡിക്കേറ്റ് അംഗവും ബയോടെക്‌നോളജി വിഭാഗം മുൻ മേധാവിയുമായ ഡോ.വി.തങ്കമണി, ബാലാവകാശ കമ്മീഷൻ മുൻ അംഗമായ അഡ്വ.ജെ.സന്ധ്യ എന്നിവരും മെമ്പർ സെക്രട്ടറിയായി യൂണിവേഴ്‌സിറ്റി കോളേജിലെ റിട്ടയേർഡ് പ്രൊഫ. എ.ജി.ജോർജ്ജും ഉൾപ്പെടുന്ന കമ്മീഷനെ പ്രസ്സ് ക്ലബ്ബിൽ നടന്ന വാർത്താ സമ്മേളനത്തിൽ സേവ് എജ്യൂക്കേഷൻ കമ്മിറ്റിയുടെ സംസ്ഥാന സെക്രട്ടറി എം.ഷാജർഖാൻ പ്രഖ്യാപിച്ചു. വാർത്താസമ്മേളനത്തിൽ യുണിവേഴ്‌സിറ്റി കോളേജ് മുൻ പ്രിൻസിപ്പാൾ പ്രൊഫ. മോളി മെഴ്‌സലിൻ, വിജയകുമാർ എന്നിവരും പങ്കെടുത്തു.\nകമ്മീഷൻ സംസ്ഥാനതലത്തിൽ കലാലയങ്ങളിൽ അന്വേഷണം നടത്തും\nതിരുവനന്തപുരം യൂണിവേഴ്‌സിറ്റി കോളേജിലെ മനുഷ്യാവകാശ ലംഘനങ്ങളെക്കുറിച്ച് അന്വേഷിക്കാനായി നിയമിതമായ ജനകീയ സ്വതന്ത്ര ജൂഡീഷ്യൽ അന്വേഷണ കമ്മീഷന്റെ ആദ്യയോഗം കമ്മീഷൻ ചെയർമാൻ കൂടിയായ ജസ്റ്റിസ് പി.കെ ഷംസുദ്ദീന്റെ കൊച്ചിയിലെ വസതിയിൽ ചേർന്നു. കമ്മീഷന്റെ അന്വേഷണ പരിധിയിൽ വരേണ്ട വിഷയങ്ങൾ യോഗം തീരുമാനിച്ചു. തിരുവനന്തപുരം യൂണിവേഴ്‌സിറ്റി കോളേജിലെയും സംസ്ഥാനത്തെ ഇതര ആർട്‌സ് ആന്റ് സയൻസ് കോളേജുകളിലെയും യൂണിയൻ പ്രവർത്തനങ്ങളും കലാലയാന്തരീക്ഷവും അക്കാദമിക സാഹചര്യങ്ങളും പ്രവേശനത്തിലെ പ്രശ്‌നങ്ങളുമൊക്കെ ബഹുജനങ്ങളുടെ നിർദ്ദേശങ്ങൾ കൂടി പരിഗണിച്ചുകൊണ്ട് അന്വേഷണ പരിധിയിൽ ഉൾപ്പെടുത്താൻ തീരുമാനിച്ചു.\nവിദ്യാഭ്യാസമേഖലയിലെ വ്യക്തിത്വങ്ങളിൽനിന്നും കമ്മീഷൻ തെളിവുകൾ സമാഹരിക്കും. ജൂൺ 14, 15 തീയതികളിൽ തിരുവനന്തപുരത്ത് ആദ്യ തെളിവെടുപ്പ് ഗസ്റ്റ് ഹൗസിൽ നടക്കും. കോളേജ് പ്രിൻസിപ്പാൾമാർ, അധ്യാപകർ, വിദ്യാർത്ഥികൾ, പൂർവ്വവിദ്യാർത്ഥികൾ, വിദ്യാർത്ഥി-അധ്യാപക സംഘടനകൾ, സാമൂഹിക-സാംസ്‌കാരിക പ്രവർത്തകർ, രാഷ്ട്രീയ നേതാക്കൾ, ബഹുജനങ്ങൾ എന്നിവർക്ക് തെളിവ് നൽകാം.\nതെളിവുകൾ നൽകുന്ന വിദ്യാർത്ഥികളുടെയും അധ്യാപകരുടെയും മേൽവിലാസം അതീവരഹസ്യമായി സൂക്ഷിക്കുമെന്ന് ജസ്റ്റിസ് പി.കെ ഷംസുദ്ദീൻ അറിയിച്ചു. ജൂലൈ 31 ന് റിപ്പോർട്ട് പ്രസിദ്ധീകരിക്കും.\nതെളിവുകൾ നൽകേണ്ട വിലാസം:\nemail : enquirycommissionunicollege@gmail.com\nPhone No: 9447102040\nപൗരസംഗമം അംഗീകരിച്ച പ്രഖ്യാപനം\nകാലം കൈയൊപ്പ് ചാർത്തിയ, നൂറ്റമ്പത് വർഷത്തെ പാരമ്പര്യമുളള തിരുവനന്തപുരം യൂണിവേഴ്‌സിറ്റി കോളേജിൽ പതിറ്റാണ്ടുകളായി നടക്കുന്ന നഗ്നമായ മനുഷ്യാവകാശലംഘനങ്ങൾക്ക് അറുതിവരുത്താനുള്ള സമയം അതിക്രമിച്ചിരിക്കുന്നു. ഒരു ചെറുസംഘം വരുന്ന അക്രമികളുടെ പിടിയിലാണ് മഹത്തായ പാരമ്പര്യമുണ്ടായിരുന്ന യൂണിവേഴ്‌സിറ്റി കോളേജ്. ആ പാരമ്പര്യത്തിനും നന്മകളുടെ പൈതൃകത്തിനും ഇപ്പോൾ ഒരു നൈരന്തര്യമില്ലാതായിരിക്കുന്നു. എസ്എഫ്‌ഐ എന്ന പേരിലുള്ള വിദ്യാർത്ഥിപ്രസ്ഥാനത്തിന്റെ ഏകഛത്രാധിപത്യത്തിന് കീഴിൽ ആ കോളേജിലെ വിദ്യാർത്ഥികളും അദ്ധ്യാപകരും ഭയവിഹ്വലരാണ്. പേരിന് പോലും ജനാധിപത്യാവകാശങ്ങൾ അവിടെ നിലനിൽക്കുന്നില്ല.\nആധുനിക കാലഘട്ടത്തിൽ കേരളം പോലൊരു നാട്ടിൽ സങ്കൽപ്പിക്കാൻ പോലുമാകാത്ത വിധത്തിലുള്ള കാര്യങ്ങളാണ് വിദ്യാർത്ഥികൾക്കും അദ്ധ്യാപകർക്കുമെതിരെ ഒരു സംഘം അക്രമികൾ നടത്തിക്കൊണ്ടിരിക്കുന്നത്. ഒന്നാം വർഷ ബിഎസ്‌സി വിദ്യാർത്ഥിനി പീഡനങ്ങൾ സഹിയ്ക്കവയ്യാതെ തയ്യാറാക്കിയ ആത്മഹത്യാക്കുറിപ്പിൽ പറയുന്ന കാര്യങ്ങൾ ഞെട്ടിപ്പിക്കുന്നവയാണ്. എസ്എഫ്‌ഐ നേതാക്കളുടെ അനുമതിയില്ലാതെ വിദ്യാർത്ഥികൾക്ക് സ്വതന്ത്രമായി പഠിക്കാനോ ഏതെങ്കിലും സർഗ്ഗാത്മക പ്രവർത്തനങ്ങളിൽ ഏർപ്പെടാനോ കഴിയില്ലായെന്ന അത്യന്തം ഗുരുതരമായ സാഹചര്യമാണ് നിലനിൽക്കുന്നതെന്ന് വ്യക്തമാണ്. ചോദ്യം ചെയ്യുന്ന അദ്ധ്യാപകരെ ഭീഷണിപ്പെടുത്തുന്നു. വിദ്യാർത്ഥികൾ നൽകുന്ന പരാതികളിന്മേൽ ഒരു നടപടിയും അധികാരികൾ സ്വീകരിക്കുന്നുമില്ല.\nഎസ്എഫ്‌ഐയുടെ സ്റ്റുഡന്റ് മാഗസിന്റെ വാർഷിക വരിസംഖ്യയെടുക്കാൻ പണം നിർബന്ധമായി നൽകണം. പിരിവ് നൽകാത്ത വിദ്യാർത്ഥികളെ ഇടിമുറിയിൽ മർദ്ദിക്കുന്നത് നിത്യസംഭവമാണ്. അസഹനീയമായ പീഡനങ്ങൾ മൂലം നൂറ് കണക്കിന് വിദ്യാർത്ഥികൾ പഠനം ഉപേക്ഷിച്ചുപോവുകയോ, ട്രാൻസ്ഫർ വാങ്ങിപോവുകയോ ചെയ്യുന്നു.\nഈ സാഹചര്യത്തിൽ, പ്രബുദ്ധ സമൂഹം യൂണിവേഴ്‌സിറ്റി കോളേജിലെ വിദ്യാർത്ഥികളെയും അദ്ധ്യാപകരെയും രക്ഷിക്കുവാൻ മുന്നിട്ടിറങ്ങണമെന്ന് ഈ പൗരസമ്മേളനം ആഹ്വാനം ചെയ്യുന്നു. യൂണിവേഴ്‌സിറ്റി കോളേജിൽ നടമാടുന്ന മനുഷ്യത്വവിരുദ്ധ പ്രവർത്തനങ്ങളെക്കുറിച്ച് സമഗ്രമായി അന്വേഷിക്കാൻ സ്വതന്ത്ര ജൂഡീഷ്യൽ അന്വേഷണ കമ്മീഷനെ നിയോഗിക്കണമെന്ന് ആവശ്യപ്പെടുന്നു.\nവിദ്യാർത്ഥികൾക്ക് സ്വതന്ത്രമായി പഠിക്കുവാനും വ്യത്യസ്ത സംഘടനകളിൽ പ്രവർത്തിക്കുവാനും അദ്ധ്യാപകർക്ക് പഠിപ്പിക്കുവാനും നിർഭയം അഭിപ്രായങ്ങൾ പങ്ക് വെയ്ക്കാനും കഴിയുന്ന ജനാധിപത്യാന്തരീക്ഷം പുനഃസ്ഥാപിക്കുന്നതുവരെ പൗരസമൂഹം ജാഗ്രതയോടെ നിലയുറപ്പിക്കും. അക്രമികളെ മുഴുവൻ കോളേജ് ക്യാമ്പസ്സിൽനിന്ന് പുറത്താക്കാൻ സർവ്വകലാശാല അധികൃതർ നടപടി സ്വീകരിക്കണം. പെൺകുട്ടിക്കെതിരെ ആത്മഹത്യാശ്രമത്തിന് നിയമവിരുദ്ധമായി കേസെടുത്ത നടപടി പിൻവലിക്കണം. കുറ്റക്കാരായ മുഴുവൻ എസ്എഫ്‌ഐ പ്രവർത്തകരെയും അറസ്റ്റ് ചെയ്ത് നിയമത്തിന് മുന്നിൽ കൊണ്ടുവരണം. യൂണിവേഴ്‌സിറ്റി കോളേജിലെ ഭയാനകമായ അന്തരീക്ഷത്തെക്കുറിച്ചും പൗരാവകാശഹത്യയെക്കുറിച്ചും പഠിച്ച് റിപ്പോർട്ട് സമർപ്പിക്കാൻ ജനകീയ ജൂഡീഷ്യൽ വസ്തുതാന്വേഷണ കമ്മീഷനെ നിയോഗിക്കും.\nപൊതുസമൂഹം യൂണിവേഴ്‌സിറ്റി കോളേജിലെ വിദ്യാർത്ഥികൾക്കും അധ്യാപകർക്കും ജീവനക്കാർക്കും ഒപ്പമുണ്ടെന്ന് ഈ സംഗമം പ്രഖ്യാപിക്കുന്നു. ആത്മഹത്യാശ്രമം നടത്തി യൂണിവേഴ്‌സിറ്റി കോളേജിലെ അവസ്ഥ പുറംലോകത്തെ അറിയിച്ച വിദ്യാർത്ഥിനിയ്ക്ക് ഈ പൗരസമൂഹ സംഗമം സർവ്വവിധ ഐക്യദാർഢ്യവും പ്രഖ്യാപിക്കുന്നു.


സിപിഎം നേതാവായ ജില്ലാ പഞ്ചായത്തംഗം ഗുണ്ടാ ലിസ്റ്റില്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസിപിഎം നേതാവായ ജില്ലാ പഞ്ചായത്തംഗം ഗുണ്ടാ ലിസ്റ്റില്\non May 22, 2014\tപാലക്കാട്: പാലക്കാട് ജില്ല പഞ്ചായത്ത് അംഗവും സിപിഎം നേതാവുമായ കെ ജയദേവന് ഗുണ്ടാ ലിസ്റ്റില്. പാലക്കാട് ശ്രീകൃഷ്ണപുരം ഏരിയാകമ്മറ്റി അംഗവും ഡിവൈഎഫ്‌ഐ മുന്‍ജില്ലാ പ്രസിഡന്റുമാണ് ജയദേവന്. ഡിവൈഎഫ്‌ഐ പ്രവര്‍ത്തകനായ ഒറ്റപ്പാലം സ്വദേശി വിനീഷിനെ ആര്‍എസ്എസ് പ്രവര്‍ത്തകര് കൊലപ്പെടുത്തിയതില് പ്രതിഷേധിച്ച് സിപിഎം പ്രതിഷേധ റാലി നടത്തിയിരുന്നു.\n2012 ലാണ് ഡിവൈഎഫ്‌ഐ പ്രവര്‍ത്തകനായ വിനീഷ് കൊല്ലപ്പെട്ടത്. അന്ന് പ്രതിഷേധ റാലി നടത്തിയതിന്റെ പേരില് ജയദേവനെതിരെ നാലോളം കേസുകള് രജിസ്റ്റര് ചെയ്തിരുന്നു. ഈ കേസുകള് മറയാക്കിയാണ് ജയദേവനെ ഗുണ്ടാ ലിസ്റ്റില് ഉള്‍പ്പെടുത്തിയത്. ഗുണ്ടാ ലിസ്റ്റില് ഉള്‍പ്പെട്ടതോടെ ജയദേവന് ഒരു വര്‍ഷത്തേക്ക് ജില്ലയില് പ്രവേശിക്കരുതെന്ന് ചൂണ്ടിക്കാട്ടി പോലീസ് നോട്ടീസ് നല്കി.\nനടപടിയെക്കുറിച്ച് എന്തെങ്കിലും ബോധിപ്പിക്കാനുണ്ടെങ്കില് പതിനഞ്ചു ദിവസത്തിനകം മറുപടി നല്‍കണമെന്നും പോലീസ് ആവശ്യപ്പെട്ടു. അധ്യാപകനും എഴുത്തുകാരനും കൂടിയാണ് ജയദേവന്. തന്നെ ഗുണ്ടാലിസ്റ്റില് ഉള്‍പ്പെടുത്തി നാട് കടത്താനുള്ള നീക്കം ചെറുക്കുമെന്ന് ജയദേവന് പറഞ്ഞു.


ഈ കാലഘട്ടത്തിലായിരുന്നെങ്കില് നീലകണ്ഠനെ പോലൊരു കഥാപാത്രമുണ്ടാകുമായിരുന്നില്ല; സിനിമയിലെ ഡയലോഗുകള്‍ക്കെല്ലാം വലിയ കയ്യടി കിട്ടിയിരുന്നു; പക്ഷേ ദേവാസുരം ഇപ്പോള് കാണുമ്പോള് അതിലെ ഡയലോഗുകള് 'ബുക്കിഷ്' ആയി തോന്നുന്നുണ്ട്; മംഗലശ്ശേരി നീലകണ്ഠനെ കുറിച്ച് രഞ്ജിത്ത്Malayali Life | The Largest Malayalam Online Lifestyle Portal\nഈ കാലഘട്ടത്തിലായിരുന്നെങ്കില് നീലകണ്ഠനെ പോലൊര...\nMonday 26 August 2019 02:25:04 PM\nമോഹന്‍ലാലിന്റെ കരിയറിലെ അവിസ്മരണീയ കഥാപാത്രം ഒരുക്കിയ ചിത്രമായിരുന്നു ദേവാസുരം. പൗരുഷമാര്‍ന്ന കഥാപാത്ര സൃഷ്ടിയും നായകനോട് കിടപിടിക്കുന്ന പ്രതിനായകന്റെ പ്രകടനവും തീര്‍ത്ത പ്രകമ്പനം മലയാള സിനിമയ്ക്ക് തീര്‍ത്ത അനുഭൂതിയും മറ്റൊന്നായിരുന്നു.മോഹന്‍ലാല്-രഞ്ജിത്ത്-ഐവി ശശി കൂട്ടുകെട്ടില് പുറത്തിറങ്ങിയ ദേവാസുരം നൂറ് ദിവസത്തിന് മുകളിലാണ് തീയറ്ററുകളില് ഓടിയത്. ഇന്നും മംഗലശ്ശേരി നീകണ്ഠന് എന്ന കഥാപാത്ര സൃഷ്ടി മലയാളികളുടെ മനസില് നിന്ന് മാറിയിട്ടില്ല. ഈ ചിത്രത്തിലെ നായകന്റെ കഥാപാത്രവും അസാധാരണത്വം തുളുമ്പുന്ന തെമ്മാടിയായ നായകന്റെ ശീലങ്ങളും ഏറെ ചര്‍ച്ചകള്‍ക്കും വഴിയൊരുക്കിയിരുന്നു. എന്നാല് ഇപ്പോള് സിനിമയിലെ നായകകഥാപാത്രത്തെക്കുറിച്ച് മനസ് തുറക്കുകയാണ് സംവിധായകന് രഞ്ജിത്ത്.\nഒരു മാഗസിന് നല്‍കിയ അഭിമുഖത്തിലാണ് രഞ്ജിത്തിന്റെ തുറന്നുപറച്ചില്.'സിനിമയിലെ നീലകണ്ഠന്റെ ഡയലോഗുകള്‍ക്കെല്ലാം വലിയ കയ്യടി കിട്ടിയിരുന്നു. പക്ഷേ ദേവാസുരം ഇപ്പോള് കാണുമ്പോള് അതിലെ ഡയലോഗുകള് 'ബുക്കിഷ്' ആയി തോന്നുന്നുണ്ട്. കാരണം അത് ആളുകള് സ്വാഭാവികമായി സംസാരിക്കുന്ന ഭാഷയല്ല. പക്ഷേ ആ കാലത്ത് സിനിമയിലെ കഥാപാത്രങ്ങള് ആ ഭാഷ സംസാരിച്ചുകേള്‍ക്കാന് പ്രേക്ഷകര് ഇഷ്ടപ്പെട്ടിരുന്നു. ഇപ്പോള് കാലം മാറി. നീലകണ്ഠനെപ്പോലൊരു കഥാപാത്രം ഇന്നില്ല. അയാള് സംസാരിച്ച ഭാഷയില് ഇന്നാരും സംസാരിക്കുന്നുമില്ല'- രഞ്ജിത്ത് പറയുന്നു\nആറാം തമ്പുരാന്, ഉസ്താത് തുടങ്ങിയ ഹിറ്റ് ചിത്രങ്ങളും മോഹന്‍ലാലിനായി രഞ്ജിത്ത് എഴുതിയിട്ടുണ്ട്. പിന്നീട് അദ്ദേഹം ആദ്യമായി ഒരു സിനിമ സംവിധാനം ചെയ്തതും ഈ ദേവാസുരത്തിന്റെ തുടര്‍ച്ചയായിട്ടായിരുന്നു. നീലകണ്ഠനായും മകന് കാര്‍ത്തികേയനായും മോഹന്‍ലാല് ഇരട്ടവേഷത്തിലെത്തിയ 'രാവണപ്രഭു' ആയിരുന്നു ആ ചിത്രം.\nRead more topics: # renjith,# mohanlal,# devasuram,# i v sasi\nrenjith about devasuram movie\n'ഗംഗയ്ക്കും ക്ലാരയ്ക്കുമൊപ്പം' ഫേസ്ബുക്കിലൂടെ ചിത്രം പങ്കുവെച്ച് മോഹന്‍ലാല്\nഅവധിയാഘോഷിച്ച് ലാലേട്ടന്; ഭാര്യ സുചിത്രക്കൊപ്പം താരം ന്യൂസിലാന്റില്; ഇസ്റ്റാഗ്രാം ഫോട്ടോകള് കാണാം\nമരണം വരെ നിങ്ങളോട് ഞാന് കടപ്പെട്ടിരിക്കും സന്തോഷം കൊണ്ട് എന്റെ കണ്ണുനിറയുന്നു; വൈറലായി കെപിഎസ്ഇ ലളിതയുടെ വാട്സാപ് സന്ദേശം


പാക്കിസ്ഥാനിൽ 400 തടവുകാർ ജെയിൽ ചാടി «eപത്രം – World News – ലോക വാര്‍ത്തകള് – ePathram.com\nപാക്കിസ്ഥാനിൽ 400 തടവുകാർ ജെയിൽ ചാടി\nഇസ്ലാമാബാദ് : നുഴഞ്ഞു കയറ്റക്കാരുടെ ആക്രമണത്തെ തുടർന്ന് സുരക്ഷാ ക്രമീകരണങ്ങൾ തകർന്ന പാക്കിസ്ഥാനിലെ ഒരു ജെയിലിൽ നിന്ന് 400ഓളം തടവുകാർ രക്ഷപ്പെട്ടു. ഗ്രനേഡുകളും റോക്കറ്റുകളും അടക്കം വൻ പടക്കോപ്പുകളുമായിട്ടാണ് ആക്രമണം നടന്നത്. ഞായറാഴ്ച്ച രാവിലെ നടന്ന ആക്രമണത്തിൽ 150ഓളം ഭീകരർ പങ്കെടുത്തു. താലിബാനും അൽ ഖൈദയും എറെ സജീവമായ പ്രദേശത്തായിരുന്നു ഈ സെൻട്രൽ ജെയിൽ സ്ഥിതി ചെയ്തിരുന്നത്.\nഅയിരത്തോളം തടവുകാർ പാർത്തിരുന്ന ജെയിലിൽ ഒട്ടേറെ ഭീകരരും ഉണ്ടായിരുന്നു. രക്ഷപ്പെട്ടതിൽ നിരവധി ഭീകരരും ഉണ്ട്. അടുത്തയിടെ മറ്റു ജെയിലുകളിൽ നിന്നും വൻ തോതിൽ ഭീകരരെ ഈ ജെയിലിലേക്ക് മാറ്റി പാർപ്പിച്ചിരുന്നു.\nപാക്കിസ്ഥാനില് ജഡ്ജിയടക്കം മൂന്ന് പേരെ വെടിവെച്ച് കൊന്നു\nവായിക്കുക: കുറ്റകൃത്യം, ക്രമസമാധാനം, പാക്കിസ്ഥാന്\n« ഇന്ത്യ റഷ്യ ചൈന സംയുക്ത നയം അംഗീകരിച്ചു\n« ഇന്തോനേഷ്യയില് വീണ്ടും ഭൂചലനം


തിരു: സംസ്ഥാനത്തിന്റെ പലഭാഗങ്ങളിലും ചൂട് വര്‍ധിക്കുന്നതിനാല് അത്തരംപ്രദേശങ്ങളിലെഅങ്ക ണവാടികളുടെ പ്രവര്‍ത്തന സമയം മാറ്റാന് വനിത ശിശു വികസന വകുപ്പ് ഡയറക്ടര് ഷീബജോര്‍ജ് ഐ.എ.എസ്.നിര്‍ദേശം നല്‍കി. തദ്ദേശ സ്വയംഭരണ സ്ഥാപനങ്ങളുടെ കൂടി തീരുമാനത്തോടെ പ്രവര്‍ത്തന സമയം രാവിലെ7മുതല് ഉച്ചയ്ക്ക് 12 വരേയോ രാവിലെ 8 മണി മുതല് ഉച്ചയ്ക്ക് 1 മണിവരേയോ ആക്കാനാണ് നിര്‍ദേശം നല്‍കിയിരിക്കുന്നത്. അതത് തദ്ദേശ സ്വയംഭരണ സ്ഥാപന ങ്ങളാണ് അത്തരം അങ്കണവാടികള് തീരുമാനിക്കുക. മറ്റ് സ്ഥലങ്ങളിലെ അങ്കണവാടികള് കൃത്യ മായി പ്രവര്‍ത്തിക്കുന്നതാണ്.\nവര്‍ധിച്ച ചൂട് കാരണം ചില അങ്കണവാടികള് അടച്ചിടേണ്ട അവസ്ഥ ഉണ്ടായതായി റിപ്പോര്‍ട്ടുണ്ട്. അങ്കണവാടികള് അടച്ചിട്ടാല് കുട്ടികള്‍ക്ക് നല്‍കേണ്ട പോഷകാഹാരങ്ങള് കൃത്യമായി ലഭിക്കാതെ വരും. അതിനാലാണ് അതത് തദ്ദേശ സ്വയംഭരണ സ്ഥാപനങ്ങളുടെ തീരുമാനമനുസരിച്ച് സമയ ക്രമം മാറ്റുവാന് നിര്‍ദേശം നല്‍കിയത്.


travancore – Page3– Travancore News\nശബരിമലയിലെ വരുമാനം 14 കോടിയായി ഉയർന്നു. മൂന്നു ദിവസം കൊണ്ട് ലഭിച്ചത് നാലുകോടി രൂപയാണ്. കാണിക്ക ഇനത്തിലും വർധന രേഖപ്പെടുത്തിയിട്ടുണ്ട്. ശബരിമല നട തുറന്ന് പത്ത് ദിവസം പിന്നിടുമ്പോൾ വരുമാനം…\nതൃശൂര്: ഇരിങ്ങാലക്കുടയില് വ്യാജമദ്യം കഴിച്ച്2യുവാക്കള് മരിച്ചു. ഇരിങ്ങാലക്കുട സ്വദേശി നിശാന്ത്, ചെട്ടിയാല് സ്വദേശി ബിജു എന്നിവരാണ് മരിച്ചത്. ഒരാള് ഇന്നലെ രാത്രി ഇരിങ്ങാലക്കുട സര്‍ക്കാര് ആശുപത്രിയിലും ഒരാള്…\nനാവികസേനാ മേധാവിയായി അഡ്മിറല് ആര് ഹരികുമാര് ചുമതലയേറ്റു. നാവികസേനാ മേധാവിസ്ഥാനത്തെത്തുന്ന ആദ്യ മലയാളിയാണ്\nന്യൂഡല്‍ഹി: നാവികസേനാ മേധാവിയായി അഡ്മിറല് ആര് ഹരികുമാര് ചുമതലയേറ്റു. ഡല്‍ഹി സൗത്ത് ബ്ലോക്കിലെ പ്രതിരോധമന്ത്രാലയ ആസ്ഥാനത്ത് രാവിലെ ഗാര്‍ഡ് ഓഫ് ഓണര് സ്വീകരിച്ചശേഷമാണ് ഹരികുമാര് ചുമതലയേറ്റത്. തിരുവനന്തപുരം സ്വദേശിയാണ്. നാവികസേനാ…\nതിരുവനന്തപുരം: ഒമൈക്രോണ് വകഭേദത്തിന്‍റെ പശ്ചാത്തലത്തില് സംസ്ഥാനത്ത് നടത്തേണ്ട മുന്നൊരുക്കങ്ങളെ സംബന്ധിച്ച് ഇന്ന് തീരുമാനമുണ്ടാകും. മുഖ്യമന്ത്രിയുടെ അധ്യക്ഷതയില് ചേരുന്ന കൊവിഡ് അവലോകന യോഗം നിലവിലെ സാഹചര്യങ്ങൾ വിലയിരുത്തും.വിദഗ്ധ സമിതിയുടെ ശുപാര്‍ശകളുംപരിഗണിച്ചായിരിക്കും തീരുമാനം.…\nതിരുവനന്തപുരം :രാജ്യസഭാ ഉപതെരഞ്ഞെടുപ്പില് ജോസ് കെ മാണിക്ക് ജയം. ആകെ വോട്ടു ചെയ്തത് 137 വോട്ടുകളാണ്.എല്‍ഡിഎഫിന് 96 വോട്ടുകളും യുഡിഎഫിന് 40 വോട്ടും ലഭിച്ചു. എല്‍ഡിഎഫിന്‍റെ ഒരു വോട്ട് അസാധുവായി.…\nതിരുവനന്തപുരം: കേരളത്തില് ഇന്ന് 3382 പേര്‍ക്ക് കൊവിഡ്-19 സ്ഥിരീകരിച്ചു. എറണാകുളം 666, തിരുവനന്തപുരം 527, കോഴിക്കോട് 477, കൊല്ലം 259, തൃശൂര് 237, കണ്ണൂര് 231, കോട്ടയം 198, പാലക്കാട്…\nകാക്കിയുടെ അഹങ്കാരം മകള് ഉള്ള ഒരച്ഛനും സഹിക്കാനാകില്ല. പിങ്ക് പൊലീസിന്റെ പരസ്യ വിചാരണയെ രൂക്ഷമായി വിമര്‍ശിച്ച് ഹൈക്കോടതി\nആറ്റിങ്ങലിലെ പിങ്ക് പൊലീസ് ഉദ്യോഗസ്ഥയുടെ പരസ്യ വിചാരണാ ദൃശ്യങ്ങള് പരിശോധിച്ച് ഹൈക്കോടതി. ദൃശ്യങ്ങള് മാനസിക വിഷമമുണ്ടാക്കുന്നതാണ്. സംഭവം മകള് ഉള്ള ഒരച്ഛനും സഹിക്കാനാകില്ല. കേസില് ഉദ്യോഗസ്ഥയെ സ്ഥലംമാറ്റിയത് സംബന്ധിച്ച് റിപ്പോര്‍ട്ട്…


At least 19 people died in South Sudan whenasmall aircraft carrying passengers from Juba International Airport | ദക്ഷിണ സുഡാനില് ചെറുവിമാനം പുഴയില് തകര്‍ന്ന് 19 മരണം: കുട്ടിയുള്‍പ്പെടെ മൂന്നു പേര് രക്ഷപ്പെട്ടു - Malayalam Oneindia\nUpdated: Mon, Sep 10, 2018, 14:52 [IST]\nജുബ: ദക്ഷിണ സുഡാനില് ചെറുവിമാനം പുഴയില് തകര്‍ന്നുവീണ് 19 പേര് മരിച്ചു. ജുബ അന്താരാഷ്ട്ര വിമാനത്താവളത്തില് നിന്ന് യിരോള് നഗരത്തിലേക്ക് പറന്ന ചെറുവിമാനമാണ് അപകടത്തില്‍പ്പെട്ടത്. അപകടസ്ഥലത്തു നിന്ന് ഒരു കുട്ടി, സഹപൈലറ്റ് ഉള്‍പ്പെടെ മൂന്നുപേരെ രക്ഷപ്പെടുത്തിയതായി സ്റ്റേറ്റ് വാര്‍ത്താവിതരണ മന്ത്രി തബാന് അബ്ദുല് അഗ്വെയ്ക്ക് അറിയിച്ചു.\n19 സീറ്റുള്ള വിമാനമാണ് തകര്‍ന്നുവീണത്. ജീവനക്കാരടക്കം 22 പേരാണ് അപകടസമയത്ത് ഉണ്ടായിരുന്നതെന്നും അദ്ദേഹം പറഞ്ഞു. മോശം കാലാവസ്ഥയാണ് അപകടകാരണമെന്നാണ് അറിയുന്നത്. കടുത്ത മഞ്ഞിനെ തുടര്‍ന്ന് വിമാനം പെട്ടെന്ന് ഇറക്കാന് ശ്രമിച്ചപ്പോള് തകര്‍ന്നുവീഴുകയായിരുന്നുവെന്നാണ് പ്രാഥമിക നിഗമനം. എന്നാല് ഇക്കാര്യത്തില് അന്വേഷണം നടക്കുകയാണ്.\nജീവകാരുണ്യ സംഘടനയുമായി പ്രവര്‍ത്തിക്കുന്ന ഇറ്റാലിയന് ഡോക്ടറാണ് രക്ഷപ്പെട്ട മൂന്നാമത്തെയാള്. ഇയാളെ അടിയന്തര ശസ്ത്രിക്രിയക്ക് വിധേയനാക്കിയതായി മന്ത്രി അറിയിച്ചു. യിറോളിലെ ആഗ്ലിക്കന് ബിഷപ്പ് സൈമണ് അഡറ്റും കൊല്ലപ്പെട്ടവരില് ഉള്‍പ്പെടും. യുദ്ധംതകര്‍ത്ത തെക്കന് സുദാനില് ഇത്തരത്തിലുള്ള വിമാനം തകര്‍ച്ച ഇതിനു മുമ്പും ഉണ്ടായിരുന്നു. 2015ല് ജുബ വിമാനത്താവളത്തില് നിന്ന് പുറന്നുയര്‍ന്ന പഴയ സോവിയറ്റ് കാലത്തുള്ള അന്റോണോവ് വിമാനം ടേക്കോഫിന് തൊട്ടുടനെ തകര്‍ന്നുവീണ് 36 യാത്രക്കാര് മരിച്ചിരുന്നു. 2017ല് വിമാനം റണ്‍വേയിലുണ്ടായിരുന്ന ട്രക്കിലിടിച്ചുണ്ടായ അപകടത്തില് വിമാനത്താളത്തിലുണ്ടായിരുന്ന 37 യാത്രക്കാര് അല്‍ഭുതകരമായി ലക്ഷപ്പെട്ടിരുന്നു.\nകൂടുതൽ south sudan വാർത്തകൾ\nദക്ഷിണ സുഡാനില് വിമാനം തകര്‍ന്നു; 44 പേര് മരിച്ചെന്ന് പ്രാഥമിക റിപ്പോര്‍ട്ട്\nസൈനികര്‍ക്ക് സ്ത്രീകളെ പീഡിപ്പിക്കാം, സുഡാന് സര്‍ക്കാര് അനുവാദം നല്‍കി!\nദക്ഷിണ സുഡാന്; ഭൂപടത്തില് പുതിയ രാജ്യം\nsouth sudan plane crash വിമാനാപകടം accident river പുഴ\nAt least 19 people died in South Sudan whenasmall aircraft carrying passengers from Juba International Airport to the city of Yirol crashed.


Janmabhumi| പി.വി. സിന്ധു സെമിയില് കടന്നു\nപി.വി. സിന്ധു സെമിയില് കടന്നു\nപി.വി. സിന്ധു സെമിയില് കടന്നു\nJuly 30, 2021, 02:51 p.m.\nതുടര്‍ച്ചയായ രണ്ടാം തവണയാണ് സിന്ധു ഒളിമ്പിക്‌സ് വനിതാ സിംഗിള്‍സിന്റെ സെമി ഫൈനലില് കടക്കുന്നത്.\nടോക്കിയോ: ഇന്ത്യയുടെ ഒളിമ്പിക്‌സ് മെഡല് പ്രതീക്ഷയായ ബാഡ്മിന്റണ് താരം പി.വി. സിന്ധു സെമിയില് കടന്നു. ഏഴാം സീഡായ സിന്ധു നാലാം സീഡായ ജപ്പാന് താരം അകാനെ യമാഗുച്ചിയെ ഏകപക്ഷീയമായ രണ്ടു സെറ്റുകള്‍ക്ക് വീഴ്ത്തിയാണ് വനിതാ സിംഗിള്‍സിന്റെ സെമി ഉറപ്പിച്ചത്.\nഒപ്പത്തിനൊപ്പം പൊരുതിയ പോരാട്ടത്തോടെയാണ് കളി തുടങ്ങിയത്. 6-6 എന്ന നിലയില് സമാസമം കളി. 8-6 എന്ന ലീഡ് നേടിയതില് പിന്നെ സിന്ധു ഉജ്വല ഫോമിലേക്ക് ഉയര്‍ന്നു. 11-7എന്ന നിലയി്ല് മുന്നേറി. പിന്നീട് എതിരാളിക്ക് അവസരം നല്‍കാതെ ആദ്യ സെറ്റ് സിന്ധു അനായാസം നേടി. (21-13)\nആദ്യ സെറ്റ് അനായാസം സ്വന്തമാക്കിയ സിന്ധുവിന് രണ്ടാം സെറ്റില് കനത്ത വെല്ലുവിളിയാണ് യാമാഗുച്ചിയെ ഉയര്‍ത്തിയത്. രണ്ടാം സെറ്റിലും സിന്ധുവിനായിരുന്നു ആധിപത്യം. ഒരവസരത്തില് 12-6 എന്ന നിലയില് മുന്നിലുമെത്തി. പിന്നീട് 15-15 സമാസമം. 18-17 ന് യമാഗുച്ചി മുന്നിലെത്തിയതോടെ ഏതുവശത്തേക്കും മാറിമറിയുമെന്നായി. 20-18 എന്ന നിലയില് യമാഗുച്ചി പോയിന്റ് ഉയര്‍ത്തിയപ്പോള് കളി മൂന്നാം സെറ്റിലേക്ക് നീളും എന്നു കരുതി. പക്ഷേ പിന്നീട് ഒരു പോയിന്റും വിട്ടുകൊടുക്കാതെ സിന്ധു4പോയിന്റ് സ്വന്തമാക്കി 22-20 ന് വിജയം ഉറപ്പിച്ചു.\nസെമിയില് ലോക ഒന്നാം നമ്പര് താരം തായ് സു യിങ്, ആറാം റാങ്കുകാരി റാച്ചനോക് ഇന്റാനോണ് എന്നിവര് തമ്മിലെ ക്വാര്‍ട്ടര് മത്സര ജേതാവാകും സെമിയില് എതിരാളികള്\nസെമി ജയിച്ചാല് മെഡല് ഉറപ്പാകും . തോറ്റാല് മൂന്നാം സ്ഥാനത്തിനായി സെമിയില് തോറ്റവര് തമ്മില് കളിക്കണം\nടോകിയോയില് മെഡല് നേടിയാല് ഓരേ ഇനത്തില് മെഡല് നേടുന്ന ആദ്യ ഇന്ത്യന് വനിതാ താരമെന്ന റെക്കോഡ് സിന്ധുവിന് സ്വന്തമാകും.\n2016 റിയോ ഒളിമ്പിക്‌സിന്റെ ഫൈനല് വരെ എത്തിയ സിന്ധു കലാശപ്പോരില് സ്‌പെയിനിന്റെ കരോളിന മാരിനോട് തോറ്റു.\nഇന്തോനേഷ്യ ഓപ്പണ് സൂപ്പര് 1000 ബാഡ്മിന്റണ് ചാമ്പ്യന്‍ഷിപ്പ്: സെമിയില് പൊരുതിത്തേതാറ്റു പി.വി സിന്ധു\nഇന്തോനേഷ്യ ഓപ്പണ് സൂപ്പര് 1000 ബാഡ്മിന്റണ് ചാമ്പ്യന്‍ഷിപ്പ്: പി.വി. സിന്ധു സെമിയില്\nഇന്തോനേഷ്യ മാസ്റ്റേഴ്‌സ് ബാഡ്മിന്റണ് ചാമ്പ്യന്‍ഷിപ്പ്: സിന്ധു, ശ്രീകാന്ത് സെമിയില്\nതോമസ് ആന്‍ഡ് യൂബര് കപ്പ് ഫൈനല്‍സ് മാറ്റിവച്ചു\nഒരു മാസം വേണ്ടത് 55 ലക്ഷം; എഫ് സി ഐയില് 811.69 ലക്ഷം മെട്രിക് ടണ് ഭക്ഷ്യധാന്യശേഖരം\nതുടര്‍ച്ചയായ രണ്ടാം ഒളിമ്പിക്‌സിലും പി.വി സിന്ധുവിന് മെഡല് നേട്ടം; ചൈനീസ് താരത്തെ തകര്‍ത്ത് വെങ്കലം; പിറന്നത് ചരിത്രം; ഭാരതത്തിന് അഭിമാനം\nഡെന്മാര്‍ക്ക് ഓപ്പണ് ബാഡ്മിന്റണ്; ശ്രീകാന്ത് രണ്ടാം റൗണ്ടില്\nഓസ്‌ട്രേലിയയില് പ്രവേശിക്കുന്നതിന് മൂന്ന് വര്‍ഷ വിലക്ക്; ദ്യോക്കോയുടെ വിസ വീണ്ടും റദ്ദാക്കി\nനദാല്, നവോമി മൂന്നാം റൗണ്ടില്\nവിസ റദ്ദാക്കല്: ദ്യോക്കോയുടെ ഹര്‍ജിയില് നാളെ വാദം


മോഹന് ഭാഗവ്തിന്റെ ചടങ്ങില് ദേശീയ ഗാനത്തിന് പകരം വന്ദേമാതരം; ജില്ലാ ഭരണകൂടത്തെ വെല്ലുവിളിച്ച് നടത്ത - Samakalika Malayalam\nമോഹന് ഭാഗവ്തിന്റെ ചടങ്ങില് ദേശീയ ഗാനത്തിന് പകരം വന്ദേമാതരം; ജില്ലാ ഭരണകൂടത്തെ വെല്ലുവിളിച്ച് നടത്തിയ പരിപാടി ഫഌഗ് ഓഫ് ലംഘനമെന്ന് പരാതി; നിയമം ലംഘിച്ചിട്ടില്ലെന്ന് കുമ്മനം\nPublished: 15th August 2017 01:01 PM |\nLast Updated: 15th August 2017 01:04 PM | A+A A- |\nപാലക്കാട്: ജില്ലാ ഭരണകൂടത്തിന്റെ വിലക്ക് ലംഘിച്ച് ആര്‍എസ്എസ് ദേശീയ അധ്യക്ഷന് മോഹന്‍ഭാഗവത് ദേശീയപതാക ഉയര്‍ത്തിയ ചടങ്ങിനെതിരെ പരാതി. ചടങ്ങില് ദേശീയഗാനമായ ജനഗണമന ചൊല്ലിയില്ലെന്നാണ് ഉയര്‍ന്ന ആരോപണം. പകരം ദേശീയഗീതമായ വന്ദേമാതരമാണ് ഇവിടെ ആലപിച്ചത്. ഇത് നാഷണല് ഫഌഗ് കോഡിന്റെ ലംഘനമാണെന്നാണ് ആരോപണം. ദേശീയപതാക ഉയര്‍ത്തിയതിന് ശേഷം ദേശീയഗാനമാണ് ചൊല്ലേണ്ടതെന്നും പരാതിയില് പറയുന്നു.\nആര്‍എസ്എസ് ആഭിമുഖ്യമുളള മാനെജ്‌മെന്റിന്റെ നിയന്ത്രണത്തിലുളള പാലക്കാട് മുത്താംന്തറ കര്‍ണകിയമ്മന് ഹയര് സെക്കന്‍ഡറി സ്‌കൂളിലാണ് മോഹന് ഭാഗവത് പതാക ഉയര്‍ത്തിയത്. ജില്ലാ ഭരണകൂടത്തിന്റെ വിലക്ക് മറികടന്നായിരുന്നു ഇത്. തീരുമാനിച്ച പരിപാടിയില് നിന്നും പിന്നോട്ടില്ലെന്നും ആര്‍എസ്എസ് മേധാവി തന്നെ പതാക ഉയര്‍ത്തുമെന്നും ബിജെപി വ്യക്തമാക്കയിരുന്നു. സ്‌കൂളില് എത്തിയ ഉടന് മറ്റ് നടപടിക്രമങ്ങള്‍ക്ക് കാത്തുനില്‍ക്കാതെ നേരെ എത്തി മോഹന്‍ഭാഗവത് ദേശീയപതാക ഉയര്‍ത്തുകയായിരുന്നു.\nജില്ലാ കളക്ടര് ഉത്തരവ് കൈമാറിയിരുന്നെങ്കിലും പൊലീസ് സ്വാതന്ത്ര്യദിനം പ്രമാണിച്ച് സംയമനം പാലിക്കുകയായിരുന്നുവെന്നാണ് റിപ്പോര്‍ട്ടുകള്. അതെസമയം വിലക്ക് ലംഘിച്ച് പതാക ഉയര്‍ത്തിയതിന് മോഹന് ഭാഗവതിന് എതിരെ നിയമനടപടികള് പൊലീസ് സ്വീകരിക്കും.എയ്ഡഡ് സ്‌കൂളുകളില് നിലവിലുളള ചട്ടങ്ങള് ചൂണ്ടിക്കാട്ടിയാണ് മോഹന് ഭാഗവതിനെ നേരത്തെ കളക്ടര് വിലക്കിയത്. എയ്ഡഡ് സ്‌കൂളുകളില് രാഷ്ട്രീയ നേതാക്കള് സ്വാതന്ത്ര്യപതാക ഉയര്‍ത്തുന്നത് ചട്ടലംഘനമാണെന്ന് ജില്ലാ കളക്ടര് ചൂണ്ടിക്കാണിച്ച് നിര്‍ദേശം നല്‍കുകയായിരുന്നു.\nജനപ്രതിനിധികള്‍ക്കോ, പ്രധാന അധ്യാപകനോ പതാക ഉയര്‍ത്താമെന്നും രാഷ്ട്രീയ നേതാക്കളെ എയ്ഡഡ് സ്‌കൂളില് പതാക ഉയര്‍ത്താന് ചട്ടങ്ങള് അനുവദിക്കുന്നില്ലെന്നുമാണ് കളക്ടര് വ്യക്തമാക്കുന്നത്. ഇക്കാര്യം ചൂണ്ടിക്കാണിച്ച് സ്‌കൂള് അധികൃതര്‍ക്കും എസ്പിക്കും ആര്‍എസ്എസ് നേതൃത്വത്തിനും കളക്ടര് നോട്ടീസ് നല്‍കിയിരുന്നു. എന്നാല് എല്ലാ വിലക്കുകളെയും മറികടന്നാണ് ആര്‍എസ്എസ് നേതൃത്വം പതാക ഉയര്‍ത്തല് ചടങ്ങുമായി മുന്നോട്ട് പോയത്.\nഅതേസമയം മോഹന് ഭാഗവത് നിയമം ലംഘിച്ചിട്ടില്ലെന്നും ഭാഗവത് പതാക ഉയര്‍ത്തിയ സ്‌കൂള് സ്വകാര്യ സ്‌കൂളാണെന്നും അവിടെ എത് രീതിയില് സ്വാതന്ത്യദിനാഘോഷം നടത്തണമെന്ന് അവര്‍ക്ക് തീരുമാനിക്കാമെന്നും കുമ്മനം പറഞ്ഞു. കള്കടര് നല്‍കിയ നിര്‍ദേശം മോഹന് ഭാഗവത് പങ്കെടുക്കാന് പാടില്ലെന്ന നിര്‍ബന്ധബുദ്ധിയോടെയും വാശിയോടെയുമുള്ള സര്‍ക്കുലറാണ്. ഇതില് കേരള സര്‍ക്കാരിനെ സംബന്ധിച്ചിടത്തോളം രാഷ്ട്രീയ താത്പര്യമുണ്ട്. ആര്‍എസ്എസിനെ ജനമധ്യത്തില് അവമതിപ്പുണ്ടാക്കാനുള്ള ഭാഗമാണെന്നും ഇതിന് പിന്നില് ഗൂഡോദ്ദേശ്യമുണ്ട്. മോഹന് ഭാഗവതിനെ അപകീര്‍ത്തിപ്പെടുത്തുകയെന്നതായിരുന്നു സര്‍ക്കാരിന്റെ ലക്ഷ്യമെന്നും കുമ്മനം പറഞ്ഞു\nദേശീയ ഗാനം കുമ്മനം വന്ദേമാതരം മോഹന്‍ഭാഗവത് ദേശീയപതാക


കാസർഗോട് ഏഴു പേർക്ക് കൂടി പുതുതായി കൊവിഡ് 19 സ്ഥിരീകരിച്ചതോടെ രോഗബാധിതരുടെ എണ്ണം 89 ആയി.\nഇന്നലെ കൊവിഡ് 19 സ്ഥിരീകരിച്ച7പേരും ദുബായിൽ നിന്ന് വന്നവരാണ്. ഇനി 192 സാമ്പിളുകളുടെ ഫലം കൂടി ലഭിക്കാനുണ്ട്. ജില്ലയിൽ പ്രതിരോധ നടപടികൾ ആരോഗ്യ വകുപ്പ് ഊർജ്ജിതമാക്കി.\nസംസ്ഥാനത്തെ ഏറ്റവും കൂടുതൽ രോഗികളുള്ള ജില്ലയാണ് കാസർഗോട്. 89 പേരാണ് ജില്ലയിൽ ഇതുവരെയായി രോഗ ബാധിതരായുള്ളത്. ഇതിൽ കഴിഞ്ഞ ദിവസം രോഗം സ്ഥിരീകരിച്ച7പേർ നെല്ലിക്കുന്ന്, മൊഗ്രാൽ, ചെങ്കള, ചട്ടഞ്ചാൽ, മധൂർ സ്വദേശികളാണ്. ഇവർ ദുബൈയിൽ നിന്നും നാട്ടിലെത്തി വീട്ടിലും ആശുപത്രിയിലുമായി നിരീക്ഷണത്തിൽ കഴിയുകയായിരുന്നു. കൂടുതൽ പേരുമായി സമ്പർക്കം പുലർത്താനിടയില്ലെന്നാണ് ആരോഗ്യ വകുപ്പ് അധികൃതരുടെ പ്രാഥമിക വിലയിരുത്തൽ. അതേസമയം നാട്ടിലെത്തുന്ന ഘട്ടത്തിൽ കൂടുതൽ ആളുകളുമായി ഇടപെടാനുള്ള സാധ്യതയും കാണുന്നുണ്ട്.\nകൊവിഡ് 19 പ്രതിരോധത്തിൻ്റെ ഭാഗമായി 7050 പേരാണ് ജില്ലയിൽ നിരീക്ഷണത്തിൽ ഉള്ളത്. ഇതിൽ 127 പേർ വിവിധ ആശുപത്രികളിലും മറ്റുള്ളവർ വീടുകളിലും നിരീക്ഷണത്തിലാണ്. പരിശോധനാ ഫലങ്ങൾ വേഗത്തിലാക്കാൻ പെരിയ കേന്ദ്ര സർവകലാശാലയിൽ സാമ്പിൾ പരിശോധനക്കായി ക്വാളിറ്റി ചെക്കിങ് ഇന്ന് നടത്തും. ഇതിനായുള്ള സാമ്പിളുകൾ ആലപ്പുഴയിലെ വൈറോളജി ലാബിൽ നിന്നും സർവകലാശാലയിൽ എത്തിച്ചു കഴിഞ്ഞു.\nഅതേസമയം ജില്ലയിലെ കൊറോണ പ്രതിരോധ പ്രവര്‍ത്തനങ്ങള് നിരീക്ഷിക്കാന് പ്രത്യേക ഓഫീസര് ജില്ലയിലെത്തി. സംസ്ഥാന സര്‍ക്കാരിന്റെ പ്രിന്‍സിപ്പള് സെക്രട്ടറി അല്‍കേഷ് കുമാര് ശര്‍മയാണ് കൊവിഡ് 19 പ്രവര്‍ത്തനങ്ങള് വിലയിരുത്തുന്നതിനായി ജില്ലയിലെത്തിയത്.\nStory Highlights: total 89 covid 19 cases in kasargod


യേശു സ്നാനപ്പെട്ട സ്ഥലത്തിനു സമീപം വിന്യസിച്ച കുഴിബോംബേ നിര്‍മ്മാര്‍ജ്ജനം അവസാനഘട്ടത്തിലേക്ക് - Welcome to Disciples News | Daily updating Online Malayalam Christian News Paper\nഖസര് അല് -യഹൂദ്: യോര്‍ദ്ദാന് നദിയില് യേശു സ്നാനം ഏറ്റ സ്ഥലത്തിനു സമീപം 50 വര്‍ഷങ്ങള്‍ക്കു മുമ്പ് യിസ്രായേല് യുദ്ധത്തോടനുബന്ധിച്ച് വിന്യസിച്ചിരുന്ന ആയിരക്കണക്കിനു കുഴിബോംബുകള് നീക്കം ചെയ്യുന്നത് അവസാന ഘട്ടത്തിലേക്ക്.\nവളരെ അപകടകരമായ അവസ്ഥയില് യിസ്രായേല് പുര്യവേഷക സംഘങ്ങള് വര്‍ഷങ്ങളായി നടത്തിയ അദ്ധ്വാനമാണ് പരിസമാപ്തിയിലേക്കെത്തുന്നത്. വിശുദ്ധ സ്ഥലമായി പ്രഖ്യാപിച്ചിരുന്ന യോര്‍ദ്ദാന് നദിയിലെ ഖസര് അല് -യഹൂദിന്റെ ചുറ്റുവട്ടത്തുള്ള സ്ഥലത്തുനിന്നുമാണ് 6500-ഓളം കുഴിബോംബുകള് നീക്കം ചെയ്തത്. ഖസര് അല് -യഹൂദാണ് യേശു സ്നാനപ്പെട്ട സ്ഥലമെന്ന് ക്രൈസ്തവര് വിശ്വസിക്കുന്നു.\nയെരിഹോവില്‍നിന്ന് 10 കിലോമീറ്റര് കിഴക്കുള്ള സ്ഥലമാണിത്. 1968-വരെ ഖസര് അല് -യഹൂദ് ആഗോള ടൂറിസ്റ്റ് കേന്ദ്രമായിരുന്നു. എന്നാല് 1968-ല്6ദിവസം നീണ്ടുനിന്ന യിസ്രായേല് അറബ് യുദ്ധ വേളയില് യിസ്രായേല് പ്രതിരോധത്തിനായി വിന്യസിച്ചതായിരുന്നു ഈ കുഴിബോംബുകള് .\nയോര്‍ദ്ദാന് അതിര്‍ത്തിയില് യിസ്രായേല് മിലിട്ടറി കേന്ദ്രം തുടങ്ങിയിരുന്നു. 1968-71 കാലഘട്ടങ്ങളിലാണ് പലപ്പോഴായി യിസ്രായേല് കുഴിബോംബുകള് സ്ഥാപിച്ചത്. പിന്നീട് ഈ മേഖല പൂര്‍ണ്ണമായി അടച്ചിട്ടിരിക്കുകയായിരുന്നു.\nസ്നാനക്കടവില് മാത്രം നിയന്ത്രിതമായി ടൂറിസ്റ്റുകള്‍ക്ക് തുറന്നു കൊടുത്തിരുന്നു. യിസ്രായേല് പ്രിരോധ മന്ത്രാലയവും ബ്രിട്ടീഷ് ആന്റി മൈന് ഓര്‍ഗനൈസേഷന് ഹാലോ ട്രസ്റ്റും സംയുക്തമായി നടത്തിയ പര്യവേഷണത്തില് കുഴി ബോംബുകള് പുറത്തെടുക്കുകയായിരുന്നു.\nഈ മേഖലയിലെ7ക്രൈസ്തവ ആരാധനാലയങ്ങളില്3എണ്ണത്തിന്റെ കോമ്പൌണ്ടുകളില്‍നിന്നുമായി സമീപകാലത്ത് 1,500 കുഴിബോംബുകള് പുറത്തെടുത്തിരുന്നു. 8 വര്‍ഷം കൊണ്ടു നടത്തിയ കഠിനാദ്ധ്വാനത്തിനൊടുവിലാണ് ഫലം കണ്ടതെന്നു യിസ്രായേല് നാഷണല് മൈന് ആക്ഷന് അതോറിട്ടി തലവന് മാര്‍സല് അവീവ് മാധ്യമങ്ങളോടു പറഞ്ഞു.\nഎന്നാല് 2019 ഡിസംബറോടുകുടി മാത്രമേ കുഴിബോംബു നിര്‍വ്വീര്യ യജ്ഞം പരിപൂര്‍ണ്ണ സമാപ്തിയിലേക്കെത്തുകയുള്ളുവെന്നും 2020-ല് ഈ സ്ഥലം പൊതു ജനങ്ങള്‍ക്കായി തുറന്നു കൊടുക്കുമെന്നും അവീവ് കൂട്ടിച്ചേര്‍ത്തു.\nAugust 31, 2016 Disciples News


Lena about Ennu Ninte Moideen incident - Malayalam Filmibeat\n| Published: Saturday, April 27, 2019, 15:21 [IST]\nമിനിസ്‌ക്രീനിലും ബിഗ് സ്‌ക്രീനിലും ഒരുപോലെ നിറഞ്ഞുനിന്ന താരങ്ങളിലൊരാളാണ് ലെന. ജയറാം ചിത്രമായ സ്‌നേഹത്തിലൂടെയായിരുന്നു ഈ താരം സിനിമയില് അരങ്ങേറിയത്. സഹോദരി കഥാപാത്രങ്ങളെയായിരുന്നു തുടക്കത്തില് ലഭിച്ചിരുന്നത്. സഹനായികയായും നായകന്‍മാരുടെ അമ്മയായുമൊക്കെ അസാമാന്യ അഭിനയമികവായിരുന്നു ലെന പുറത്തെടുത്തത്. സോഷ്യല് മീഡിയയില് ഏറെ സജീവമായ ലെനയുടെ ഫോട്ടോ ഷൂട്ട് ചിത്രങ്ങള് ക്ഷണനേരം കൊണ്ടാണ് വൈറലായി മാറുന്നത്. ആര്‍എസ് വിമല് സംവിധാനം ചെയ്ത എന്ന് നിന്റെ മൊ്യതീന് കാസ്റ്റിങ്ങിനിടയില് സംഭവിച്ചൊരു കാര്യത്തെക്കുറിച്ചുള്ള തുറന്നുപറച്ചിലുമായെത്തിയിരിക്കുകയാണ് താരമിപ്പോള്.\nവിക്രമാദിത്യനില് ദുല്‍ഖര് സല്‍മാന്റെ അമ്മയായാണ് ലെന എത്തിയത്. ഹാപ്പി ജേര്‍ണിയില് ജയസൂര്യയായിരുന്നു മകന്. ഇതിന് പിന്നാലെയായാണ് എന്ന് നിന്റെ മൊയ്തീനിലും സമാനമായ വേഷം തേടിയെത്തിയത്. പൃഥ്വിരാജിന്റെ അമ്മവേഷമായിരുന്നു താരത്തെ കാത്തിരുന്നത്. താനും പൃഥ്വിരാജും സമപ്രായക്കാരാണെന്നും അദ്ദേഹത്തിന്‍രെ അമ്മയായി അഭിനയിക്കാന് താരം വിസമ്മതം പ്രകടിപ്പിച്ചുവെന്നുമുള്ള റിപ്പോര്‍ട്ടുകളായിരുന്നു അക്കാലത്ത് പ്രചരിച്ചിരുന്നത്. അന്ന് സംഭവിച്ചതിനെക്കുറിച്ചുള്ള തുറന്നുപറച്ചിലുമായി രംഗത്തെത്തിയിരിക്കുകയാണ് ലെന ഇപ്പോള്. ജമേഷ് കോട്ടക്കലിന്റെ പരിപാടിക്കിടയിലായിരുന്നു താരം ഇതേക്കുറിച്ച് വിശദീകരിച്ചത്.\nപ്രായത്തിനമപ്പുറത്ത് പക്വതയാര്‍ന്ന തരത്തിലുള്ള കഥാപാത്രങ്ങള് നേരത്തെ തന്നെ തന്നെ തേടിയെത്തിയിരുന്നതായി ലെന പറയുന്നു. സഹോദരി വേഷത്തിന് പിന്നാലെയായാണ് യുവതാരങ്ങളുടെ അമ്മ വേഷങ്ങള് തേടിയെത്തിയത്. അഭിനയപ്രാധാന്യമുള്ള കഥാപാത്രങ്ങളായിരുന്നതിനാല് അത്തരം വേഷത്തോട് നോ പറഞ്ഞിരുന്നില്ല ഈ താരം. നായിക കഥാപാത്രത്തെ അവതരിപ്പിച്ചതിന് പിന്നാലെയായാണ് അമ്മവേഷങ്ങള് തേടിയെത്തിയത്. അടിക്കടി അത്തരത്തിലുള്ള കഥാപാത്രങ്ങള് തേടിയെത്തിയപ്പോള് സ്വഭാവികമായും താനും അത്തരത്തിലുള്ള കഥാപാത്രങ്ങളെ സ്വീകരിക്കാനായി തയ്യാറെടുത്തിരുന്നുവെന്ന് താരം പറയുന്നു.\nപൃഥ്വിരാജിന്റെ അമ്മ വേഷം സ്വീകരിക്കില്ലെന്ന തരത്തില് ലെന പറഞ്ഞുവെന്നായിരുന്നു അന്ന് പ്രചരിച്ചത്. എന്നാല് അതായിരുന്നില്ല യഥാര്‍ത്ഥത്തില് സംഭവിച്ചതെന്നും താന് പറഞ്ഞതിനെ തെറ്റായി വ്യാഖ്യാനിക്കുകയായിരുന്നുവെന്നും താരം പറയുന്നു. താനും പൃഥ്വിയും ഒരേ പ്രായക്കാരല്ലേ, പിന്നെന്തിന് താനദ്ദേഹത്തിന്റെ അമ്മയാവണം എന്ന് ചോദിച്ചുവെന്നായിരുന്നു പ്രചാരണം, താന് പറഞ്ഞത് അങ്ങനെയായിരുന്നില്ല, സാഹചര്യവും വ്യത്യസ്തമായിരുന്നുവെന്നും താരം പറയുന്നു.\nഎന്തുകൊണ്ടാണ് ഈ കഥാപാത്രത്തെ അവതരിപ്പിക്കുന്നതിനായി തന്നെ തിര്‌ഞ്ഞെടുത്തതെന്ന തരത്തിലുള്ള ചോദ്യവും ഉന്നയിച്ചിരുന്നു. നിങ്ങളാണ് പാത്തുമ്മയെന്നായിരുന്നു വിമല് പറഞ്ഞത്. അദ്ദേഹത്തിന്റെ ആത്മവിശ്വാസം കണ്ടപ്പോള് സിനിമയുമായി മുന്നേറാന് തീരുമാനിക്കുകയായിരുന്നുവെന്നും. അങ്ങനെയാണ് ആ സിനിമയുമായി മുന്നോട്ട് പോയത്. പാത്തുമ്മയെ എല്ലാവരും സ്വീകരിക്കുകയും ചെയ്തിരുന്നുവെന്നും ലെന പറയുന്നു.\nകോഴിക്കോടന് ശൈലിയിലുള്ള സംസാരഭാഷയായിരുന്നു തനിക്ക് പ്രശ്‌നമായി തോന്നിയത്. അത് താന് ചെയ്താല് നന്നാവുമോയെന്നായിരുന്നു ആശങ്ക. സിനിമയുടെ ചിത്രീകരണം കാണാനായി മൊയ്തീന്റെ സഹോദരനെത്തിയിരുന്നു. താന് താക്കോല് എറിഞ്ഞ് ഇറങ്ങിപ്പോകുന്ന രംഗമായിരുന്നു ആ സമയത്ത് ചിത്രീകരിച്ചിരുന്നത്. ശരിക്കും പാത്തുമ്മയെപ്പോലെ തന്നെയുണ്ടെന്ന് അദ്ദേഹം പറ്ഞ്ഞതോടെയാണ് തനിക്ക് ആശ്വാസമായതെന്നും താരം പറയുന്നു.\nപുതിയൊരു ഫോട്ടോ ഷൂട്ടിനായി ഭാരം കുറയ്ക്കാനുണ്ടായിരുന്നു. അതിന് വേണ്ടി നടത്തിയ പരിശ്രമമാണ് ആകൃതി തുടങ്ങാന് കാരണമായത്. 2മാസം കൊണ്ട് ഭാരം കുറയ്ക്കണമെന്നായിരുന്നു. തന്റേതായ രീതിയില് പല ശ്രമങ്ങളും നടത്തിയിരുന്നുവെങ്കിലും കാര്യമായ മാറ്റങ്ങളൊന്നും സംഭവിച്ചിരുന്നില്ല. അങ്ങനെയാണ് തന്റെ സുഹൃത്തായ ഫിസിയോതെറാപ്പിസ്റ്റിന്റെ നിര്‍ദേശപ്രകാരം ബേസ്ഡ് സ്ലിമ്മിങ്ങ് ട്രൈ ചെയ്തത്. 15 ദിവസം കൊണ്ട്7കിലോയാണ് കുറഞ്ഞത്. അതിന് ശേഷമാണ് ആകൃതി തുടങ്ങിയത്. ഫിസിയോതെറാപ്പിസ്റ്റായ സുഹൃത്താണ് ആ വിഭാഗത്തിലെ കാര്യങ്ങള് കൈകാര്യം ചെയ്യുന്നത്.\nവിക്രമിന്റെ പുതിയ സിനിമയായ കദരം കൊണ്ടാനില് ലെനയും പ്രധാന വേഷത്തിലെത്തുന്നുണ്ട്. കമല്‍ഹാസനാണ് ഈ സിനിമ നിര്‍മ്മിക്കുന്നത്. തിരഞ്ഞെടുപ്പുമായി ബന്ധപ്പെട്ട തിരക്കുകളിലായതിനാലാണ് ഈ സിനിമയുടെ റിലീസ് വൈകുന്നതെന്നും താരം പറയുന്നു. കേരളത്തിലെ വോട്ടെടുപ്പി് പോളിംഗ് ബൂത്തിലെത്തി വോട്ട് രേഖപ്പെടുത്തിയെന്ന വിവരം പങ്കുവെച്ചും ലെന എത്തിയിരുന്നു.\nRead more about: lena prithviraj ennu ninte moideen ലെന എന്ന് നിന്റെ മൊയ്തീന് പൃഥ്വിരാജ്\nLena about Ennu Ninte Moideen incident


arya Tell us the reason for deciding to find your match this way - Malayalam Filmibeat\nറിയാലിറ്റി ഷോയുടെ പേരിൽ വിമർശനങ്ങൾ കേൾക്കേണ്ടി വന്ന താരം ഒരു പക്ഷെ ആര്യയായിരിക്കും. തുടക്കം മുതലെ ആര്യയുടെ റിയാലിറ്റി ഷോയ്ക്ക് രാജ്യത്തിന്റെ വിവിധ ഭാഗത്ത് നിന്ന് വിമർശനങ്ങൾ കേൾക്കേണ്ടി വന്നിരുന്നു. വിവാഹം കഴിക്കാനായി വധുവിനിനെ കണ്ടെത്തുന്നത് റിയാലിറ്റി ഷോയിലൂടെ അല്ലെന്നായിരുന്നു വിമർശകരുടെ വാദം.\nഈ വിവാദം കത്തി ജ്വലിച്ചു നിൽക്കുമ്പോഴാണ് പുതിയ വിവാദം റിയാലിറ്റി ഷോയെ തേടി എത്തിയത്. ആര്യയുടെ റിയാലിറ്റി ഷോ ലൗവ് ജിഹാദ് ആണത്രേ. ഇത്തരത്തിലുള്ള പല വാർത്തകൾ പ്രചരിക്കുമ്പോഴും ഇതിനെ കുറിച്ചു പ്രതികരിക്കാൻ ആര്യയൊ അണിയ പ്രവർത്തകരെ തയ്യാറായിരുന്നില്ല. ഇത് പ്രചരണത്തിന്റെ ശക്തി കൂട്ടിയിരുന്നു. ഇപ്പോഴിത എങ്ക വീട്ടു മാപ്പിളൈ എന്ന റിയാലിറ്റി ഷോ നടത്താനുള്ള കാരണം നടൻ ആര്യ തന്നെ വ്യക്തമാക്കിയിട്ടുണ്ട്. ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിലാണ് ഈക്കാര്യം വ്യക്തമാക്കിയത്.\nഷോ നടത്താനുള്ള കാരണം\nപലരും പലവഴിയിലൂടെയാണ് ഭാവി വധുവിനെ കണ്ടെത്തുന്നത്. ചിലർ മാട്രിമോണിയയിലൂടെ, ചിലർ വർക്ക് ചെയ്യുന്ന സ്ഥാപനങ്ങളിൽ വെച്ച്, ചില സുഹൃത്തുക്കളുടെ ഇടയിൽ. എന്നാൽ എനിയ്ക്ക് തോന്നിയിട്ടുണ്ടുള്ള ജീവിതത്തിൽ പല മേഖലയിലുള്ളവർ തമ്മിൽ കാണാനും പരിചയപ്പെടാൻ സോഷ്യൽ മീഡിയ സഹായിക്കാറുണ്ട്. ഒരാളെ കണ്ടെത്താൻ സോഷ്യൽ മീഡിയെക്കാലും മികച്ചൊരു മാധ്യമമില്ല. ദിനംപ്രതി നമ്മൾ പലപല ആളുകളെ കാണുന്നുണ്ട്. അങ്ങനെയാണ് താൻ വധുവിനെ തേടുന്നു എന്നുള്ള കാര്യം സോഷ്യൽ മീഡിയയിലൂടെ ജനങ്ങളെ അറിയിച്ചതും ഇത്തരത്തിലുള്ള ഒരു ഷോയുടെ ഭാഗമാകുന്നതും.\nകഴിഞ്ഞ കുറെ നാളുകളായി വധുവിനെ അന്വേഷിക്കുകയായിരുന്നു താൻ. എന്നാൽ തനിയ്ക്ക് ചേർന്നൊരു പെൺകുട്ടിയെ കണ്ടെത്താൻ കഴിഞ്ഞില്ല എന്നതാണ് സത്യം. എല്ലാവരും കരുതുന്നതു പോലെ വിവാഹത്തിനു താൽപര്യമില്ലാത്തു കൊണ്ടല്ല വിവാഹം കഴിക്കാത്തത്. പകരം തനിക്ക് ചേർന്ന പെൺകുട്ടിയെ കണ്ടെത്താൻ കഴിയാത്തതു കൊണ്ടായിരുന്നു. ഇതുവരെയായിട്ടും അതിനു കഴിയാത്തതു കൊണ്ടാണ് ഇതിനായി തന്നെ തുനിഞ്ഞിറങ്ങിയതെന്നും ആര്യ പറയുന്നു. അതെസമയം റിയാലിറ്റി ഷോയിലൂടെ കണ്ടെത്തുന്ന വ്യക്തിയുമായിട്ടുള്ള വിവാഹം ജീവിതത്തിൽ എത്രത്തേളം വിജയിക്കുമെന്ന് അറിയില്ല. അത് വിവാഹ ശേഷം മാത്രമേ പറയാൻ സാധിക്കുകയുള്ളൂ. കൂടാതെ ഷോയിലുള്ളവരെ നന്നായി മനസിലാക്കാൻ താൻ ശ്രമിക്കുന്നുണ്ട്. അതൽ നിന്ന് എനിയ്ക്ക് ചേർന്ന ഒരു പെൺകുട്ടിയെ താൻ കണ്ടെത്താൻ ശ്രമിക്കുന്നുണ്ടെന്നും ആര്യ പറഞ്ഞു\nവധുവിനെ കണ്ടെത്തുന്നത് പ്രയാസകരം\nവധുവിനെ കണ്ടെത്തുന്നത് വളരെ ബുദ്ധിമുട്ടുള്ള ഒരു കാര്യമാണ്. കാരണം അവരെല്ലാവരും എന്നെ സ്നേഹിക്കുന്നുണ്ട്. കൂടാതെ എല്ലാവരും എന്റെ മനസിൽ കയറി പറ്റാനുളള ശ്രമത്തിലുമാണ്. ഒരു പാടു വിഷമം ഉണ്ട്. ഇതൊരു റിയാലിറ്റി ഷോയാണ്. അതിനാൽ തന്നെ ഒരു പാടുകാര്യങ്ങൾ എനിയ്ക്ക് ചിന്തിക്കേണ്ടതുണ്ട്. കൂടാതെ പെൺകുട്ടികളുടെ വികാരത്തെ കൂടി മാനിക്കേണ്ടതുണ്ടെന്നും ആര്യ പറഞ്ഞു. അതേ സമയം ഇപ്പോൾ ഇതിനെ കുറിച്ചു ഒരു ഉറപ്പു പറയാനാകില്ലെന്നു ആര്യ കൂട്ടിച്ചേർത്തു. ജീവിതത്തിന് ഒരു ഗ്യാരണ്ടിയുമില്ലല്ലോ. ഇതു അതുപോലെ തന്നെയാണ്. എല്ലാത്തിനും പിന്തുണയുമായി എന്റെ സുഹൃത്തുക്കൾ കൂടെയുണ്ട്. കാരണം എന്റെ ഇഷ്ടാനിഷ്ടങ്ങൾ അവർക്ക് നന്നായിട്ടറിയാം. കൂടാതെ ഈ വിഷയത്തിൽ ഒറ്റയ്ക്ക് തീരുമാനം എടുക്കാൻ എനിയ്ക്ക് ആകില്ല. അതിനാൽ തന്നെ എന്റെ കുടുംബവും സുഹൃത്തുക്കളും എന്റെ ഒപ്പം തന്നെയുണ്ട്.\narya Tell us the reason for deciding to find your match this way


കുട്ടിയ്ക്കും നല്‍കണം, ചിക്കന്, കാരണം.... | Health Benefits Of Chicken To Kids And Babies - Malayalam BoldSky\nഇന്ത്യ - 34,633,255 | ലോകം - 265,691,153\n13 hrs ago ആമസോണ് സെയില്: 70% വരെ കിഴിവോടെ തിളങ്ങുന്ന ആഭരണങ്ങള്\n14 hrs ago 2021 ഡിസംബര് ആദ്യവാരത്തില് 12 രാശിക്കും സമ്പൂര്‍ണഫലം\n16 hrs ago Daily Rashi Phalam: ദാമ്പത്യസുഖം, പരിശ്രമങ്ങളില് വിജയം; ഇന്നത്തെ രാശിഫലം\n1 day ago ആമസോണ് ഗ്രേറ്റ് ഇന്ത്യന് സെയില് 2021: അടുക്കള ഉപകരണങ്ങളില് മികച്ച കിഴിവുകള്\nSports ISL 2021-22: ബ്ലാസ്റ്റേഴ്‌സിനു സീസണിലെ ആദ്യ ജയം, ത്രില്ലറില് ഒഡീഷയെ കീഴടക്കി\nFinance വരുമാനത്തിലും സുരക്ഷയിലും സര്‍ക്കാരിന്റെ ഉറപ്പ്; ആര്‍ഡിജി അക്കൗണ്ട് തുടങ്ങിയില്ലേ?\nMovies ഈഗോ പ്രശ്നങ്ങളാണ് വിവാഹമോചനത്തിലേക്ക് എത്തിച്ചത്, പ്രിയദർശന്റെ പഴയ അഭിമുഖം ചർച്ചയാവുന്നു\nNews ഒമൈക്രോണിനെ പേടിച്ച് യാത്രകള് മാറ്റിവെക്കേണ്ട, ശ്രദ്ധിക്കേണ്ടത് ഇക്കാര്യങ്ങളെന്ന് വിദഗ്ധര്\nTechnology 40000 രൂപയിൽ താഴെ വിലയുള്ള മികച്ച സ്മാർട്ട്ഫോണുകൾ\nAutomobiles ഡിസംബര് മാസം കെങ്കേമമാക്കാം; മോഡല് നിരയില് വമ്പന് ഓഫറുകള് പ്രഖ്യാപിച്ച് Renault\nTravel ഉത്തരാഖണ്ഡിലെ മഞ്ഞുവീഴ്ച കാണുവാന് പോകാം....\nകുട്ടിയ്ക്കും നല്‍കണം, ചിക്കന്, കാരണം....\n| Updated: Friday, April 26, 2019, 15:14 [IST]\nചിക്കന് പൊതുവേ നമുക്ക് ഇഷ്ടമുള്ള ഭക്ഷണ വസ്തുവാണ്. കറി വച്ചും വറുത്തും മററു വിഭവങ്ങളുമായും എല്ലാം ഇതു കഴിയ്ക്കാം. ചിക്കന് ആരോഗ്യപരമായ ഗുണങ്ങള് ധാരാളമാണ്. ഇത് ആരോഗ്യകരമായ രീതിയില് പാചകം ചെയ്തു കഴിച്ചാലേ ലഭിയ്ക്കുവെന്നു മാത്രം.\nകുട്ടികള്‍ക്കു ചിക്കന് നല്‍കുന്നത് ആരോഗ്യകരമാണോ എന്നു പൊതുവേ പലര്‍ക്കും സംശയമുണ്ടാകും. എന്നു മുതലാണ് കുട്ടികള്‍ക്ക് ഇത് നല്‍കാവുന്നതെന്നും ഇത് ആരോഗ്യപരമായ പ്രശ്‌നങ്ങള് ഉണ്ടാക്കുമോയെന്നുമെല്ലാം സംശയങ്ങള് വരുന്നതു സ്വാഭാവികമാണ്.\nചിക്കന് കുട്ടികള്‍ക്കു നല്‍കാം എന്നു തന്നെ വേണം, പറയാന്.6മാസം മുതല് തന്നെ കുഞ്ഞുങ്ങള്‍ക്ക് ഇത് കുറേശെ നല്ലപോലെ വേവിച്ചു നല്‍കാം. എന്നാല് അധികം മസാലയോ എരിവോ കലര്‍ത്തി കൊടുക്കരുതെന്നു മാത്രം.\nചിക്കന് കുട്ടികള്‍ക്കു നല്‍കുന്നത് ഇവരുടെ ആരോഗ്യത്തിന് ഏറെ ഗുണം നല്‍കുന്ന ഒന്നാണ്. ഇതെക്കുറിച്ചു കൂടുതലറിയൂ,\nകുട്ടികളുടെ മസിലുകളുടെ വളര്‍ച്ചയ്ക്ക്\nകുട്ടികളുടെ മസിലുകളുടെ വളര്‍ച്ചയ്ക്ക് ഏറ്റവും ചേര്‍ന്ന ഒരു ഭക്ഷണമാണ് ചിക്കന്. കാരണം പ്രോട്ടീന് സമ്പുഷ്ടമാണെന്നതു കൊണ്ടു തന്നെ. വളരുന്ന കുട്ടികള്‍ക്ക് പ്രോട്ടീന് ഭക്ഷണങ്ങള് ഏറെ അത്യാവശ്യമാണ്. ഇതിനുള്ള നല്ലൊരു വഴിയാണ് ചിക്കന്.\nശരീരത്തിലെ ആര്‍ബിസി കൗണ്ടു കൂട്ടാന്\nശരീരത്തിലെ ആര്‍ബിസി കൗണ്ടു കൂട്ടാന് സഹായിക്കുന്ന നല്ലൊരു വഴി കൂടിയാണ് ചിക്കന്. കുട്ടികളില് ഹീമോഗ്ലോബിന് തോതു വര്‍ദ്ധിപ്പിച്ച് വിളര്‍ച്ച പോലെയുള്ള പ്രശ്‌നങ്ങള് ഒഴിവാക്കാന് ഏറ്റവും നല്ല വഴിയാണിത്. ഇതിലെ പൊട്ടാസ്യം രക്തക്കുഴലുകളിലൂടെയുള്ള രക്തപ്രവാഹം വര്‍ദ്ധിപ്പിയ്ക്കും. കുട്ടികള്‍ക്കു കൂടുതല് ഊര്‍ജം നല്‍കും.\nഫോസ്ഫറസ്, കാല്‍സ്യം എന്നിവയാല് സമ്പുഷ്ടമാണ് ചിക്കന്. എല്ലിന്റെ ആരോഗ്യത്തിന് ഏറെ ഉത്തമമാണ്, കുട്ടികളുടെ വളര്‍ച്ച എന്നു പറയുന്നതില് എല്ലിന്റെ ആരോഗ്യം ഏറെ പ്രധാനമാണ്. എല്ലു വളരുന്നതിന് അനുസരിച്ചാണ് കുട്ടികള് ഉയരം വയ്ക്കുക. എല്ലിന്റെ ബലവും പ്രധാനം. ഇതിനുള്ള നല്ലൊരു വഴിയാണ് ചിക്കന് നല്‍കുന്നത്.\nകുട്ടികളിലെ രോഗപ്രതിരോധ സംവിധാനം\nകുട്ടികളിലെ രോഗപ്രതിരോധ സംവിധാനം പൊതുവേ ദുര്‍ബലമാണ്. ഇതാണ് കുട്ടികളില് അടിക്കടി അസുഖങ്ങള് വരാനുളള കാരണം. ഇതിനുള്ള നല്ലൊരു പ്രതിവിധി കൂടിയാണ് ചിക്കന്. ഇതിലെ സിങ്ക്, മഗ്നീഷ്യം, സെലേനിയം എന്നിവയെല്ലാം തന്നെ പ്രതിരോധ ശേഷി വര്‍ദ്ധിപ്പിയ്ക്കാന് ഏറെ നല്ലതാണ്. കുട്ടികളിലെ അസുഖങ്ങള് തടയുന്നതിന് സഹായിക്കുന്ന ഭക്ഷണമാണിത്. ഇതിലെ വൈറ്റമിന് സിയും രോഗപ്രതിരോധ ശേഷി നല്‍കുന്നു.\nഇതില് വൈറ്റമിന് എ, ബി 12 എന്നിവയും അടങ്ങിയിട്ടുണ്ട്. ഇത് തലച്ചോറിന്റെ വികാസത്തിന് ഏറെ നല്ലതാണ്. ബുദ്ധിശക്തി വര്‍ദ്ധിപ്പിയ്ക്കുവാന് സഹായിക്കുന്ന ഒന്നാണിത്. കുട്ടികള്‍ക്ക് ഏകാഗ്രതതയും ശ്രദ്ധയുമെല്ലാം നല്‍കാന് ഏറെ ഉത്തമം.\nകുട്ടികള്‍ക്ക് ആറു മാസം കഴിയുമ്പോള് മുതല്\nകുട്ടികള്‍ക്ക് ആറു മാസം കഴിയുമ്പോള് മുതല് ചിക്കന് നല്‍കിത്തുടങ്ങാം. ഇതു നല്ലപോലെ വേവിച്ച് മിക്‌സിയില് അരച്ചെടുത്ത് ഒന്നോ രണ്ടോ ടീസ്പൂണ് വീതം നല്‍കിത്തുടങ്ങുക. അധികം നല്‍കരുത്. പിന്നീട് കുറേശെ അളവു വര്‍ദ്ധിപ്പിയ്ക്കാം. എന്നാല് അധികം നല്‍കാതിരിയ്ക്കുകയെന്നതു പ്രധാനം. കാരണം കുട്ടികളിലെ ദഹന ശേഷി കുറവാണെന്നതു കൊണ്ടു തന്നെ.\nകുട്ടികള്‍ക്ക് ഇത് നല്‍കിത്തുടങ്ങുമ്പോള് അലര്‍ജി പ്രശ്‌നങ്ങളുണ്ടോയെന്നും ശ്രദ്ധിയ്ക്കുക. കാരണം ചിലര്‍ക്ക് ഇത് അലര്‍ജിയുണ്ടാക്കും. മുഖത്തും കഴുത്തിലും കണ്‍പോളകളിലും തൊണ്ടയിലും മൂക്കിലുമെല്ലാം വീര്‍മത അനുഭവപ്പെടുക, വയറ്റില് വേദന, ചര്‍മത്തില് പാടുകള്, തളര്‍ച്ച എന്നിവയെല്ലാം തന്നെ ചിക്കന് കഴിച്ച ശേഷം വരുന്നുവെങ്കില് അലര്‍ജിയാകാം, കാരണം.\nചിക്കനില് മസാലകളോ ഉപ്പോ ഒന്നും ചേര്‍ത്തു നല്‍കരുത്. ഇവയെല്ലാം മുതിര്‍ന്ന ശേഷം നല്‍കുക. നല്ല ചിക്കന്, കഴിവതും ഫ്രഷ്, ഓര്‍ഗാനിക് ചിക്കന് വേണം, വാങ്ങുവാന്. പഴക്കമുള്ള ചിക്കന് ഉപയോഗിയ്ക്കരുത്. ഇതു നല്ലപോലെ വേവിച്ചു വേണം, ഉപയോഗിയ്ക്കുവാനും. ഇതിനു മുന്‍പായി നല്ലപോലെ കഴുകുകയും വേണം.\nചില കുട്ടികള്‍ക്ക ഇതു കഴിയ്ക്കുവാന് മടിയുണ്ടാകും. ഇത് വേവിച്ച് ആപ്പിള് പോലെയുള്ളവയും ചേര്‍ത്ത് അടിച്ച് ജ്യൂസാക്കിയോ മററു ഭക്ഷണങ്ങള്‍ക്കൊപ്പമോ നല്‍കാം.\nകുട്ടികള്‍ക്ക് ഭക്ഷണം കൊടുക്കുമ്പോള് ശ്രദ്ധിക്കാന്\nപോഷകാഹാര വാരം: കുട്ടികളുടെ ബുദ്ധിക്കും വളര്‍ച്ചയ്ക്കും വേണം ഈ പോഷണക്രമം\nഗര്‍ഭിണികള്‍ക്ക് ഫോളിക് ആസിഡ് വേണമെന്ന് പറയുന്നത് ഇതിനാലാണ്\nകോവിഡ് രണ്ടാംതരംഗം; കുട്ടികളിലെ ഈ ലക്ഷണങ്ങള് കരുതിയിരിക്കൂ\nഓട്ടിസം; കരുതല് വേണം കുട്ടികള്‍ക്ക്\nപരീക്ഷാക്കാലത്ത് കുട്ടികളില് വളര്‍ത്തണം ഈ ആഹാരശീലം\nപരീക്ഷാ സമ്മര്‍ദ്ദം നീക്കാം, മാര്‍ക്ക് നേടാം; വിദ്യാര്‍ത്ഥികള് ശീലിക്കേണ്ടത്\nകുട്ടികള്‍ക്കും വരാം ഉയര്‍ന്ന രക്തസമ്മര്‍ദ്ദം; ശ്രദ്ധിക്കാം ഇക്കാര്യങ്ങള്\nകുട്ടികളുടെ ബുദ്ധിശക്തി വളര്‍ത്താന് നല്‍കേണ്ടത്\nമുതിര്‍ന്നവരില് മാത്രമല്ല കൊളസ്‌ട്രോള്\nകുട്ടികളിലെ വിളര്‍ച്ച തടയാം; രക്തം കൂട്ടാന്\nകുഞ്ഞിന്റെ തൊണ്ടയില് കുടുങ്ങിയാല് അമാന്തം അരുത്\nRead more about: kid chicken ചിക്കന് കുട്ടി\nHealth Benefits Of Chicken To Kids And Babies\nHealth Benefits Of Chicken To Kids And Babies, Read more to know about,\nDaily Rashi Phalam: പുതിയ മാസത്തില് പുതിയ തുടക്കം ഈ രാശിക്കാര്‍ക്ക് ഫലം\nപ്രമേഹം ചെറുപ്പക്കാരില് നിയന്ത്രിക്കാന് സാധിക്കുന്നില്ലേ


adoption controversy court update പേരൂർക്കടയിൽ\nപേരൂർക്കടയിൽ അമ്മയറിയാതെ കുഞ്ഞിനെ ദത്തു നൽകിയ കേസ് വഞ്ചിയൂർ കുടുംബകോടതി ഇന്നു പരിഗണിക്കും. ദത്ത് നടപടികൾ നിർത്തിവെച്ച കോടതി തുടർ നടപടികൾ എന്താണെന്ന് അറിയിക്കണമെന്നു സർക്കാരിനോടു ആവശ്യപ്പെട്ടിരുന്നു. വകുപ്പ് തല അന്വേഷണങ്ങളടക്കം പൂർത്തിയാകുന്നതുവരെ ദത്തു നടപടികൾ നിർത്തിവെക്കണമെന്നായിരുന്നു സർക്കാർ ആവശ്യം. (adoption controversy court update)\nവനിതാ ശിശുക്ഷേമ ഡയറക്ടറുടെ അന്വേഷണം തുടരുകയാണെന്നും റിപ്പോർട്ട് വൈകുമെന്നും സർക്കാർ ഇന്ന് കോടതിയിൽ അറിയിച്ചേക്കുമെന്നാണ് സൂചന. കോടതി ആവശ്യപ്പെട്ടത് പ്രകാരം പൊലീസ് അന്വേഷണ റിപ്പോർടും മുദ്രവെച്ച കവറിൽ ഇന്ന് കൈമാറിയേക്കും. ദത്തു നടപടികളിൽ അന്തിമ തീരുമാനമാകുന്നതുവരെ ദത്ത് സ്വീകരിച്ച ആന്ധ്രാ സ്വദേശികൾക്കൊപ്പം കുഞ്ഞ് തുടരട്ടെയെന്നായിരുന്നു കോടതി തീരുമാനം.\nവനിതാ -ശിശുക്ഷേമ ഡയറക്ടറുടെ അന്വേഷണ റിപ്പോർട്ട് രണ്ടാഴ്ചയ്ക്ക് ശേഷം ലഭിക്കുമെന്ന് മന്ത്രി വീണാ ജോർജ് പറഞ്ഞു. കൂടുതൽ പേരുടെ മൊഴി എടുക്കേണ്ടതിനാൽ സമയം നീട്ടി ആവശ്യപ്പെട്ടെന്നും മന്ത്രി വ്യക്തമാക്കി.\nRead Also : ദത്ത് വിവാദം; വനിതാ -ശിശുക്ഷേമ ഡയറക്ടറുടെ അന്വേഷണ റിപ്പോർട്ട് രണ്ടാഴ്ചയ്ക്ക് ശേഷം ലഭിക്കും: വീണാ ജോർജ്\nഇതിനിടെ തന്നെ വ്യക്തിപരമായി അധിക്ഷേപിച്ചെന്ന പരാതിയിൽ പേരൂർക്കട ദത്ത് വിവാദത്തിലെ പരാതിക്കാരി അനുപമയ്ക്ക് മറുപടിയുമായി മന്ത്രി സജി ചെറിയാൻ രംഗത്തെത്തി. ആരുടെയും പേരുപറഞ്ഞായിരുന്നില്ല സംഭാഷണം, പെൺകുട്ടികൾ ശക്തരാകണമെന്നാണ് താൻ പറഞ്ഞത്. അത് തെറ്റായി വ്യഖ്യാനിച്ചെന്നും മന്ത്രി പ്രതികരിച്ചു.\n‘എന്റെ മക്കളെ വളർത്തിയതുപോലെ മറ്റ് പെൺകുട്ടികളും ബോൾഡായി വളരണം. ചുറ്റുമുള്ള ചതിക്കുഴികളിൽ പെൺകുട്ടികൾ വീണുപോകരുത്’. മന്ത്രി പറഞ്ഞു.പേരൂർക്കട ദത്തുവിവാദത്തിലെ പരാതിക്കാരായ അനുപമയ്ക്കും ഭർത്താവ് അജിത്തിനും എതിരായി താൻ ഒന്നും പറഞ്ഞിട്ടില്ലെന്ന് മന്ത്രി വ്യക്തമാക്കി. തന്റെ നാട്ടിൽ ഇത്തരം സംഭവങ്ങൾ നടക്കുന്നുണ്ട്. അക്കാര്യമാണ് പറഞ്ഞത്. അനുപമയുടെ പരാതിയിൽ മറ്റ് പ്രതികരണങ്ങൾ നടത്താനില്ലെന്നും മന്ത്രി കൂട്ടിച്ചേർത്തു.\nകുഞ്ഞിനെ ദത്ത് നൽകിയ സംഭവത്തിൽ ശിശുക്ഷേമ സമിതി ജനറൽ സെക്രട്ടറി ഷിജു ഖാന് പിന്തുണയുമായി വി ശിവദാസൻ എം പി രംഗത്തെത്തിയിരുന്നു. ഷിജു ഖാന്റെ ഭാഗത്ത് നിന്ന് ചട്ടവിരുദ്ധമായി ഒന്നും ഉണ്ടായിട്ടില്ല. ഷിജു ഖാനെതിരെ കൽപിത കഥകൾ കെട്ടിച്ചമയ്ക്കപ്പെടുന്നുവെന്ന് അദ്ദേഹം പറഞ്ഞു. ആരോപണങ്ങൾക്കെതിരെ തെളിവുകളില്ലെന്നും വി ശിവദാസൻ എം പി ഫേസ്ബുക്കിൽ കുറിച്ചു.\nStory Highlights : adoption controversy court update\nRead more on: adoption controversy | court


എസ്എഫ്‌ഐക്കാർക്ക് വിലസാന് മദ്യവും മയക്കുമരുന്നും..!! കേസിലെ പ്രതികള് ഒളിവില് കഴിയുന്നതും കോളേജില്: തുറന്നുപറച്ചിലുമായി നിഖില | Daily Indian Herald\nJuly 13, 2019 6:26 pm By : Indian Herald Staff\nതിരുവനന്തപുരം: യൂണിവേഴ്‌സിറ്റി കോളേജിലെ എസ്എഫ്‌ഐയുടെ ഗുണ്ടാ പ്രവര്‍ത്തങ്ങളെക്കുറിച്ച് എണ്ണിപ്പറയുകയാണ് മുന് വിദ്യാര്‍ത്ഥിനി നിഖില. കോളേജ് മുഴുവന് നിയന്ത്രിക്കുന്നത് എസ്എഫ്‌ഐ നേതാക്കളാണ്. അധ്യാപകരും പ്രിന്‍സിപ്പാള് പോലും എസ്എഫ്‌ഐയുടെ കയ്യിലെ പാവയാണെന്നും നിഖില തുറന്നടിക്കുന്നു.\nമദ്യവും മയക്കുമരുന്നും വരെ ക്യാമ്പസിലുണ്ട്. എസ്എഫ്‌ഐക്കാര്‍ക്ക് മാത്രമായി അവരാണ് ഇതെല്ലാം എത്തിക്കുന്നത്. വിവിധ കേസിലുള്ള പ്രതികള് ഒളിവില് കഴിയുന്നത് വരെ ക്യാമ്പസിന് അകത്താണെന്നും യൂണിവേഴിസിറ്റി കോളേജില് നിന്ന് പഠനമുപേക്ഷിച്ച് പോയ നിഖില പറയുന്നു.\nപഠിക്കാനുള്ള നല്ല അവസരം വേറെ കിട്ടിയിട്ടും നല്ലരീതിയില് പഠിക്കണം എന്ന് ആഗ്രഹിച്ചാണ് യൂണിവേഴ്‌സിറ്റി കോളേജ് തെരഞ്ഞെടുത്തത്. മികച്ച ലൈബ്രറി സംവിധാനം അടക്കമുള്ള കാര്യങ്ങളാണ് കോളേജില് ചേരുമ്പോഴുണ്ടായിരുന്ന പരിഗണന. എന്നാല് പ്രതീക്ഷിച്ചതോ സ്വപ്നം കണ്ടതോ ആയ അനുഭവമല്ല യൂണിവേഴ്‌സിറ്റി കോളേജില് ഉണ്ടായതെന്നാണ് നിഖില പറയുന്നത്.\nകാര്യങ്ങളെല്ലാം തീരുമാനിക്കുന്നത് എസ്എഫ്‌ഐ ആണെന്നാണ് അവര് അവകാശപ്പെട്ടിരുന്നത്. ചോദ്യം ചെയ്താല് പരീക്ഷ എഴുതിക്കില്ലെന്നും ജീവിതം നശിപ്പിക്കുമെന്നും ഭീഷണിപ്പെടുത്തും. സമരങ്ങള്‍ക്കും പ്രകടനങ്ങള്‍ക്കും നിര്‍ബന്ധിച്ച് കൊണ്ട് പോകും. സമരപരിപാടികള്‍ക്ക് പങ്കെടുക്കുന്നു എന്ന് ഉറപ്പ് വരുത്താന് ഡിപ്പാര്‍ട്ട്‌മെന്റില് വേറെ വിദ്യാര്‍ത്ഥികളെ ഏര്‍പ്പാടാക്കിയിരുന്നു എന്നും നിഖില പറയുന്നു.\nപഠന സാഹചര്യം നഷ്ടപ്പെടുത്തുന്ന എസ്എഫ്‌ഐ നയങ്ങളില് എതിര്‍പ്പ് അറിച്ചപ്പോള് മാനനസികമായി ഉപദ്രവിക്കുകയും പീഡിപ്പിക്കുകയും ചെയ്തു. അധ്യാപകര് പോലും ഒപ്പം നില്‍ക്കാനുണ്ടായില്ല. അവരങ്ങനെയാണെന്ന പ്രതികരണമാണ് പലപ്പോഴും അധ്യാപകരില് നിന്ന് ഉണ്ടായത്. തിരഞ്ഞുപിടിച്ച് ഉപദ്രവം പതിവായപ്പോള് പ്രിന്‍സിപ്പാളിനെ കണ്ട് കാര്യങ്ങള് കരഞ്ഞ് പറഞ്ഞു. പക്ഷെ പ്രിന്‍സിപ്പാളിന്റെ പ്രതികരണം തീര്‍ത്തും നിരാശാ ജനകമാണെന്നും നിഖില പറഞ്ഞു.\nഅങ്ങേഅറ്റം മനസ് മടുത്താണ് ജീവിതം അവസാനിപ്പിക്കാന് പോലും തീരുമാനിച്ചത്. കൂട്ടുകാര്‍ക്കെങ്കിലും മികച്ച പഠനത്തിന് അവസരം കിട്ടട്ടെ എന്ന് മാത്രമാണ് കരുതിയത് എന്നും നിഖില പറഞ്ഞു. വിവിധ കേസുകളില് പ്രതിയാകുന്ന എസ്എഫ്‌ഐ പ്രവര്‍ത്തകര് ഒളിവില് കഴിയുന്നത് പോലും കോളേജിന് അകത്താണ്. പൊലീസിനെ ആക്രമിച്ച കേസില് പ്രതിയാക്കപ്പെട്ടവര് ഒളിവില് താമസിച്ചത് ക്യാമ്പസിനകത്താണ്. യൂണിറ്റ് റൂമെന്ന് പറയുന്ന സംവിധാനം കോളേജിന് അകത്ത് ഉണ്ട്. കോളേജ് വിലക്കെടുത്ത പോലെയാണ് എസ്എഫ്‌ഐ നേതാക്കള് പെരുമാറുന്നതെന്നും രാത്രിയും പകലും തോന്നിയപോലെയാണ് സാമസിക്കുന്നതെന്നും മദ്യവും മയക്കുമരുന്നും പോലും ക്യാമ്പസിന് അകത്ത് ഉണ്ടെന്നും നിഖില പറയുന്നു.\nയൂണി. കോളേജ്: ആത്മഹത്യയ്ക്ക് ശ്രമിച്ച നിഖിലയ്ക്ക് ഭീഷണി..!! മൊഴിയെടുക്കാന് അന്വേഷണ സംഘം


മലയാളത്തില് നിന്ന് ജസരിയിലേക്ക് ഒരു സിനിമ; സിന്‍ജാര് സംവിധായകൻ സംസാരിക്കുന്നു\nThiruvananthapuram, First Published 8, Dec 2018, 12:38 PM\nകേരള രാജ്യാന്തര ചലച്ചിത്രോത്സവത്തില് പ്രദര്‍ശിപ്പിക്കുന്ന സിന്‍ജാര് എന്ന സിനിമയുടെ സംവിധായകൻ പാമ്പള്ളി സംസാരിക്കുന്നു. അലീന പി സി നടത്തിയ അഭിമുഖം.\nമികച്ച നവാഗത സംവിധായകന്, ജസരി ഭാഷയിലെ മികച്ച ചിത്രം തുടങ്ങിയ ദേശീയ പുരസ്കാരങ്ങള് സ്വന്തമാക്കിയ സംവിധായകന് പാമ്പള്ളിയുടെ 'സിന്‍ജാര്' 23ാമത് രാജ്യാന്തര ചലച്ചിത്ര മേളയില് പോട്ട്പൂരി വിഭാഗത്തില് പ്രദര്‍ശനത്തിനുണ്ട്. ലക്ഷദ്വീപിലെ ജസരിഭാഷയിലെടുത്ത ആദ്യ ചിത്രമാണ് സിന്‍ജാര്. ഐഎസ്ഐഎസ് ഭീകരരടെ പിടിയില്‍പെട്ടുപോകുന്ന രണ്ട് സാധാരണക്കാരായ സ്ത്രീകളും അവരുടെ പോരാട്ടവും തിരിച്ച് സ്വന്തം നാട്ടിലെത്തുമ്പോള് അവര് നേരിടുന്ന പ്രതിസന്ധികളുമാണ് ചിത്രത്തിന്‍റെ പ്രമേയം. ചിത്രത്തിന്റെ വിശേഷങ്ങള് പാമ്പള്ളി ഏഷ്യാനെറ്റ് ന്യൂസ് ഓണ്‍ലൈനുമായി പങ്കുവയ്‍ക്കുന്നു. അലീന പി സി നടത്തിയ അഭിമുഖം.\nആദ്യത്തെ ഫീച്ചര് ഫിലിം; എന്തുകൊണ്ട് ലക്ഷദ്വീപ് പശ്ചാത്തലത്തില്?\nലക്ഷദ്വീപ് ഭാഷയിലേക്ക് ചിത്രം പോകാനുള്ള പ്രധാന കാരണം തന്നെ അവിടുത്തെ ജസരി ഭാഷയാണ്. പത്ത് ഇരുന്നൂറ് വര്‍ഷമായി അവിടെ നില്‍ക്കുന്ന ഈ സംസാര ഭാഷ നശിച്ചുകൊണ്ടിരിക്കുന്ന അവസ്ഥയിലാണ്. ലക്ഷദ്വീപിലുള്ള ബഹുഭൂരിപക്ഷം ആളുകള് പഠിക്കുന്നതും കൂടുതലും ഇടപഴകുന്നതും കേരളവുമായതുകൊണ്ട് മലയാളത്തിന് അവിടെ വലിയൊരു പങ്കുണ്ട്. പുതിയ തലമുറ സംസാരിക്കുന്നത് മലയാളവും ഇംഗ്ലീഷുമാണ്. പക്ഷേ പഴയ തലമുറിയിലുള്ള മുഴുവന് ആളുകളും സംസാരിക്കുന്നത് ജസരി ഭാഷയിലാണ്.\nപത്ത് വര്‍ഷം കഴിയുന്നതോടെ ഒരുപക്ഷേ സംസാര ഭാഷ തന്നെ ഇല്ലാതാകുമെന്ന അവസ്ഥയുണ്ട്. ജസരി ഭാഷയില് ആദ്യത്തെ സിനിമയാണ് സിന്‍ജാര്. ആ ഭാഷയിലൊരു സിനിമ നിര്‍മ്മിക്കപ്പെട്ടതോട് കൂടിയാണ് ആ ഭാഷയെക്കുറിച്ച് പലരും ചിന്തിക്കുന്നത്. ലക്ഷദ്വീപിലുള്ളവര് വരെ ഞങ്ങളുടെ ഭാഷ ജസരിയാണെന്ന് പറയുന്ന ഒരു ഘട്ടത്തിലേക്ക് എത്തിയതും ഈ ഭാഷയിലില് ഒരു സിനിമ നിര്‍മ്മിക്കപ്പെട്ടതോട് കൂടിയാണ്. മലയാളത്തില് എഴുതപ്പെട്ട സ്ക്രിപ്റ്റ് ലക്ഷദ്വീപിലെ ഒരു മുക്കുവന്‍റെ കഥയായ് മാറ്റി.\nനിര്‍മ്മാതാവ് ഷിബു വി സുശീലനോട് ജസരി ഭാഷയേക്കുറിച്ച് പറഞ്ഞപ്പോള് എങ്കില് എന്തുകൊണ്ട് ആ ഭാഷയില് സിനിമയെടുക്കുന്നതിനെക്കുറിച്ച് ചിന്തിച്ചുകൂടായെന്ന് നിര്‍മ്മാതാവ് ചോദിച്ചു. ഒരുവര്‍ഷത്തോളം ലക്ഷദ്വീപില് ചെന്ന് താമസിച്ച് പഠിച്ചു. ജസരി ഭാഷയ്‍ക്ക് ലിപിയില്ല. അതുകൊണ്ട് തന്നെ മലയാളത്തിലെഴുതിയ തിരക്കഥ മംഗ്ലീഷ് പോലെ ജസരിയിലേക്ക് മാറ്റിയെഴുതി.\nമലയാളത്തില് നിന്ന് ജസരിയിലേക്കുള്ള സിന്‍ജാറിന്‍റെ മാറ്റം?\nമലയാളത്തില് എഴുതിയ തിരക്കഥയാണെങ്കിലും ലക്ഷദ്വീപിന്‍റെ അകത്ത് തന്നെയുള്ള ഒരു കഥയായിട്ടാണ് എഴുതിയത്. ലക്ഷദ്വീപിന്‍റെ അന്തരീക്ഷവും അവിടുത്തെ സംസ്കാരവും തിരക്കഥയിലുണ്ട്. ഭാഷയിലുള്ള മാറ്റം മാത്രമാണ് പിന്നീട് ആവശ്യമായി വന്നത്. ഭാഷാപരമായ മാറ്റത്തിന് വേണ്ടി ലക്ഷദ്വീപില് ഒരുവര്‍ഷം പോയി താമസിക്കേണ്ടി വന്നു.\nഈയൊരു വര്‍ഷക്കാലം കൊണ്ട് ലക്ഷദ്വീപിലെ സാധാരണക്കാരായ ആളുകളെകണ്ട് സംസാരിക്കുകയും അവരുമായി ഇടപഴകുകയും ചെയ്തതു. അവിടെയുള്ള സുഹൃത്തുക്കളോട് ഞാന് മലയാളത്തില് ഡയലോഗ് പറയുകയും അവര് അവരുടെ ഭാഷയില് പറയുകയും അതില് ഏറ്റവും ഉചിതമെന്ന് തോന്നിയ ഡയലോഗ് റെക്കോര്‍ഡ് ചെയ്ത് അത് മലയാളത്തിലേക്ക് എഴുതിയുമാണ് സ്ക്രിപ്റ്റ് തയ്യാറാക്കിയത്.\nചിത്രത്തില് ശ്രിന്ദയും മൈഥലിയുമാണ് പ്രധാന കഥാപാത്രങ്ങള് ചെയ്തത്. വളരെ കരുത്തുറ്റ കഥാപാത്രങ്ങള്. ഐഎസ്ഐഎസ് ഭീകരര് തട്ടിക്കൊണ്ട് പോയി പിന്നീട് അവിടെ നിന്ന് രക്ഷപ്പെട്ട് തിരിച്ച് ലക്ഷദ്വീപിലെത്തപ്പെടുമ്പോള് അവര്‍ക്ക് കുടുംബത്തില് നിന്നും സമൂഹത്തില് നിന്നും ഉണ്ടാകുന്ന അനുഭവങ്ങള്. ഇന്നത്തെ തലമുറയിലുള്ള രണ്ട് സാധാരണക്കാരായ സ്ത്രീകള് എങ്ങനെ ആഗോള ഭീകരവാദത്തെ നേരിടുന്നു, അവര്‍ക്കെതിരെ ശക്തമായ നില്‍ക്കുന്നു എന്നതാണ് ചിത്രത്തിന്‍റെ പ്രധാന കാതല്.\nതീവ്രവാദം, സ്ത്രി ശരീരത്തെക്കുറിച്ചുള്ള സമൂഹത്തിന്‍റെ പരമ്പരാഗത കാഴ്ചപ്പാടുകള്?\nബന്ധങ്ങളും സൗഹൃദങ്ങളും കൂട്ടിയിണക്കപ്പെട്ട കഥകൂടിയാണിത്. അന്‍സാര് എന്ന പ്രധാന കഥാപാത്രത്തിന്‍റെ സഹോദരിയാണ് മൈഥിലി ചെയ്ത കഥാപാത്രം സുഹറ. അന്‍സാര് നിക്കാഹ് കഴിക്കുന്ന സ്ത്രീയാണ് ശ്രിന്ദ ചെയ്ത കഥാപാത്രം ഫിദ. ഫിദയും സുഹ്റയും അടുത്ത സുഹൃത്തുക്കളാണ്. ഇറാഖിലെ സിന്‍ജാർ എന്ന പ്രവിശ്യയിലേക്കാണ് ഇവർ രണ്ടുപേരും ജോലിക്കോ പോവുന്നത്. അവിടെ നിന്ന് തീവ്രവാദികളുടെ കയ്യില് ഇരുവരും പെട്ട് പോവുകയാണ്. രണ്ടുപേരും തിരിച്ച് നാട്ടിലെത്തുമ്പോള് അന്‍സാർ കാമുകിയോടം സഹോദരിയോടും കാണിക്കുന്ന മനോഭാവവും ഈ രണ്ട് സ്ത്രീകള് സമൂഹത്തില് എടുക്കുന്ന തീരുമാനവും വളരെ പ്രധാനമാണ്.\n2014 ലെ സിന്‍ജാര് കൂട്ടക്കൊല?\nമാധ്യമപ്രവര്‍ത്തകനായത് കൊണ്ട് തന്നെ അന്താരാഷ്‍ട വാർത്തകള് ശ്രദ്ധിക്കുമായിരുന്നു. ഒരുപാട് സ്ത്രീകളും പെണ്‍കുട്ടികളും ഇപ്പോഴും ഐഎസ്ഐഎസ് ഭീകരരുടെ ലൈംഗിക അടിമകളായിയുണ്ട്. ഇത്രയും കാലം കഴിഞ്ഞിട്ടും അവരെ രക്ഷപ്പെടുത്താന് ആരും ഒരു ശ്രമവും നടത്തുന്നില്ല. മുപ്പതിനായിരത്തോളം സ്ത്രീകള് ഇപ്പോഴും ഭീകരരുടെ കയ്യില് പെട്ടുകിടപ്പുണ്ട്. അവിടെ നിന്ന് രക്ഷപ്പെട്ട ചില സ്ത്രീകളുടെ അഭിമുഖങ്ങള് കണ്ടിരുന്നു. എന്തുകൊണ്ട് ഈയൊരു വിഷയത്തെ പുറംലോകത്ത് എത്തിച്ചുകൂടായെന്ന ആലോചനയില് നിന്നാണ് ഈ കഥ ഉണ്ടാക്കിയെടുത്തത്. നമ്മുടെ നാട്ടിലെ ഒന്നുമറിയാത്ത രണ്ട് പാവം സ്ത്രീകള് ഭീകരരുടെ ഇടയില് പെട്ടുപോയി തിരിച്ചുവന്നാല് എന്തായിരിക്കും അവസ്ഥയെന്നുള്ള ഒരു ചിന്തയില് നിന്നാണ് കഥയിലേക്കുള്ള യാത്ര.\nLast Updated 8, Dec 2018, 4:19 PM\niffk2018 Interview with pambally


എന്തുകൊണ്ട് ബിജെപി കർണാടകത്തിലെ ഏറ്റവും വലിയ ഒറ്റകക്ഷിയായി? വെറുതെ കിട്ടിയതല്ല ഈ 104 സീറ്റുകൾ.. |9Reasons Why BJP Improved Its Karnataka Standing - Malayalam Oneindia\nകൊല്ലം ബൈപ്പാസില് ഇടതുമുന്നണിക്ക് അഭിമാനിക്കാന് ഒന്നുമില്ല; തെളിവുകള് നിരത്തി രമേശ് ചെന്നിത്തല\nഎന്തുകൊണ്ട് ബിജെപി കർണാടകത്തിലെ ഏറ്റവും വലിയ ഒറ്റകക്ഷിയായി? വെറുതെ കിട്ടിയതല്ല ഈ 104 സീറ്റുകൾ..\nPublished: May 17 2018, 18:00 [IST]\nഎന്തുകൊണ്ട് ബിജെപി കർണാടകത്തിലെ ഏറ്റവും വലിയ ഒറ്റകക്ഷിയായി? | Oneindia Malayalam\nബെംഗളൂരു: കര്‍ണാടക നിയമസഭാ തിരഞ്ഞെടുപ്പില് കോണ്‍ഗ്രസും ബിജെപിയും തമ്മിലായിരുന്നു തീപാറുന്ന പോരാട്ടം നടന്നത്. എന്നാല് അവസാന ഘട്ടം വരെയും മികച്ച പ്രചാരണം നടത്തിയ കോണ്‍ഗ്രസിനെ തള്ളി ബിജെപിയാണ് ഏറ്റവും കൂടുതല് സീറ്റുകള് തൂത്തുവാരിയത്. ബിജെപിയ്ക്ക് നില മെച്ചപ്പെടുത്തിയ പത്ത് കാരണങ്ങള് പരിശോധിക്കാം.\nകര്‍ണാടകത്തില് കോണ്‍ഗ്രസിനെന്ന പോലെ ബിജെപിക്കും നിയമസഭാ തിരഞ്ഞെടുപ്പ് അഭിമാന പോരാട്ടമായിരുന്നു. അധികാരം നിലനിര്‍ത്താന് കോണ്‍ഗ്രസ് മുതിര്‍ന്ന ഇറക്കിയപ്പോള് ബിജെപി പ്രധാനമന്ത്രി നരേന്ദ്രമോദിയെയും അമിത് ഷായേയും പ്രചാരണത്തിനിറങ്ങി. അവസാന ഘട്ടത്തില് ദേശീയ നേതാക്കള് നടത്തിയ കൊണ്ടുപിടിച്ച പ്രചാരണമാണ് ബിജെപിക്ക് വോട്ടുകളായി മാറിയത്. കോണ്‍ഗ്രസിന് വേണ്ടി മുതിര്‍ന്ന നേതാക്കളായ ഗുലാം നബിയും സോണിയാ ഗാന്ധിയും കര്‍ണാടകത്തിലെത്തിയിരുന്നു. തിര‌ഞ്ഞെടുപ്പ് മുന്നില് കണ്ട് മൂന്നോളം തവണയാണ് രാഹുല് ഗാന്ധി കര്‍ണാടക സന്ദര്‍ശിച്ചത്. അഞ്ച് ദിവസത്തിനിടെ മോദി 15 തിരഞ്ഞെടുപ്പ് റാലികളെയാണ് അഭിസംബോധന ചെയ്തത്\nയെദ്യൂരപ്പ പക്ഷത്തിനൊപ്പം ബെല്ലാരി പക്ഷത്തെക്കൂടി ഒരുമിച്ച് നിര്‍ത്താന് കഴിഞ്ഞത് ബിജെപിക്ക് അനുകൂലമായാണ് ഭവിച്ചത്. ഇതുവഴി പാര്‍ട്ടിയ്ക്ക് 65 സീറ്റുകളാണ് അധികമായി ലഭിച്ചത്. 16.7ശതമാനം വോട്ടുകളാണ് ഈ പക്ഷം ബിജെപിയ്ക്ക് നല്‍കിയിട്ടുള്ളത്.\nപ്രധാനമന്ത്രി നരേന്ദ്രമോദിയുടെ തീക്ഷ്ണമായ തിരഞ്ഞെടുപ്പ് പ്രചാരണം ബിജെപിക്ക് മികച്ച ഊര്‍ജ്ജമാണ് സമ്മാനിച്ചത്. കര്‍ണാടക നിയമസഭാ തിര‍ഞ്ഞെടുപ്പിന്റെ അവസാന ഘട്ടത്തില് മോദിയുടെ പ്രചാരണം പാര്‍ട്ടിയ്ക്ക് ദൃഢനിശ്ചയം കൈവരിക്കാനും സഹായിച്ചു. മോദിക്ക് പുറമേ ബിജെപി ദേശീയാധ്യക്ഷന് അമിത് ഷായും പ്രചാരണത്തിനായി സംസ്ഥാനത്തെത്തിയിരുന്നു.\nകര്‍ണാടക നിയമസഭാ തിരഞ്ഞെടുപ്പ് പ്രചാരണത്തിന് യുപി മുഖ്യമന്ത്രി യോഗി ആദിത്യനാഥിന്റെ വരവ് നിര്‍ണായക മാറ്റമാണ് ഉണ്ടാക്കിയിട്ടുള്ളത്. ബിജെപിയ്ക്ക് ഹിന്ദുത്വ വോട്ടുകള് ലഭിക്കുന്നതിന് സഹായിച്ചിട്ടുണ്ട്. പ്രത്യേകിച്ച് ഉയര്‍ന്ന് സമുദായത്തില്‍പ്പെട്ടവരുടെ വോട്ടുകള് ബിജെപിയ്ക്ക് ലഭിക്കുന്നതിനും ആദിത്യനാഥിന്റെ സാന്നിധ്യം വഴിയൊരുക്കിയിട്ടുണ്ട്.\nകര്‍ണാടകത്തിലെ തീര ദേശ ബെല്‍റ്റുകളിലെ ഹിന്ദു- മുസ്ലിം ധ്രുവീകരണമാണ് ബിജെപിക്ക് അനുകൂലമായി ഭവിച്ച മറ്റൊരു ഘടകം. ഇത് ബിജെപിക്ക് 12 അധിക സീറ്റുകളാണ് പാര്‍ട്ടിക്ക് സമ്മാനിച്ചത്. മൊത്തം വോട്ടുകളുടെ 15.7 ശതമാനം വോട്ടുകളാണ് ഇത്തരത്തില് ബിജെപിക്ക് ലഭിച്ചിട്ടുള്ളത്. ഇത് 25- 30 ശതമാനം വരെ മുസ്ലിം വോട്ടുകള് ലഭിക്കുന്നതിനും പാര്‍ട്ടിയെ സഹായിച്ചിട്ടുണ്ട്. കര്‍ണാടത്തിലെ ടൗണുകള് കേന്ദ്രീകരിച്ചാണ് ബിജെപിക്ക് 24 ഓളം സീറ്റുകള് ലഭിച്ചത്.\nവൊക്കലിംഗ വോട്ടുകളുടെ സ്വാധീനം\nകോണ്‍ഗ്രസിന് വൊക്കലിംഗത്തിന്റെ സമുദായത്തില് നിന്നുള്ള പിന്തുണ കുറഞ്ഞതും ജനതാദളിന് പിന്തുണ പ്രഖ്യാപിച്ചതും ബിജെപിക്ക് അനുകൂലമായി ഭവിച്ചു. വൊക്കലിംഗ ഭൂരിപക്ഷ പ്രദേശങ്ങള് കോണ്‍ഗ്രസിനെ ഉപേക്ഷിച്ചത് കോണ്‍ഗ്രസ് വോട്ടുകളില് കുറവുവരുത്തിയിരുന്നു. കോണ്‍ഗ്രസിന് നഷ്ടമായ വൊക്കലിംഗ വോട്ടുകള് ജെഡിഎസിനും ബിജെപിയ്ക്കും അനുകൂല ഘടകമായി മാറുകയും ചെയ്തുു.\n62 ലിംഗായത്ത് സീറ്റുകളില് 37 എണ്ണമാണ് ബിജെപിക്ക് ലഭിച്ചത്. ലിംഗായത്തുകള്‍ക്ക് ന്യൂനപക്ഷ പദവി നല്‍കാനുള്ള സിദ്ധരാമയ്യയുടെ നീക്കം കോണ്‍ഗ്രസിന് തിരിച്ചടിയാണ് നല്‍കിയത്. ബിജെപിക്ക് കര്‍ണാടക നിയമസഭാ തിരഞ്ഞെടുപ്പില് മികച്ച പ്രകടനം കാഴ്ചവെക്കാന് ബിജെപിയെ സഹായിച്ചത് ഇതേ ലിംഗായത്തുകളാണ്.\nതിരഞ്ഞെടുപ്പിനോട് അനുബന്ധിച്ച് വോട്ടര്‍മാരിലേക്ക് ഒഴുകിയ പണവും മദ്യവുമാണ് ബിജെപിയ്ക്ക് അനുകൂലമായി ഭവിച്ചത്. നേരത്തെ കോണ്‍ഗ്രസ് ചെലവഴിച്ചതിനേക്കാള് അഞ്ചിരട്ടി തുകയാണ് ബിജെപി തിരഞ്ഞെടുപ്പിന് മുന്നോടിയായി ചെലവഴിച്ചതെന്നാണ് പ്രാദേശിക റിപ്പോര്‍ട്ടുകള്. എന്നാല് ഇക്കാര്യം സ്ഥിരീകരിക്കപ്പെട്ടിട്ടില്ല.\nജെഡിഎസ്- ബിജെപി സഖ്യം??\nകര്‍ണാടകത്തില് ജനതാദള് രഹസ്യമായി ബിജെപിയുമായി സഖ്യമുണ്ടാക്കുമെന്ന ആരോപണമുയര്‍ന്നിരുന്നു. ഇത് ജനതാദളിന് ലഭിക്കുന്ന മുസ്ലിം വോട്ടുകളില് വോട്ടുകളില് ഗണ്യമായ കുറവ് വരുത്തി. ജെഡിഎസിന്റെ ശക്തികേന്ദ്രങ്ങളിലെ വോട്ടുകള് ഇതോടെ ബിജെപിക്കാണ് ലഭിച്ചത്.\nമോദിയു‍ടെ പ്രശസ്തിയില് ആകൃഷ്ടരായ കര്‍ണാടകത്തിലെ യുവാക്കളാണ് ബിജെപിക്ക് അനുകൂലമായി നീക്കം നടത്തിയത്. ലിംഗായത്തില് സമുദായത്തില് നിന്നുള്ള യുവാക്കളുടെ വോട്ടുകളും ബിജെപിയ്ക്ക് വീഴുന്നതില് ഇത് നിര്‍ണായക സ്വാധീനം ചെലുത്തിയിട്ടുണ്ട്. മോദിയുടെ സ്വാധീനമാണ് കര്‍ണാടകത്തില് ബിജെപിയുടെ വോട്ടുകള്‍ക്ക് അടിത്തറ പാകിയ മറ്റൊരു ഘടകം.\nkarnataka election 2018 assembly election 2018 karnataka bengaluru bjp congress jds തിരഞ്ഞെടുപ്പ് 2018 നിയമസഭ തിരഞ്ഞെടുപ്പ് കർണാടക ബെംഗളൂരു കോണ്‍ഗ്രസ് ബിജെപി ജനതാദള്\nThe youth - especially young Lingayat voters - are stillastrong vote base for Modi. The PM's popularity amongst the youth is solid.\nStory first published: Thursday, May 17, 2018, 18:00 [IST]\nശബരിമലയിൽ ദർശനം നടത്തിയത് ആക്റ്റിവിസ്റ്റുകളെന്ന് മുഖ്യമന്ത്രി സമ്മതിച്ചു: കെ മുരളീധരൻ\nകാട്ടാക്കടയിൽ കഞ്ചാവ് വേട്ട: 2.400കിലോഗ്രാം കഞ്ചാവ് പിടികൂടി, കഞ്ചാവ് കടത്തിയ മൂന്ന് പേർ അറസ്റ്റിൽ!!\nകണ്ണൂർ വിമാനം- മൃതദേഹ നിരക്ക്: യാത്ര സമിതി എയർ ഇന്ത്യ മാനേജ്മെന്റ്മായി കൂടിക്കാഴ്ച നടത്തി,


കടുവ ഇപ്പോഴും ജീവനോടെയുണ്ട്; മധ്യപ്രദേശിലെ വോട്ടര്‍മാരോട് ശിവരാജ് സിങ് ചൗഹാന്\nതന്‍റെ നിയോജക മണ്ഡലത്തില് വോട്ടര്‍മാരെ അഭിസംബോധന ചെയ്യവേയാണ് ശിവരാജ് സിങ് ചൌഹാന് ഇങ്ങനെ പറഞ്ഞത്.\n20 Dec, 2018 at 07:58 AM\n"നിങ്ങള്‍ക്ക് എന്ത് സംഭവിക്കുമെന്ന് ഓര്‍ത്ത് ആരും വിഷമിക്കേണ്ടതില്ല. ഞാനിപ്പോഴും ഇവിടെ തന്നെയുണ്ട്. കടുവ ഇപ്പോഴും ജീവനോടെയുണ്ട് (ടൈഗള് അഭി സിന്ദാ ഹേ). ഞാന് ഇവിടെയുള്ളിടത്തോളം നിങ്ങളെ ഉപദ്രവിക്കുന്ന കാര്യം ആര്‍ക്കും ചിന്തിക്കാന് പോലും കഴിയില്ല", മധ്യപ്രദേശിലെ മുന് മുഖ്യമന്ത്രി ശിവരാജ് സിങ് ചൌഹാന് പറഞ്ഞു.\nതന്‍റെ നിയോജക മണ്ഡലമായ ബുധ്‌നിയില് വോട്ടര്‍മാരെ അഭിസംബോധന ചെയ്യവേയാണ് ശിവരാജ് സിങ് ചൌഹാന് ഇങ്ങനെ പറഞ്ഞത്. സല്‍മാന് ഖാന് ചിത്രമായ 'ടൈഗര് അഭി സിന്ദാ ഹേ' പരാമര്‍ശിച്ചാണ് അദ്ദേഹം വോട്ടര്‍മാര്‍ക്ക് താന് ഇവിടെ തന്നെ ഉണ്ടെന്നും ജനങ്ങള് സുരക്ഷിതരായിരിക്കുമെന്നും വാഗ്ദാനം ചെയ്തത്.\nശിവരാജ് സിങ് തന്‍റെ മണ്ഡലത്തില് ജയിച്ചെങ്കിലും ബി.ജെ.പിക്ക് മധ്യപ്രദേശില് അധികാരത്തിലെത്താനായില്ല. 230ല് 114 സീറ്റുകള് നേടി കോണ്‍ഗ്രസാണ് സര്‍ക്കാര് രൂപീകരിച്ചത്. ബി.ജെ.പിയുടെ നേട്ടം 109 സീറ്റില് ഒതുങ്ങി.\nBJPMadhya PradeshShiv Raj Singh ChouhanMadhya Pradesh Legislative Assembly election, 2018\nഡ്യൂറന്റ് കപ്പ് ഫുട്‌ബോള് കിരീടം കേരള എഫ്.സിക്ക്


ട്രാൻസ്‌ഫർ റൗണ്ടപ്പ്: മാഞ്ചസ്റ്റർ യുണൈറ്റഡ് താരത്തെ മൗറീന്യോക്ക് വേണം, ലിയോൺ താരത്തിലുള്ള താല്പര്യമുപേക്ഷിച്ച് റയൽ\nManchester United v Crystal Palace - Premier League / Pool/Getty Images\n1. വാൻ ഡി ബീക്കിനെ റോമയിലെത്തിക്കാൻ മൗറീന്യോ\nമാഞ്ചസ്റ്റർ യുണൈറ്റഡിൽ അവസരങ്ങളില്ലാതെ ബുദ്ധിമുട്ടുന്ന വാൻ ഡി ബീക്കിനെ റോമയിലെത്തിക്കാൻ മൗറീന്യോക്ക് താൽപര്യമുണ്ടെന്ന് കാൽസിയോ മെർകാടോ റിപ്പോർട്ടു ചെയ്യുന്നു. അയാക്‌സിൽ നിന്നും നാൽപതു മില്യൺ പൗണ്ട് നൽകി മാഞ്ചസ്റ്റർ യുണൈറ്റഡ് സ്വന്തമാക്കിയ താരത്തെ 26 മില്യൺ പൗണ്ടിനു റോമയിലെത്തിക്കാമെന്നാണ് മൗറീന്യോ കണക്കു കൂട്ടുന്നത്.\n2. ലിയോൺ താരത്തിനു വേണ്ടി അമ്പതു മില്യൺ മുടക്കില്ലെന്ന് റയൽ മാഡ്രിഡ്\nലിയോൺ മിഡ്‌ഫീൽഡറായ ഹൗസ്സം അവോറിനെ സ്വന്തമാക്കാൻ താല്പര്യമുണ്ടെങ്കിലും താരത്തിനു വേണ്ടി ലിയോൺ ആവശ്യപ്പെടുന്ന തുക നൽകാൻ താൽപര്യമില്ലെന്ന് കാൽസിയോ മെർകാടോ റിപ്പോർട്ടു ചെയ്യുന്നു. യൂറോപ്പിലെ നിരവധി ക്ലബുകൾക്ക് താൽപര്യമുള്ള ഇരുപത്തിരണ്ടുകാരനായ താരത്തിനു വേണ്ടി അമ്പതു മില്യൺ യൂറോയാണ് ലിയോൺ ആവശ്യപ്പെടുന്നത്.\n3. അറഹോയെ സ്വന്തമാക്കാൻ എവർട്ടൺ രംഗത്ത്\nബാഴ്‌സലോണ പ്രതിരോധ താരമായ റൊണാൾഡ് അറഹോയെ സ്വന്തമാക്കാൻ പ്രീമിയർ ലീഗ് ക്ലബായ എവർട്ടൺ ശ്രമം നടത്തുന്നു. ഫാബ്രിസിയോ റൊമാനോയാണ് ഇക്കാര്യം പുറത്തുവിട്ടത്. ഈ സീസണിൽ 29 മത്സരങ്ങളിൽ ബാഴ്‌സക്കു വേണ്ടി കളിക്കാനിറങ്ങിയ ഇരുപത്തിരണ്ടുകാരനായ യുറുഗ്വായ് താരത്തിനു പക്ഷെ ഇപ്പോഴും ടീമിൽ സ്ഥിരസാന്നിധ്യമാവാൻ കഴിഞ്ഞിട്ടില്ല.\n4. ഫെർണാണ്ടിന്യോക്ക് പകരക്കാരനെ കണ്ടെത്തി മാഞ്ചസ്റ്റർ സിറ്റി\nഡെയിലി സ്റ്റാറിന്റെ റിപ്പോർട്ടുകൾ പ്രകാരം ബ്രൈറ്റണിന്റെ ബിസൗമയെ ടീമിലെത്തിക്കാൻ മാഞ്ചസ്റ്റർ സിറ്റി ഒരുങ്ങുന്നു. ഈ സീസണോടെ ക്ലബ് വിടാൻ സാധ്യതയുള്ള ഫെർണാണ്ടിന്യോക്ക് പകരക്കാരനായി മുപ്പതു മില്യൺ പൗണ്ട് മുടക്കി താരത്തെ ടീമിലെത്തിക്കാമെന്നാണ് സിറ്റി കണക്കു കൂട്ടുന്നത്. അതേസമയം മുപ്പത്തിയാറുകാരനായ ഫെർണാണ്ടിന്യോക്ക് ഒരു വർഷത്തേക്കു കൂടി കരാർ പുതുക്കി നൽകാനും സിറ്റിക്ക് താൽപര്യമുണ്ട്.\n5. ചെൽസിയുമായി ജോർജിന്യോ കരാർ പുതുക്കിയേക്കും\nകഴിഞ്ഞ മാസം ഇറ്റലിയിലേക്ക് തിരിച്ചു പോകാൻ ആഗ്രഹം പ്രകടിപ്പിച്ച ചെൽസി മധ്യനിര താരം ജോർജിന്യോ തീരുമാനം മാറ്റിയെന്ന് റിപ്പോർട്ടുകൾ. പ്രമുഖ ട്രാൻസ്‌ഫർ എക്സ്പെർട്ടായ ഫാബ്രിസിയോ റൊമാനോ പുറത്തു വിട്ട വിവരങ്ങൾ പ്രകാരം ചെൽസിയുമായി കരാർ പുതുക്കാൻ താരത്തിനു താൽപര്യമുണ്ട്. മൂന്നു സീസണുകളിലായി 92 മത്സരങ്ങൾ ചെൽസിക്കു വേണ്ടി കളിച്ച താരം 12 ഗോളും മൂന്നു അസിസ്റ്റും സ്വന്തമാക്കിയിട്ടുണ്ട്.\n6. പിഎസ്‌ജിയിൽ തൃപ്തനാണെന്ന് ഫ്ലോറൻസി\nFC Metz v Paris Saint-Germain - Ligue 1 Uber Eats / Eurasia Sport Images/Getty Images\nപിഎസ്‌ജിയിൽ തൃപ്‌തനാണെങ്കിലും അടുത്ത സീസണിൽ ഫ്രഞ്ച് ലീഗിൽ തന്നെ തുടരുമോയെന്ന കാര്യത്തിൽ ഉറപ്പില്ലെന്ന് പ്രതിരോധനിര താരം അലെസാൻഡ്രോ ഫ്ലോറൻസി. മുപ്പതുകാരനായ താരം ഒരു വർഷത്തെ ലോൺ കരാറിലാണ് റോമയിൽ നിന്നും ഫ്രാൻസിലെത്തിയത്. ഈ സീസണിൽ ടീമിലെ പ്രധാന താരങ്ങളിൽ ഒരാളായിരുന്നു ഫ്ലോറൻസി.\n7. ഡോണറുമ മിലാൻ വിട്ടേക്കും\nAC Milan v Benevento Calcio - Serie A / Emilio Andreoli/Getty Images\nഈ സമ്മർ ട്രാൻസ്‌ഫർ ജാലകത്തിൽ എസി മിലാൻ ഗോൾകീപ്പർ ജിയാൻലൂയിജി ഡോണറുമ ക്ലബ് വിടാൻ സാധ്യത. ഇറ്റാലിയൻ ഗോൾകീപ്പർ ഇത് വരെയും ക്ലബുമായി കരാർ പുതുക്കാൻ തയ്യാറാകാത്തതിനാൽ ചെൽസി, യുവന്റസ് എന്നീ ക്ളബുകളിലേക്ക് ചേക്കേറാൻ സാധ്യതയുണ്ടെന്നും ആർഎംസി സ്‌പോർട് പുറത്തുവിട്ടു.


Cricket Archives - DailyKerakam\nഐപിഎൽ സെപ്റ്റംബർ 19 മുതൽ നവംബർ എട്ടു വരെ യുഎഇയിൽ…\nJuly 24, 2020 Breaking News, Latest News, National, News, Slider, Sports 0\nഐപിഎൽ (ഇന്ത്യൻ പ്രീമിയർ ലീഗ്) പതിമൂന്നാമത് സീസൺ എപ്പോൾ ആരംഭിക്കുമെന്നതു സംബന്ധിച്ച് അന്തിമ തീരുമാനമായി. സെപ്റ്റംബർ 19 മുതൽ നവംബർ എട്ടു വരെയാണ് ഈ വർഷം ഐപിഎൽ നടക്കുക. ഐപിഎൽ ചെയർമാൻ ബ്രിജേഷ് പട്ടേലാണ് ഇക്കാര്യം സ്ഥിരീകരിച്ചത്. ഐപിഎല്ലിൻറെ സമയക്രമം ബിസിസിഐ അനൗദ്യോഗികമായി ടീമുകളെ അറിയിച്ചു. ഐപിഎൽ ഭരണസമിതി യോഗം ഉടൻ ചേരും. എങ്കിലും ടൂർണമെൻറിൻറെ സമയക്രമം തീരുമാനമായിട്ടുണ്ട്. സെപ്റ്റംബർ 19 മുതൽ നവംബർ എട്ടു വരെയാണ് ഈ വർഷം …\nഇന്ത്യ ശ്രീലങ്ക ടി20 പരമ്പര മൂന്നാമത്തെ മത്സരം പൂനെയില്..!\nJanuary 9, 2020 Breaking News, Latest News, Sports 0\nഇന്ത്യയും ശ്രീലങ്കയും തമ്മിലുള്ള ടി20 പരമ്ബരയിലെ മൂന്നാമത്തെ മത്സരം നാളെ പൂനെയില് നടക്കും. മത്സരം മഹാരാഷ്ട്ര ക്രിക്കറ്റ് അസോസിയേഷന് സ്റ്റേഡിയത്തില് രാത്രി ഏഴു മണിക്കാണ് മല്‍സരം ആരംഭിക്കുക. പരമ്പര സ്വന്തമാക്കുക എന്ന ലക്ഷ്യത്തോടെയാണ് ഇന്ത്യന് ടീം നാളെ ഇറങ്ങുക. ടി20 പരമ്പരയില് തുടര്‍ച്ചയായ രണ്ടാം ജയം തേടിയാണ് ഇറങ്ങുന്നത്. ഇന്‍ഡോറില് നടന്ന രണ്ടാം ടി20യില് ഏഴു വിക്കറ്റിനായിരുന്നു ഇന്ത്യയുടെ ജയം.\nJanuary 9, 2020 Breaking News, Sports 0\nദക്ഷിണാഫ്രിക്കക്കെതിരെയുള്ള രണ്ടാം ടെസ്റ്റില് വമ്പന് ജയവുമായി ഇംഗ്ലണ്ട്. കേപ്ടൗണില് നടന്ന മല്‍സരത്തില് 189 റണ്‍സിനാണ് ഇംഗ്ലണ്ട് ദക്ഷിണാഫ്രിക്കയെ തോല്‍പ്പിച്ചത്. വിജയത്തില് നിര്‍ണ്ണായക പങ്കുവഹിച്ച ഓള് റൗണ്ടര് ബെന് സ്റ്റോക്സിന് അപൂര്‍വ നേട്ടം സ്വന്തമാക്കി. ഒരു മത്സരത്തില് നൂറില് കൂടുതല് റണ്‍സും മൂന്ന് വിക്കറ്റും ആറ് ക്യാച്ചും നേടുന്ന താരമെന്ന നേട്ടമാണ് ബെന് സ്‌റ്റോക്സ് സ്വന്തമാക്കിയത്. ഇങ്ങനെ നേട്ടം സ്വന്തമാക്കുന്ന മൂന്നാമത്തെ താരമാണ് സ്റ്റോക്സ്. 1912ല് ഫ്രാങ്ക് വൂളിയും 2012 ല് …\nJanuary 1, 2020 Sports 0\nശ്രീലങ്കയ്ക്കെതിരായ രണ്ടാം ക്രിക്കറ്റ് ടെസ്റ്റില് പാക്കിസ്ഥാന് 263 റണ്‍സിന്‍റെ മിന്നും ജയം. ഇതോടെ രണ്ട് ടെസ്റ്റ് മത്സര പരമ്ബര 1-0 എന്ന നിലയില് പാക്കിസ്ഥാന് നേടി. ആദ്യ മത്സരം സമനിലയില് കലാശിച്ചിരുന്നു. 476 റണ്‍സ് വിജയലക്ഷ്യം പിന്തുടര്‍ന്ന ലങ്ക രണ്ടാം ഇന്നിംഗ്സില് 212 റണ്‍സിന് ഓള്‍ഒൗട്ടായി. 31 റണ്‍സ് മാത്രം വഴങ്ങി അഞ്ച് വിക്കറ്റ് വീഴ്ത്തിയ കൗമാരക്കാരന് പേസര് നസീം ഷായാണ് ലങ്കയെ തകര്‍ത്തത്. ഒഷ്ഹാഡ ഫെര്‍ണാണ്ടോയുടെ സെഞ്ചുറിയും (102), …\nമുംബൈ : ശ്രീലങ്കയ്‌ക്കെതിരായ ടി20 പരമ്പരയ്ക്കും ഓസ്‌ട്രേലിയയ്‌ക്കെതിരായ ഏകദിന പരമ്പരയ്ക്കുമുള്ള ടീമിനെ പ്രഖ്യാപിച്ചു. പരിക്കിനെ തുടര്‍ന്ന് വിശ്രമത്തിലായിരുന്ന ജസ്പ്രിത് ബുമ്രയും ശിഖര് ധവാനും ടീമില് തിരിച്ചെത്തിയിട്ടുണ്ട്. ശ്രീലങ്കയ്‌ക്കെതിരായ ടി20 സ്‌ക്വാഡില് സഞ്ജുവിനെ ഉള്‍പ്പെടുത്തിയിട്ടുണ്ട് വെസ്റ്റിൻഡീസ് ആയിട്ടുള്ള T20 ടൂർണമെന്റിൽ ടീമിൽ ഉണ്ടായിരുന്നുവെങ്കിലും സഞ്ജു ഒരു മത്സരം പോലും കളിച്ചിരുന്നില്ല. റിസര്‍വ്വ് ഓപ്പണറായാണ് സഞ്ജുവിനെ പരിഗണിച്ചിരിക്കുന്നത്. ശ്രീലങ്കയ്‌ക്കെതിരായ മത്സരത്തില് രോഹിത് ശര്‍മ്മയ്ക്ക് വിശ്രമം അനുവദിച്ചിട്ടുണ്ട്. വിക്കറ്റ് കീപ്പറായി ഋഷഭ് പന്ത് തന്നെയാണ് …\nഇന്ത്യന് ടീമില് അഴിച്ചുപണി; പരമ്പരയിലേക്ക് തിരികെ വരാന് ഇന്ത്യ ഇന്ന് ആസ്ട്രേലിയയക്കെതിരെ..!\nവരും ദിവസങ്ങളിൽ കേരളത്തിൽ വ്യാപക മഴ; കനത്ത ജാഗ്രതാ നിർദേശം…


ബിജു മേനോനെ പിടിച്ചു സംഘിയാക്കിയവരോട് ഇത്രമാത്രമാണ് പറയാനുള്ളത് എന്ന് താരങ്ങൾ - metromatinee.com Lifestyle Entertainment & Sports\nബിജു മേനോനെ പിടിച്ചു സംഘിയാക്കിയവരോട് ഇത്രമാത്രമാണ് പറയാനുള്ളത് എന്ന് താരങ്ങൾ\nമലയാളികളുടെ പ്രിയ സിനിമ താരമാണ് സുരേഷ് ഗോപി . മലയാള സിനിമയിലേക്ക് തിരിച്ചെത്തി അഭിനയിക്കുമെന്ന് ആരാധകർ കാത്തിരിക്കുന്നതിനു ഇടയിൽ ആണ് താരം വീണ്ടും രാഷ്ട്രീയത്തിലേക്ക് ഇറങ്ങുന്നത് .ഇത്തവണ താരം മത്സരിക്കുന്നത് കേരളത്തിന്റെ സാംസ്കാരിക തലസ്ഥാനമായ തൃശൂരിലാണ് .തൃശൂരിൽ ഇലക്ഷൻ പ്രചാരണത്തിനിടെ ആണ് തൃശൂരിന്റെ സ്വന്തം അമരക്കാരനായ ബിജു മേനോൻ സുരേഷ് ഗോപിക്ക് പിന്തുണ അറിയിച്ചു രംഗത്ത് എത്തിയത് . എന്നാൽ ഈ പിന്തുണയുടെ പേരിൽ ഒരുപാട് പഴി കേൾക്കേണ്ടി വന്നു ബിജു മേനോന് .എന്നാൽ ബിജു മേനോന് പിന്തുണ അറിയിച്ചു എത്തിയിരിക്കുകയാണ് സിനിമ താരങ്ങൾ\nസ്‌നേഹപൂര്‍വ്വം സുരേഷ് ഗോപിയോടൊപ്പം എന്ന് പേരിട്ട പരിപാടിയില് ബിജു മേനോന്, പ്രിയ പ്രകാശ് വാര്യര്, ജി സുരേഷ് കുമാര് തുടങ്ങിയവര് പങ്കെടുത്തിരുന്നു. താരങ്ങളും കൂടി എത്തിയപ്പോള് പ്രചാരണത്തിന് മാറ്റ് കൂടുകയായിരുന്നു. സഹപ്രവര്‍ത്തകനുമപ്പുറത്ത് തന്റെ ജ്യേഷ്ഠന്‍രെ സ്ഥാനത്താണ് താന് സുരേഷ് ഗോപിയെ കാണുന്നതെന്നും ഏത് സമയത്തും എന്ത് കാര്യത്തിനായും അദ്ദേഹത്തെ വിളിക്കാമെന്നും ബിജു മേനോന് പറഞ്ഞിരുന്നു. തന്റെ വിവാഹത്തിനിടയിലെ രസകരമായ സംഭവത്തെക്കുറിച്ചും അദ്ദേഹം വ്യക്തമാക്കിയിരുന്നു. സുരേഷ് ഗോപിയെപ്പോലൊരാളെ ലഭിക്കുന്നത് തൃശ്ശൂരിന്റെ ഭാഗ്യമായിരിക്കുമെന്നും അദ്ദേഹം പറഞ്ഞിരുന്നു. സോഷ്യല് മീഡിയയിലൂടെ പരിപാടിയുടെ വീഡിയോ വൈറലായി മാറിയതിന് പിന്നാലെയായാണ് താരത്തിനെതിരെ കടുത്ത വിമര്‍ശനം ഉയര്‍ന്നുവന്നത്, സഭ്യമല്ലാത്ത തരത്തിലുള്ള കമന്റുകളും ഉയര്‍ന്നുവന്നിരുന്നു. ഈ വിഷയത്തില് പ്രതികരണവുമായെത്തിയിരിക്കുകയാണ് സുരേഷ് ഗോപി.\nബിജു മേനോന് തനിക്ക് സഹോദരതുല്യനാണെന്നും അദ്ദേഹം തനിക്ക് വോട്ടഭ്യര്‍ത്ഥിച്ചിട്ടില്ലെന്നും സുരേഷ് ഗോപി പറയുന്നു. സോഷ്യല് മീഡിയയിലൂടെ താരത്തിനെതിരെ കടുത്ത വിമര്‍ശനങ്ങള് ഉയര്‍ന്നുവന്നതിന് പിന്നാലെയായാണ് അദ്ദേഹം ഇക്കാര്യത്തില് പ്രതികരണവുമായെത്തിയത്. ഇപ്പോഴത്തെ സൈബര് ആക്രണം വളരെ മോശപ്പെട്ട കാര്യമാണെന്നും ബിജു മേനോനെ സംരക്ഷിക്കുന്നതിനായി ഏതറ്റം വരെ പോവാനും താന് തയ്യാറാണെന്നും അദ്ദേഹം പറയുന്നു. വിവിധ മാധ്യമങ്ങള്‍ക്ക് നല്‍കിയ പ്രതികരണത്തിനിടയിലാണ് അദ്ദേഹം ഇക്കാര്യം വ്യക്തമാക്കിയത്.\nകഴിഞ്ഞ നിയമസഭ തിരഞ്ഞെടുപ്പില് താരങ്ങള് എവിടെയൊക്കെ പോയിട്ടുണ്ടെന്ന കാര്യം പരിശോധിക്കണമെന്നും അദ്ദേഹം പറയുന്നു. ആ കളി കൈയ്യില് വെച്ചാല് മതി. ബിജു മേനോന് വന്ന് തനിക്കായി വോട്ട് ചോദിച്ചിട്ടില്ല. തന്നെ സഹോദരതുല്യനായി കാണുന്ന അദ്ദേഹത്തിന് തനിക്ക് വേണ്ടി സംസാരിക്കാന് പാടില്ലേയെന്നും അതില് എന്താണ് പ്രശ്‌നമെന്നും സുരേഷ് ഗോപി ചോദിക്കുന്നു. എന്ത് വില കൊടുത്തും താന് ബിജുവിനെ സംരക്ഷിക്കുമെന്നും അദ്ദേഹം പറയുന്നു.\nസുരേഷ് ഗോപിക്ക് പിന്തുണ പ്രഖ്യാപിച്ചെത്തിയ ബിജു മേനോന് എതിരായുള്ള സൈബര് ആക്രമണം ഇപ്പോഴും അതോ പോലെ തുടരുകയാണ്. അദ്ദേഹത്തിന്‍രെ ഫേസ്ബുക്ക് പേജിലൂടെയാണ് വിമര്‍ശകര് കൊലവിളി നടത്തുന്നത്. അശ്ലീലകരമായ തരത്തിലുള്ള കമന്റുകള് വരെ പേജിലുണ്ട്. സ്വന്തം നിലപാട് വ്യക്തമാക്കി സംഘിയാണെന്ന് തെളിയിച്ച താരത്തോട് യോജിപ്പില്ലെന്നാണ് വിമര്‍ശകര് പറയുന്നത്. ഇത്തരത്തിലൊരു നീക്കം നിങ്ങളില് നിന്നും പ്രതീക്ഷിച്ചില്ലെന്ന് പറഞ്ഞവരും കുറവല്ല.\nബിജു മേനോന് പിന്തുണ അറിയിച്ച് സംവിധായകനായ മേജര് രവിയും രംഗത്തെത്തിയിട്ടുണ്ട്. ഫേസ്ബുക്ക് പോസ്റ്റിലൂടെയാണ് അദ്ദേഹം കാര്യങ്ങള് വിശദീകരിച്ചത്. ഒരാളെ മാനസികമായോ സാരീരികമായോ വാക്കുകള് കൊണ്ടോ ആക്രമിക്കുന്നതിന് പകരം തിരഞ്ഞെടുപ്പ് സമയങ്ങളില് ഉദാരമനസ്‌കതയോടെ പെരുമാറാന് ശ്രമിക്കണമെന്ന് മേജര് രവി പറയുന്നു. സൗഹൃദത്തെ മനസ്സിലാക്കുകയും അതിനെ വിലകല്‍പ്പിക്കുകയും ചെയ്യൂ. ഇത്തരം തരംതാണ ആക്രമണങ്ങളില് നിന്നും വേറിട്ട് നില്‍ക്കൂവെന്നുമായിരുന്നു അദ്ദേഹത്തിന്‍രെ കുറിപ്പ്.\nബിജു മേനോനെ പിന്തുണച്ച് അജു വര്‍ഗീസും ഗോകുല് സുരേഷും എത്തിയിരുന്നു. ഇവര്‍ക്ക് പിന്നാലെയായാണ് സന്തോഷ് പണ്ഡിറ്റും ഇക്കാര്യത്തെക്കുറിച്ചുള്ള അഭിപ്രായം വ്യക്തമാക്കി രംഗത്തെത്തിയത്. നിരവധി പേരാണ് അദ്ദേഹത്തിന്‍രെ പോസ്റ്റ് ഷെയര് ചെയ്തിട്ടുള്ളത്. പ്രമുഖ നട൯ ബിജു മേനോ൯ സ൪ തന്ടെ കൂട്ടുകാരനും, സഹപ്രവ൪ത്തകനുമായ പ്രമുഖ നടനു വേണ്ടി തിരഞ്ഞെടുപ്പ് പ്രചാരണത്തില് പങ്കെടുത്തുവെന്ന് പറഞ്ഞ് അദ്ദേഹത്തെ ചില൪ ചെറുതായ് എതി൪ത്തു കമന്‍റുകള് ഇടുന്നത് ശ്രദ്ധയില്‍പ്പെട്ടു. നമ്മള് ഇഷ്ടപ്പെടുന്ന സിനിമാ, ക്രിക്കറ്റ് താരങ്ങള് നമ്മള് ഇഷ്ടപ്പെടുന്ന പാ൪ട്ടിക്കേ വോട്ടു ചെയ്യാവൂ, നമ്മള് ഇഷ്ടപ്പെട്ട പാ൪ട്ടിക്കു വേണ്ടിയേ പ്രവ൪ത്തിക്കാവൂ…നമ്മള് ചിന്തിക്കുന്ന പോലെയെ ചിന്തിക്കാവൂ, തുടങ്ങിയ കാര്യങ്ങള് ശരിയാണോ എന്നായിരുന്നു അദ്ദേഹത്തിന്‍റെ ചോദ്യം.\nകേരള ചരിത്രത്തില് ഇതിന് മുമ്ബും , ഇപ്പോഴും എത്രയോ താരങ്ങള് പരസ്യമായ് തങ്ങളുടെ രാഷ്ട്രീയ നിലപാട് പറഞ്ഞിട്ടുണ്ട്..അന്ന് അവരോടൊന്നും കാണിക്കാത്ത “അസഹിഷ്ണുത” ഈ നടനോട് എന്തു കൊണ്ട് കാണിക്കുന്നു.?.അദ്ദേഹത്തിനും അഭിപ്രായ സ്വാതന്ത്രമില്ലേ… ഇന്ത്യ എന്ന സ്വാതന്ത്ര രാജ്യത്ത് സ്വന്തം അഭിപ്രായം പറയുന്നത് ഇത്ര വലിയ തെറ്റാണോ ?അദ്ദേഹത്തെ എതി൪ക്കുന്നവരോട് ഒരു ചോദ്യം …നിങ്ങളുടെ ഒക്കെ വീട്ടുകാരും, കൂട്ടുകാരും, കുടുംബക്കാരും മുഴുവനായ് നിങ്ങള് ഇഷ്ടപ്പെടുന്ന പാ൪ട്ടിക്കാണോ വോട്ടു ചെയ്യുന്നത്? എല്ലാ കാര്യത്തിലും നിങ്ങളെ പോലെ ആണോ ചിന്തിക്കുന്നത് ? ഇതാണോ ആവിഷ്കാര സ്വാതന്ത്യം ?ഇതാണോ കേരളത്തിലെ പ്രബുദ്ധ ജനത? ബിജു മേനോന് സ൪ നിങ്ങളെന്നും ഞങ്ങളുടെ പ്രിയങ്കരനാണ്. സ്വന്തം രാഷ്ടീയ അഭിപ്രായം പറഞ്ഞതിന്റെ പേരില് ഇടിഞ്ഞു വീഴുന്നതല്ല ആ സ്ഥാനം…..ഇപ്പോഴത്തെ ചെറിയ എതി൪പ്പ് കാര്യമാക്കേണ്ടെന്നും സന്തോഷ് പണ്ഡിറ്റ് കുറിച്ചിട്ടുണ്ട്.\nactors and their support for biju menon\nസിപിഎം, സിപിഐക്കാരനും എന്നെ അങ്ങനെ അങ്ങ് വിചാരിക്കേണ്ട; ഞാന് വെറും ഇതാണെന്ന് കരുതിയോ? നിന്നെയൊക്കെ ഈ നാട്ടുകാര് കൈകാര്യം ചെയ്യും; വെല്ലുവിളിച്ച് സുരേഷ് ഗോപി\nതൃശൂര് എടുക്കുകയാണെന്ന് പറഞ്ഞിട്ട് എന്തായി? ബിജെപിയില് ചേര്‍ന്നതോടെ നടനെന്ന സല്‍പ്പേര് സുരേഷ് ഗോപി കളഞ്ഞു കുളിച്ചു\nRelated Topics:Aju Varghese, Biju Menon, Gokul Suresh, Major Ravi, Santhosh Pandit, Suresh Gopi\nഇരട്ടി പ്രായമുള്ള നടന്മാരാണ് തന്നെ “ചേട്ടാ ” എന്ന് വിളിച്ചത് – പൃഥ്വിരാജ്